


शासनभेद 

( जेनतीथंकरोंके शासनभेदसहित ) 
। 
| 
; 








लेखक--.- 
जुगलकिशोर घुख्तार | 





. #इाप 


2५ 
ट 
दि 


जी. 


(0४७, 


, #20200022000%002%00007%:)5)40200% 


70 ४ डी 
# पड पक, 


३-/ ५, 


बोर सेंचा मन्दिर 
किल्लत 


पु च 
पु 5. - 
औएिआ #7 59 ५ 5 


जार पा 
८ 


2५ अर यिट ३-४ 


+ चु े र्र 
5 5 


वहा 
है. 


है 2 


। 
> ७ ४ 


पडा न - 


7 
शिडु पा 


$ 
प्र 3. १ ८ 
कह अप, 


५५ री 
5 १ 
| ई 
॥| बी मे 
बा ५ मी] 
के फ कक] 
को 
४ न 
६ ५» 
मन का पी 
बी 
प््यी 


क्रम सम्पा ध्द ि न मम ०५ नर अमल , 
डा फ 2 2 
काल न> >> 


ईप 


ह टी 
हि 5, ल ५, ६ और 5: ४ ५, 6 गा हा |] सै  फ 7 


घ८ट ३४ 9 


श (८ ४॥० 5१ जी ली 5 ही 5, ६ ४, ४ 
हे 2 ४४ 
१4 ) 7 #ग५ ४ /हर हट जब > औ । हर ५ 0, «२५ ही जी आय / 


(385 


आक0772077-255/'॥-#/6#/#-#्#ए0&”55€3): 670 


९ 


अहम्‌ 


थ्ल्र 80 मे अल आर 
जेनाचायाकर शपसतसेंद 


( जनतीथकरोंते शोसनमेदसहित ) ... 
जुगलकिशोर सुख्तार 
सरसावा जि5 सहारनपुर 


[ ग्रंथपरीक्षा, जिनपूजाधिकारमीमांसा, उपासनातत्त्व, विवाह- 


समुद्देश्य, विवाहक्षेत्रप्रकाश, वीरपुष्पांजलि, स्वामी 
समन्‍्तभद्र ( इतिहास ) आदि अनेक ग्रन्धोंके 
रचमिता, तथा जैनहितेषी आदि 
पत्रोंके भूतपूर्व सम्पादक । ] 
प्रकाशक 
छगनमल बाकलीवाल 


/ और, (5 
माहिक--जन-्रन्थ-रत्नाकर कायालय 
होराबाग, पों० गिरगांव-बम्बई । 
आश्विन; वि० संबत्‌ १९८५ 


प्रथम संस्करण ] [ सूल्य पाँच आने 


है बा ५ बा । लिया । कम लि ला । लाला। | लक ५ किक 0५ 


(वेश 
न 7 






6७70 (260/(//07&€&ः??2 


कर 


प्रकाशक 
छगनमल बाकछीवाल 
मालिक---जैन-प्रन्थ-रल्लाकर कार्यालय 
हीराबाग, पो० गिरगॉव-बम्ब३ । 


मुद्रक-- 
मंगेश नारायण कुछकर्णी 
कर्नाटक प्रेस 
३१८ ए, ठाकुरद्वार, बम्बई २. 


प्रकाशकके दो शब्द 

जैन समाजके मुप्रसिद्ध विद्वान्‌ पं० जुगलकिशोरजी मुख्तारकी 
लेखनीसे प्रकट हुआ यह प्रन्थ जैन साहित्यमें एक बिलकुल ही नई 
चीज है-मुख्तार साहबके गहरे अनुसंधान, विचार तथा परिश्रमका फल 
है। इसमें बड़ी खोजके साथ जैनाचार्योंके पारस्परिक शासनभेदको 
दिखलाते हुए, श्रावकोके अष्ट मूलगुणों, पैच अणुव्रतों, तीन गुणत्रतों, 
चार शिक्षात्रतों और रात्रिभोजनत्याग नामक व्रतपर अच्छा प्रकाश डाला 
गया है । साथ ही, जेनतीथैकरोंके शासनभेदका भी, उसके कारण 
सहित, कितनाही सप्रमाण दिग्दशन कराया गया है और उसमें मूले- 
त्त गुणोंकी व्यवस्थाको भी खोला गया है । यह ग्रन्थ जैनशासनके मर्म, 
रहस्य अथवा उसकी वस्तुस्थितिको समझनेके लिए बड़ा ही उपयोगी 
है और एक प्रकारसे जिनवाणीके रहस्योद्घाटनकी कुँडी प्रस्तुत करता 
है। इससे विवेकजागृतिके साथ साथ, बहुतोंका जिनव्राणी-विषयक 
भ्रम दूर होगा--गलतफहमी मिटेगी---विचार धारा पलटगी, कदाग्रह 
नष्ट होगा और उन्हें जेनशाल्लनोंकी प्रकृतिका सच्चा बोध हो सकेगा; 
ओर तब वे उनसे ठीक लाभ मी उठा सकेंगे । ग्रन्थ विद्वानोंके पढ़ने तथा 
विचार करने योग्य है। प्रद्येक जैनीको इसे ज़रूर पढ़ना चाहिये और 
समाजमें इसका प्रचार करना चाहिये । मुख्तारजीका विचार दूसरे भी 
कितने ही विषयोंपर जैनाचार्योंके शासनभेदकों दिखलानेका है। उसके 
लिखे जानेपर प्रन्थका दूसरा भाग प्रकट किया जायगा। 

प्रास्ताविक निवेदन 


भर ८ 


छ समय हुआ जब मेंने “जैनतीर्थंकरोंका शासनभेद ” नामका 

5 एक लेख लिखा था, जो अगस्त सन्‌ १९१६ के जेनहितेपीमें 
प्रकाशित हुआ है # | इस लेखमें श्रीवद्टकेराचार्यप्रणीत “मूलाचार प्रैथके 
आधारपर यह प्रदर्शित और सिद्ध किया गया था कि समस्त जेन 
तीथेकरोंका शासन एक ही प्रकारका नहीं रहा है। बल्कि 
समयकी आवश्यकतानुसार--लोकस्थितिको देखते हुए--उसमें 
कुछ न कुछ परिवतन ज़रूर होता रहा हैँ । और इस लिये जिन 
लोगोंका ऐसा खयाल है कि जैन तीर्थकरोंके उपदेशमें रंचमात्र भी भेद 
या परिवर्तन नहीं होता---जों बचनवर्गणा एक तीर्थकरके मुखसे खिंरती 
है वही, जची तुली, धैकरके मुँहसे निकलती हैं, उसमें ज़रा 
भी फेरफार नहीं होता---वह खयाल िमूल जान पड़ता हैं। साथ ही, 
मूलगुण-उत्तरगुणोंकी प्ररूपणाके कुछ रहस्यका दिग्दर्शन कराते हुए 
यह भी बतलाया था कि स्व समयोंके मूल-गुण कभी एक प्रका- 


रकम लिज जल जन अजनओ अ- ऑन ननजकजलि+जि जि अल 5 





* यह लेख कुछ परिवर्तन और परिवर्धनके साथ, अन्तमें बतोंर परिशिश्के दे 
दिया गया है। 





२ जैनाचायोंका शासनभेद 

रके नहीं हो सकते। किसी समयके शिष्य संक्षेपप्रिय होते हैं और 
किसी समयके विस्ताररुचिवाले | कभी लोगोंमें ऋज्ञुजडताका अधिक 
संचार होता है, कभी वक्रजडताका और कभी इन दोनोंसे अतीत 
अवस्था होती है। किसी समयके मनुष्य स्थिरचित्त, इढबुद्धि और बल- 
वान्‌ होते हें ऑर किसी समयके चल॑चित्त, विस्मरणशील और निर्ब | 
कभी छोकमें मूढता बढ़ती है और कभी उसका हास होता है। इस 
लिये जिस समय जेसी जेसी प्रकृति ओर योग्यताके शिष्योंकी-- 
उपदेशपात्रोंकी--बहुलता होती है, उस समय उस वक्तकी 
जनताको लक्ष्य करके तीथकरोंका उसके उपयोगी वेसा ही 
उपदेश तथा वेसा ही व्रतनियमादिकका विधान होता हैं। 
उसीके अनुसार मृलगुणोंमें भी हेरफेर हुआ करता है। 


आज में अन्तिम तीर्थंकर श्रीमहावीरस्वार्मीके पश्चात्‌ होनेवाले 
जैनाचार्येंकि परस्पर शासनभेदको दिखलाना चाहता हूँ | यह परस्परका 
शासनमभेद दिगम्बर ओर श्रेताम्बर दोनों ही संप्रदायोंमें पाया जाता है। 
अतः, इस लेखमें, दिगम्बराचायाके शासन-मेदको प्रकट करते हुए श्वेता- 
म्बराचायाके शासनमेदकी भी यथाशाक्ति दिखलानेकी चेश की जायगी ! 
इस शासन-भदको प्रदर्शित करनेमें मेरा अमिप्राय केवल इतना ही है 
कि जेनियोंकोी वस्तु-स्थितिका यथार्थ परिज्ञान हो जाय, वे 
अपने वर्तमान आगमकी वास्तविक स्थिति ओर उसके यथार्थ 
स्वरूपको भले प्रकार समझने लगे ओर इस तरहसे प्रबुद्ध होकर 
अपना वास्तविक हितसाधन करनेमें समर्थ हो सकें | साथ ही, 
सेद-विषयोंके सामने आनेपर विद्वानोंद्वारा उनके कारणोंका गहरा अनु- 
संधान हो सके और फिर इस अनुसंधान-द्वारा तत्तकालीन सामाजिक 


प्रास्ताविक निवेदन द के 


तथा दैशिक परिस्थितियोंका बहुत कुछ पता चलकर ऐतिहासिक क्षेत्रपर 
एक अच्छा प्रकाश पड़ सके । हमारे जैनी भाई, आमतौरपर, अभीतक 
यह समझे हुए हैं कि हिन्दू धर्मके आचार्योमें ही परल्पर मत-भेद था। 
इसीसे उनके श्रुति-स्पृति आदि ग्रंथ विभिन्न पाये जाते हैं। जैनाचार्य 
इस मतभंदसे रहित थे । उन्होंने जो कुछ कहा है वह सब सवे- 
ज्ञोंदित अथवा महावीर भगवानकी दिव्यध्वनि-द्वारा उपदेशित 
ही कहा है। और इस लिये, उन सबका एक ही शासन और एक 
ही मत था। परन्तु यह सब समझना उनकी भूल हैं। जैनाचार्योमें भी 
बराबर मत-भेद होता आया है। यह दूसरी बात है कि उसकी मात्रा, 
अपेक्षाकृत, कुछ कम रही हो, परन्तु मतभेद रहा जरूर है | मत-मेदका 
होना सर्वथा ही कोई बुरी बात भी नहीं है, जिसे धृणाकी द्ष्टिसे देखा 
जाय | सदुद्देश्य और सदाशयको लिये हुए मत-भेद बहुत ही उन्नति- 
जनक होता है और उसे धर्म तथा समाजकी जीव्रनीशक्ति और 
प्रगतिशील्ताका द्योतक समझना चाहिये। जब, थोड़े ही काऊ » बाद 
महावीर भगवानको श्रीपाश्वेनाथ तीर्थकरके शासनसे अपने शासनमें, 
समयानुसार, कुछ विभिन्नताएँ करनी पड़ी---जैसा कि “मूलाचार' आदि 
प्रेथोंसे प्रकट है---तब दो ढाई हजार वर्षके इस ठम्बे चौड़े समयके भीतर, 
देशकालकी आवश्यकताओं आदिके अनुसार, यदि जैनाचार्योके शास- 
नमे परस्पर कुछ भेद होगया है---वीर भगवानके शासनसे भी उनके 
शासनमें कुछ विभिन्न॒ता आगई है---तो इसमें कुछ भी आश्चर्यकी बात 
अथवा अप्राकृतिकता नहीं है। जेनाचार्य देश-काछकी परिस्थितियोंके 


»८ कोई २२० वर्षके बाद ही; क्‍योंकि पाइवनाथके निर्वाणसे महावीरके 
तीर्थका प्रारंभ प्रायः इतने ही वर्षोके बाद कहा जाता है । 


७ जेनाचार्योका शासनभेद 


शासनसे बाहर नहीं हो सकते # | इन्हीं सब बातोंपर प्रकाश डालनेके 
लिये यह जैनाचार्योके शासन-भेदकों प्रदर्शित करनेका प्रयत्न किया 
जाता है। 

यहॉपर में इतना और भी प्रकट कर देना जरूरी समझता हूँ कि 
जैनतीथथंकरोंके विभिन्न शासनमें परस्पर उद्देश्यमेद नहीं होता। समस्त 
जेनतीथंकरोंका वही मुख्यतया एक उद्देश्य *आत्मासे कर्ममलकों दूर 
करके उसे शुद्ध, सुखी, निर्दोष ओर स्वाधीन बनाना ' होता है। 
दूसरे शब्दोंमे यों कह सकते हैं कि संसारी जीवोंकों संसार-रोग 
दूर करनेके मागेपर लगाना ही जेनतीथंकरोंके जीवनका प्रधान 
उद्देश्य होता हैं। एक रोगको दूर करनेके लिये जिस प्रकार अनेक 
ओषधियोँ होती हैं और वे अनेक प्रकारसे व्यवहारमें लाई जाती हैं; 
रोगशान्तिके लिये उनमेंसे जिस वक्त जिस जिस ओषधिको जिस जिस 
विधिसे देनेकी जरूरत होती हैं वह उस वक्त उसी विधिसे दी जाती 
है---३समें न कुछ विरोध होता है और न कुछ बाघा ही आती है, 
उसी प्रकार संसाररोंग या कमरोगको दूर करनेके भी अनेक साधन 
और उपाय होते हैं और जिनका अनेक प्रकारसे प्रयोग किया जाता 
है; उनमेंसे तीथंकर देव अपनी अपनी समयकी स्थितिके अनुसार जिस 
जिस उपायका जिस जिस रीतिसे प्रयोग करना उचित समझते हैं उसका 
उसी रीतिसे प्रयोग करते हैं। उनके इस प्रयोंगमें किसी प्रकारका 
विरोध या बाघा उपस्थित होनेकी संभावना नहीं हो सकती | परन्तु 


भा चचडनकनन>म + ५.० >- ब्लड लि बन लत लत टन... ._. लि की 


* इन्द्रनन्दिनि अपने “नीतिसार ” अ्रंथमें, यह प्रकट करते हुए कि पंचम 
कालमें महावीर भगवानका शासन इस भरतक्षेत्रमें नानासंघोंसे आकुल ( पीडित ) 
हो गया है, खेदके साथ लिखा हं “ विचित्राः काछशक्तयः *--कालकी 
शाक्तयो बड़ी ही विचित्र हें। उनका शासन सभीषपर होता है; कोई उससे बच 
नहीं सकता ॥ 


प्रास्ताविक निवेदन दर 


दा ॥ ७ लरकिनन के 

कक रे 


जैनाचार्योके सम्बन्धर्ें---उनके विभिन्न शासनके विषयमें---ऐसा कोई 
नियम नहीं हों सकता; वह परस्पर विरुद्ध, बाधित और उद्देश्य-मेदको लिये 
हुए भी हो सकता है। क्योंकि जैनाचाये, तीर्थंकरों अथवा इतर फैबल- 
ज्ञनियोंके समान, ज्ञानादिककी चरम सीमाकों पहुँच हुए नहीं होते । 
उनका ज्ञान परिमित, पराधीन और परिवर्तनशीछ होता है | अज्ञान और 
कषायका भी उनके उदय पाया जाता है । वे राग-द्वेषसे सबथा रहित 
नहीं होते। साथ ही, उन्हें आगम-ज्ञानकी जो कुछ प्राति होती है 
यह सब गुरुपरम्परासे होती है। गुरुपरम्परामें केबलियोंके पश्चात्‌ 
जितने भी आचार्य हुए हैं वे सब क्षायोपशमिक ज्ञानके धारक हुए हैं 
--सबोंका बुद्धिविभव समान नहीं था, उनके ज्ञानमें बहुत कुछ तरत- 
मता पाई जाती थी---इस लिये वे सभी आगमज्ञानकी अपने अपने 
मतिविभवानुख्प ही ग्रहण करते आए हैं | घारणाशक्ति और स्पृतिज्ञान भी 
सर्वोका बरात्रर नहीं था, बल्कि उसमें उत्तरोत्तर कर्मीका उल्लेख पाया 
जाता है, इसलिए उन्होंने खकोाय गुरुओंसे जो कुछ आममज्ञान प्राप्त 
किया उसे ज्योंका त्यों ही अपने शिष्यादिकाके प्रति प्रतिपादन कर 
दिया, ऐसा कोई नियम नहीं हो सकता। यह भी नहीं कहा जा 
सकता कि, जो उपदेश अनेक अज्ञानवासित ओर कपायानुरे- 
जित हृदयोंमेंसे होकर प्रतिकूल परिस्थितियोंकी कड़ी पूपमें 
बाहर आता है वह ज्योंका त्यों ही बना रहता है, उसमें भिन्न 
प्रकारके गंध-वर्णके संसगंकी संभावना ही नहीं हो सकती 

अथवा वह बाह्य परिस्थितियोंके तापसे उत्तप्त ही नहीं होता । 
ऐसी हालत होते हुए आचार्योकि शासनमें---उनके बतंमान ग्रैथोंमें---यदि 
कहीं परस्पर विरोध, बाधा और असमीचीनताका भी दर्शन होता 
है तो इसमें कुछ भी आश्वयकी बात नहीं है। 


दर जैनाचायोंका शासनभेद 

आश्चर्यकी बात तो तब होगी यदि कोई विद्वान्‌ इस बातके कहनेका 
साहस करे कि संपूर्ण जैनाचार्येने---जिनमें भट्गारक्म छोग भी शामिल 
हैं---जो कुछ भी, विरुद्वाविरुद्धरूपसे, कथन किया है वह सब महावीर 
भगवानके द्वारा ही प्रतिपादित हुआ है। वास्तवमें महावीर भगवानके 
द्वारा इन सब विभिन्न मतोंका प्रतिपादन होना नहीं बनता। 
संभव है कि उन्होंने इनमेंसे किसी एक मतका प्रतिपादन किया हो 
अथवा यह भी संभव है कि उन्हें इन विभिन्न मतोंमेंसे किसी भी मतके 
प्रतिपादन करनेकी जरूरत ही पैदा न हुई हो, और ये सब विभिन्न 
कल्पनाएँ आचार्यके मस्तिष्कोंसे ही उत्पन्न हुईं हों | कुछ भी हो, 
आचार्येके मस्तकोंसे देशकाछानुसार नवीन कब्पनाओंका उत्पन्न होना 
भी कोई बुरी बात नहीं है, यदि वे कल्पनाएँ जैनवर्मके मूल सिद्धान्तोंके 
विरुद्ध न हों। ऐसी कल्पनाएँ कभी कभी बहुत ही कार्यसाधक और 
उपयोगी सिद्ध होती हैं। परन्तु देखना यह है कि ऐसी विभिन्न कह्प- 
नाओं अथवा विभिन्न शासनोंकी हालतमें हमारा क्‍या कर्तव्य है। हमारा 
कतेब्य है कि हम साम्प्रदायिक मोह, व्यक्तिगत मोह तथा पकश्षपातकों 
छोड़कर अपनी बुद्धिसे उनकी जाँच करें और जाँच करनेपर उनमेंसे 
जो कल्पना तथा मत हमें युक्ति-प्रमाणसे सिद्ध, जैनसिद्धान्तोंके अविरुद्ध 
और साथ ही समयानुसार उपयोगी प्रतीत हो उसको ग्रहण करें, 
शेषका सादर परित्याग किया जाय । यदि हमारी सदसद्दित्रेकवर्ती 
बुद्धिमें, देशकालकी वत्तेमान स्थितियोंके अनुसार, किसी ऐसी कल्पना 
तथा मतमें कुछ अविरुद्ध परिवर्तन करनेकी जरूरत हो तो उसे उक्त 
परिवर्तनके साथ स्वीकार करें। और यदि एकसे अधिक मत तथा 
कल्पनाएँ हमें युक्तियुक्त, अविरुद्ध और उपयोगी प्रतीत हों तो उनमेंसे 
चाहे जिसको ग्रहण करें ओर चाहे जिसपर आचरण करें | परन्तु 








इन सभी अवस्थाओंमें परित्यक्त, अपरिवर्तित और अनाचरित मत 
तथा कल्पनाके धारकोंके साथ हमें किसी प्रकारका द्वेष रखने या उन्हें 
घणाकी दृष्टिसे देखनेकी जरूरत नहीं है। बन सके तो उन्हें प्रेम- 
पूवेंक समझाना और यथार्थ वस्तुस्थितिका ज्ञान कराना चाहिये । 
व्यथेके साम्प्रदायिक मोह, व्यक्तिगत मोह और पक्षपातके वशमूत 
होकर वादविवादके झंडे खड़े करना, आपसमें बैर-विरोध बढ़ाना, एक 
दूसरेको घृणाकी इृश्टिसि देखना और इस तरहपर अपनी सामाजिक 
तथा आत्मिक शक्तिको निर्बल बनाकर उन्नतिमें बाधक होना और साथ 
ही अनेक विपत्तियोंको जन्म देनेका कारण बनना कदापि ठीक नहीं है। 
ऐसे ही सदाशयोंको लेकर यह जेनाचार्योके शासन-मेदको दिखलानेका 
यत्न किया जाता है। 


अट मूलगुण 
--४[+--- 

जे जिस प्रकार मुनियोके लिये मूलगुणों और उत्तरगुणोंका 
विधान किया गया है उसी तरहपर श्रावकों-जैनगृहस्थोके लिये 

भी मूलोत्तरगुणोंका विधान पाया जाता है । मूलगुणोंसे अभिप्राय उन 
ब्रतनियमादिकसे है जिनका अनुष्ठान सबसे पहले किया जाता है और 
जिनके अनुष्ठान पर ही उत्तरगुणोंका अथवा दूसरे व्रतनियमादिकका 
अनुष्ठान अवलाग्बित होता है। दूसरे शब्दोंमें यों कहना चाहिये कि 
जिसप्रकार मूलके होते ही वृक्षके शाखा, पत्र, पुष्प और फलादिकका 
उद्धव हो सकता है उसी प्रकार मूल्युणोंका आचरण होते ही उत्तर 
गुणोंका आचरण यथेष्ट बन सकता है । श्रावकोंके लिये वे मूलगुण 


८ जेनाचायोंका शासनभेद 

आठ रक्‍खे गये हैं | परंतु इन आठ मूलगुणोंके प्रतिपादन करनेमें 
आचायाके परस्पर मत-भेद है । उसी मत-भेदकी यहॉपर, सबसे पहले, 
दिखलाया जाता हैं।--- 


( १ ) श्रीसमन्तभद्राचार्य, अपने “ रज्नकरंडश्रावकाचार 'में, इन 
गुणोंका प्रतिपादन इस प्रकारसे करते हैं--- 

सद्यमांसमधुत्यागे! सहाणुतश्रतपंचकम्‌ । 
अष्टो मूलशुणानाहुग्रृहिर्णा श्रमणोत्तमाः ॥ 

अर्थात्‌ू-- मय, मांस और मघुके त्यागसहित ' पंच अणुव्रतोंके 
पाठनको, श्रमणोत्तम, गृहस्थेके अष्ट मूलगूण कहते हैं। पेंच अणुबव्रतोंसे 
अभिप्राय स्थूछ हिंसा, झूठ, चोरी, कुशील और परिग्रह नामके पंच 
पापोंसे विरक्त होनेका है। इन ब्रतोंके कथनके अनन्तर ही आचार्य- 
महोंदयने उक्त पद्म दिया है। 

(२ )“आदिपुराण ' के प्रणेता श्रीजिनसेनाचार्य समन्तभद्रके इस 
उपयुक्त कथनमें कुछ परिवर्तन करते हैं | अथोत्‌ , वे “मधु-त्याग ! 
को मूल्युणोमें न मानकर उसके स्थानमें 'चूत-त्याग ” को एक जुदा 
मूलगुण बतझाते हैं और शोष गुणोंका, समन्तभद्र॒के समान ही, ज्योंका 
त्यों प्रतिपादन करते हैं। यथा;--- 

हिंसाउसत्यस्तेयादत्रह्मपरिग्रहाच्व वादरभेदात्‌ । 

बतान्मांसान्मद्ादिरतिग्रेहिणो5ष्ट सन्‍्त्यमी मूलगुणाः ॥ 

नहीं मादम जिनसेनाचायेने “ मधुत्याग ” को मृल्णुणोंसे निकाल 
कर उसके स्थानमें “ द्युतत्याग ” को क्यें। प्रविष्ट किया है । संभव है 
कि दक्षिण देशकी, जहाँ आचाये महाराजका निवास था, उस समय 


अष्ट मूलगुण के 


ध्िलप जल अल जिन अल ना, 


ऐसी ही परिस्थिति हो जिसके कारण उन्हें ऐसा करनेके लिये बाध्य 
होना पड़ा हो--वहाँ द्यृतका अधिक प्रचार हो और उससे जनताकौ 
हानि देखकर ही ऐसा नियम बनानेकी जरूरत पड़ी हो---अथत्रा 
सातों ब्यसनोंका मूल्युणोंमें समावेश कर देनेकी इच्छासे ही यह परि- 
वत्तैन स्त्रीकार किया गया हो। और ५ मधुविरति ” को इस वजहसे 
निकालना पड़ा हो कि उसके रखनेसे फिर मूलगुणोंकी प्रसिद्ध * अछ ! 
संख्यामें बाधा आती थी। अथवा उसके निकालनेकी कोई दूसरी ही 
धजह हो। कुछ भी हो, दूसरे किसी भी प्रधानाचार्यने, जिसने अष्ट 
मूलगुणोंका प्रतिपादन किया है, “मधुविरति ” को मूलगुण माननेसे 
इनकार नहीं किया और न “ यूतबिरति ” को मूछगुणोंमें शामिल 
किया है | 


(ः ५ 


(३ ) 'यशस्तिलक ” के कर्ता श्रीसोमदेवर्सूरि मद्य, मांस और 
मधुके त्यागरूप समन्तभद्रके तीन मूलगुगोंकी तो स्त्रीकार करते हैं 
परंतु पंचाणुब्रतोंको मूलगुण नहीं मानते, उनके स्थानमें पंच उदुम्बर 
फरलॉके--प्रक्ष, न्यग्रोध, पिप्पलादिके--त्यागका विधान करते हैं और 
लिखते हैं कि आगममें यृहस्थोंके ये आठ मूलगुण कहे हैं | यथा:--- 

। * 34 
मद्यमांसमधुत्यागाः सहोदुम्बरपंचकेः | प्र 
अष्टवेते गृहस्थानाम्ुक्ता मूलगुणाः श्रुते ॥ 

* भावसंग्रह ” के कतो देवसेन आचार्य भी इसी मतके निरूपक हैं। 
यथा;---- 


महुमज्जमेसविरई चाओ पृण उंबराण पंचण्हं । 
अद्ददे मूलगुणा हवंति फुड देसविरयम्मि ॥ ३५६ ॥ 


१० जनाचायोंका शासनमेद 

४ पंचाध्यायी ! के कर्ता #महोदयका भी यही मत है। और वे 
यहाँ तक लिखते हैं कि इन आठ मूलगुणोंके बिना कोई नामका भी 
श्रावक नहीं होता । यथा;--- 

मद्यमांसमधुत्यागी त्यक्तोटुम्बरपंचकः । 
नामतः श्रावकः ख्यातो नान्यथापि तथा गृही || 
उ०-७२६ | 
पुरुषाथसिद्धय॒पायके निमाता श्रीअम्नतचेद्रसूरि भी इसी मतके पोषक 
हैं । यद्यपि उन्होंने, अपने ग्रंथमें, अहिंसा ब्रतका वर्णन करते हुए इनका 
विधान किया है और इन्हें स्पष्टरूपसे “मूलगुण ” ऐसी संज्ञा नहीं दी 
है, तो भी « हिंसाके त्यागकी इच्छा रखनेवालोंकों पहले ही इन मय- 
मांसादिकको छोड़ना चाहिए,” ५ इन आठ पापके ठिकानोंको त्याग कर 
ही झुद्धबुद्धविनन जिनधर्मकी देशनाके पात्र होते हैं;” इन वचनोंसे अष्ट 
मूलगुणका ही साफ आशय पाया जाता है। यथा:--- 


मय मांस क्षाद्रं पंचोदुम्बरफलानि यत्नेन । 
हिंसाव्युपरतकाम मोंक्तिव्यानि प्रथममेव ।। ६१ ॥ 
अष्टावनिष्टदुस्तरदुरितायतनान्यमूनि परिवज्ये । 
जिनधर्मदेशनाया भर्व॑ति पात्राणि श॒ुद्धधियः ॥ ७४ ॥ 
उपर्युक्त चारों ग्रंथोंके अवतरणोंसे यह बिलकुल स्पष्ट है कि इनके 
कर्ता आचार्योने पंच अणुव्रतों” के स्थानमें “पंच उदुम्बर फलोंके 
त्याग ” का विधान किया है ओर इसलिए इन आचार्योका शासन 
समन्तभद्र और जिनसेन दोनोंके शासनसे एकदम विभिन्न जान पड़ता 








किशन 


+ 'पंचाध्यायी”के कता कवि राजमल्ल हुए हैँ, जिनका बनाया हुआ “ छाटी- 
संद्विता” नामका एक श्रावकाचार ग्रंथ भी हैं। उसमें भी आपने अपना यह मत 
इसी 'लछोकमें दिया है । 

है। कहाँ पंचाणुत्रत और कहाँ पंचोदुम्बर फर्कोका त्याग | दोनोंमें ज़मीन 
आसमानकासा अन्तर पाया जाता है। बस्तुतः विचार किया जाय तो 
पंच उदुम्बर फलोंका त्याग मांसके व्यागमें ही आ जाता है; क्योंकि इन 
फलोमें चलते फिरते त्रसजीषोंका समूह साक्षात्‌ भी दिखलाई देता है, 
इनके भक्षणसे मांसभक्षणका स्पष्ट दोष लगता है, इसीसे इनके भक्ष- 
णका निषेध किया जाता है। और इसलिये जो मांसभक्षणके व्यागी हैं 
वे प्रायः कभी इनका सेवन नहीं कर सकते । ऐसी हालतर्मे---मांस- 
त्याग नामका एक मूलगुण होते हुए भी--पंच उदुम्बर फलेके त्यागको, 
जिनमें परस्पर ऐसा कोई विशेष भेद नहीं है, पाँच अछग अलग मूल- 
गुण करार देना और साथ ही पंचाणुव्रतोंको मूलयुणोंसे निकाल 
डालना एक बड़ी ही विल्क्षण बातमाद्धम होती है । इस प्रकारका 
परिवतेन कोई साधारण परिवर्तन नहीं होता । यह परिवर्तन कुछ विशेष 
अर्थ रखता है। इसके द्वारा मूल्गुणोंका बिषय बहुत ही हलका किया 
गया है और इस तरहपर उन्हें अधिक व्यापक बनाकर उनके क्षेत्रकी 
सीमाको बढ़ाया गया है | बात असिल्में यह माद्ठम होती है कि मूल 
ओर उत्तर गुणोंका विधान ब्रतियोंके वास्ते था। अहिंसादिक पंचत्रतोंका 
जो स्वदेश ( पूर्णतया ) पालन करते हैं वे महात्रती, मुनि अथवा 
यति आदिक कहलाते हैं और जो उनका एकदेश ८ स्थूल रूपसे ) 
पालन करते हैं उन्हें देशत्रती, श्रावक अथवा देशयति कहा जाता है । 

जब महात्रतियोंके २८ मूलगुणोंमें अहिंसादिक पंच महात्रतोंका वर्णन 
किया गया है तब देशत्रतियोंके मूलगुणोमि पंचाणुत्रतोंका विधान होना 
स्वाभाविक ही है और इसलिए समन्तभद्वने पंच अणुब्रतोंकों लिए हुए 
श्रावकोंके अष्ट मूलगुणोंका जो प्रतिपादन किया है वह युक्तियुक्त ही प्रतीत 
होता है। परंतु बादमें ऐसा जान पड़ता है कि जैन ग्रृहस्थोंको परस्परके 

इस व्यवहारमें कि “ आप श्रावक हैं,” और “ आप श्रावक नहीं हैं ' 
कुछ भारी असमंजसता प्रतीत हुई है। और इस असमेजसताको दूर 
करनेके लिए अथवा देशकालकी परित्थितियोंके अनुसार सभी जेनियोंको 
एक श्रावकीय झंडेके तले छाने आदिके लिये जैनचार्योकी इस बातकी 
जरूरत पड़ी है कि मूलगुणोंमें कुछ फेरफार किया जाय और ऐसे मूल- 
गुण स्थिर किये जायें जो ब्रतियों और अव्रतियों दोनोंके लिये साधारण 
हों। वे मूल्युण मय्य, मांस और मधुके त्यागरूप तीन हो सकते थे, 
परंतु चूँकि पहलेसे मूल्गुणोंकी संख्या आठ रूढ़ थी, इस लिये उस 
संख्याको ज्योंका त्यों कायम रखनेके लिये उक्त तीन मूलगुणोंमें पंचो- 
दुम्बर फलछोंके त्यागकी योजना की गई है और इस तरह पर इन सरब्वे- 
साधारण मूलगुणोंकी सृष्टि हुई जान पड़ती है। ये मूलगुण ब्रतियों 
और अव्रतियों दोनोंके लिये साधारण हैं, इसका स्पष्टीकरण पंचाध्यायाके 
निम्न पद्ससे भछे प्रकार हो जाता है;--- 


*तत्र मूलगुणाश्राष्टो गृहिणां त्रतधारिणां | 

कचिदततिनां यस्मात्‌ सवेसाधारणा इमे ॥ उ०-७२३ ॥ 

परंतु यह बात ध्यानमें रखनी चाहिये कि समन्तभद्र-द्वारा प्रातिपादित 
मूल्गुणोंका ब्यवहार अब्रतियोंके लिये नहीं हो सकता, वे ब्रतियोंको ही 
लक्ष्य करके लिखे गये हैं, यही दोनोंमें परस्पर भेद है। अस्तु; इस 
प्रकार सवेसाधारण मूलगुणोंकी सृष्टि होनेपर, यद्यपि, इन गुणोंके 
धारक अब्रती मी श्रावकों तथा देशब्रतियोंमें परिगणित होते हैं--सोम- 
देवने, यशस्तिल्कमें, उन्हें साफ तौरसे “ देशयति ” लिखा है--तो 
भी वास्तवमें उन्हें नामके ही श्रावक ( नामतः श्रावकश ) अथवा 


+ यह पद्य ' छाटीसंहिता 'में भी पाया जाता है । 

देशयति समझना चाहिये, जैसा कि ऊपर उद्धृत किये हुए प॑चाध्यायीके 
पद्य नं० ७२६ से प्रकट है। असिल श्रात्रक तो वे ही हैं जो पंच 
अणुव्रतोंका पाछन करते हैं। और इस सब कथनकी पुष्टि शिवकोरि- 
आचायके निम्न वाक्यसे भी होती है, जिसमें पंच-अणुव्रतोंके पालन- 
सहित मद्य, मांस, और मधुके त्यागकों “ अष्टमूलगुण ” लिखा है और 
साथही यह बतलाया है कि पंच उदम्बरबाले जो अष्ट मूलगुण हैं वे 
: अर्भकों--बालकों, मूर्खों, छोटों अथवा कमजोरों---के लिये हैं। और 
इससे उनका साफ तथा खास सम्बन्ध अब्रातियोंसे जान पड़ता है यथा:--- 
मदयमांसमघुत्यागसंयुक्ताणुव्रतानि नुः | 
अष्टों मूलगुणाः पंचोदुम्बरेश्रामेक्रेष्वपि ॥ १९ ॥ 
--रत्नमारछा 

( 9 ) “ उपासकाचार 'के कर्ता श्रीअमितगति आचार्य सोम- 
देवादि आचार्येके उपर्युक्त मूलगुणोंमें कुछ वृद्धि करते हैं | अर्थात्‌, वे 
: रात्रिमोजन-त्याग ” नामके एक मूलगुणका, साथमें, और विधान 
करते हैँं। यथा:-- 
मद्यमांसमधुरात्रिभोजन-क्षीरवृक्षफलवजेन त्रिधा | 
कुवेते व्रतजिधृक्षया बुधास्तन्न पुष्यति निषेविते वर्त ॥ ५-१॥ 

अमितगतिके इस कथनसे मूलयुण आतठके स्थानमें नो हो जाते हैं | 
और यदि “क्षीरवृक्षफलवर्जन/कों, एक ही मूलगुण माना जाय तो मूलगु- 
णोंकी संख्या फिर पाँच ही रह जाती है। शायद इसी खयालसे आचार्य 
महाराजने अपने प्रेथम्में मूलगुणोंकी कोई संझ्या निर्दिष्ट नहीं की। 
सिर्फ अन्तमें इतना ही लिख दिया है कि 'आदावेते स्फूटमिह गुणा 

निर्मला धारणीया। । ” अर्थात्‌ सबसे पहले ये नि्मेल गुण धारण 
करने चाहियें। इस  रात्रिभोजन-त्याग 'के विषयमें आचार्योका बहुत 
कुछ मत-भेद है, जिसका कुछ दिग्दर्शन आगेके पृष्ठोमें कराया 
जायगा और इस लिये यहॉपर उसको छोड़ा जाता है। यहाँ सिर्फ 
इतना ही समझना चाहिये कि इन आचाये महाशयका शासन इस विष- 
'यमें, दूसरे आचार्येके शासनसे भिन्न है | 

(५) पं० आशाधरजीने, अपने “ सागारधर्मामृत ! में, यद्यपि उन्हीं 
'अष्ट मूलगुणोंका * खमत ” रूपसे उल्लेख किया है जिनका सोमदेव 
आचार्यने प्रतिपादन किया है, और साथ ही समन्तमभद्र तथा जिनसेना- 
चार्योंकि मतोंको “ परमत ” रूपसे सूचित किया है, तो भी उनका इस 
विषयर्म कोई निश्चित एकमत माद्धम नहीं होता | उन्होंने प्रायः सभीको 
अपनाया और सभीपर अपना हाथ रक्‍्खा है । वे उपयुक्त ( खमत- 
रूपसे प्रतिपादित ) मूल्युणोंक नाम और उनकी संख्याका निर्देश 
करते हुए भी टीकामें लिखते हैं कि “ च” शब्दसे नवनीत, रात्रि 
भोजन, अगालित जल आदिका भी ट्याग करना चाहिये और 
इससे उक्त “ अष्ट ” की संझ्यामें बाधा आती है, इसकी कुछ पर्वाह 
नहीं करते । परन्तु कुछ भी सही, पं० आशाघरजीने, अपने उक्त 
ग्रेथमें, किसी शात्षके आधारपर, जिसका नाम नहीं दिया, एक दूसरे 
प्रकारके मूल्युणोंका भी उल्लेख किया है जिन्हें में यहाँपर उद्धृत 
'करता हूँ:--- 

मद्यपलमधुनिशासनपंचफली विरतिपंचकाप्तनुती । 

जीवदयाजलगालनमिति च कचिदृष्टभूलगुणाः ॥ २-१८ ॥ 

माद्म नहीं मूल ग्रुणोंका यह कथन कौनसे आचायेके मतानुसार 
'ढिखा गया है और उनका अथवा उनके प्रंथका नाम, समंतभद्वादिके 

नामके सद्दश, क्‍यों सूचित नहीं किया गया | परंतु इसे छोड़िये, ऊप- 
रके इस पद्चद्धारा जिन मूलगुणोंका उल्लेख किया गया है उनमेंसे 
शुरूके पाँच मूलगुण तो वहीं हैं जो ऊपर “ अमितगति ” आचार्यके 
कथनमें दिखलाये गये हैं | हाँ, उनमें इतनी बात नोट किये जानेकी 
जरूर है कि यहाँपर पंच उदम्बरफरलोके समुदायको स्पष्टरूपसे “ पंच- 
फली ” शब्द-द्वारा एक मूलगुण माना गया है और इसलिये इससे मेरे 
उस कथनकी कि इन पाँचों उदुम्बरफलोंमें परस्पर ऐसा कोई 
विशेष भेद नहीं हे कि जिससे इनके त्यागको अलग अलग 
मूलशुण करार दिया जाग्र, बहुत कुछ पुष्टि होती है। बाकी रहे 
तीन गुण आप्नुति, जीवदया और जलगालन, ये तीनों यहाँ विशेष 
रूपसे वर्णन किये गये हैं । इनमें आप्तनुतिसे अभिप्राय परमात्माकी 
स्तुति अथवा देववंदनाका है | परंतु * जीवदया ” शब्दसे कौनसा क्रिया- 
विशेष अमिमत है यह कुछ समझमें नहीं आया; वैसे तो मूलगुणोंका 
यह सारा ही कथन प्रायः जीवदयांकी प्रधानताको लिये हुए है, फिर 
४ जीवदया ” नामका अछग मूल्गुण रखनेसे कौनसे आचरणविरोषका 
प्रहण किया जाय, यह बात अभी जानने योग्य है। संभव है कि इससे 
अहिसाणुब्रतका, अभिप्राय हो । परंतु कुछ भी हो, इतना जरूर कहना 
पड़ेगा कि यह मत दूसरे आचार्योके मतोंसे विभिन्न है । पं० आशा- 
घरजीने भी, इस मतका उल्लेख करते हुए, एक प्रतिज्ञावाक्य-द्वारा इसे 
दूसरे आचार्योके मतोंसे विभिन्न बतछाया है। वह वाक्य इस 
प्रकार हैं--- 


“ अथ प्रतिपादयानुरोधाद्धमांचायोणां सृत्राविरोधेन देशना- 
नानाल्वोपलंभाहंग्यन्तरेणाश्टमूलगुणानुद्देश्टमाह । ” 

इस वाक्यसे यह भी स्पष्ट है कि प्रतिपाधोंके अनुरोधसे---अथौत्‌ , 
जिस समय जेसे जेसे शिष्यों अथवा उपदेशपात्रोंकी बहुलता होती है 
उस समय उनकी आवश्यकताओं और परिस्थितियोंकों लक्ष्य करके--- 
धमाचायोंका उपदेश----उनका शासन--भिन्न हुआ करता है। और, 
इस लिये, इससे मेरे उस कथनका बहुत कुछ समर्थन होता है जिसे 
मैंने इस लेखके शुरूमें प्रकट किया है। साथ ही, उक्त वाक्यसे यह 
भी ध्वनितं होता है कि धर्माचार्योकी वह भिन्न देशना सृत्रोंसे-- 
सिद्धान्तवाक्योंसे---अविरुद्ध होनी चाहिये | तभी वह ग्राह्म हों सकती 
है, अन्यथा नहीं | यह बिल्कुल सत्य है । मेरी रायमें मूलगुणोंका जो 
कुछ शासन-मेद ऊपर प्रकट किया गया है उसमें परस्पर सिद्धान्तमेद 
नहीं है---जेन सिद्धान्तोंसे कोई विरोध नहीं आता--और न इन मिन्न 
शासनोंमें जैनाचायोंका परस्पर कोई उद्देश्यभेद ही पाया जाता है। 
सबोंका उद्देश्य ऋमशः सावद्यकर्मोको द्याग करानेका माछम होता है। 
हाँ, दृष्टिमेद, अपेक्षाभेद, विषयभेद, संख्याभेद और प्रतिपा- 
दोंकी स्थिति आदिका भेद जरूर है जिसके कारण उक्त शासनोंको 
भिन्न जरूर मानना पड़ेगा | और इस लिये यह कभी नहीं कहा 
जा सकता कि महावीर भगवानने ही इन सब भिन्न शासनोंका 
विधान किया था--उनकी वाणीमें ही ये सब मत इसी रूपसे 
प्रकट हुए थे--ऐसा मानना और समझना नितान्त भूछ होगा । 
वास्तवमं ये सब शासन पापरोगकी शांतिके चुसखे ( ?7०७०ए७- 
४०॥७ ) हें--ओपषधिकर्प हँ--जिन्हें आचार्योने अपने अपने 
देशों तथा समयोंके शिष्योंकी प्रकृति ओर योग्यता आदिके 
अनुसार तय्यार किया है। और इस लिये सर्वदेशों, सर्वसमयों 
ओर सतवे प्रकारकी प्रकृतिके व्यक्तियेंकि लिये अमुक एक ही नुसखा 

उपयोगी होगा, ऐसा हठ करनेकी जरूरत नहीं है। जिस समय और 
जिस प्रकारकी प्रकृति आदिके व्यक्तियोंके लिये जैसे ओषधिकब्पोंकी 
जरूरत होती है, बुद्धिमान वैध, उस समय और उस प्रकारकी 
प्रकति आदिके व्यक्तियोंके लिये बेसे ही ओषधिकरल्पोंका प्रयोग किया 
करते हैं। अनेक नये नये ओषधिकल्प गढ़े जाते हैं, पुरानोंमें फेरफार 
किया जाता है और ऐसा करनेमें कुछ भी आपत्ति नहीं होती, यदि वे 
सब रोगशांतिके विरुद्ध न हों। इसी तरह पर देशकाछानुसार किये हुए 
आचार्योंके उपर्युक्त भिन्न शासनोंमें भी कोई आपत्ति, नहीं की जा 
सकती । क्‍यों कि वे सब जैनसिद्धान्तोंसे अविरुद्ध हैं। हाँ, आपेक्षिक 
दृष्टिसे उन्हें प्रशस्त अप्रशस्त, सुगम दुर्गेम, अल्पफलसाधक बहुफल- 
साधक इत्यादिक जरूर कहा जा सकता है, और इस प्रकारका भेद 
आचार्योकी योग्यता और उनके तत्तत्कालीन विचारोंपर निर्भर है | अस्तु; 
इसी सिद्धान्ताविरोधकी दृष्टिसे यदि आज कोई महात्मा, वत्तैमान देश 
कालकी स्थितियोंकों लक्ष्यमें रखकर, उपयुक्त मूल गुणोंमें भी कुछ फेर- 
फार करना चाहे और उदाहरणके तौरपर १ मांसविरति, २ मद्य विरति, 
३ पंचेंद्रिययातविरति, ७ हस्तमेथुनविरति, ५ शात्राउध्ययन 
६ आप्रस्तवन, ७ आलोकितपानभोजन, और ८ स्ववचनपालन 
नामके अष्ट मूलगुण स्थापित करे तो वह खुशीसे ऐसा कर सकता है, 
उसमें कोई आपत्ति किये जानेकी जरूरत नहीं है; और न यह कहा 
जा सकता है कि उसका ऐसा विधान जिनेन्द्रदेवकी आज्ञाके विरुद्ध है 
अथवा महावीर भगवानके शासनसे बाहर है; क्‍योंकि उक्त प्रकारका 
विधान जैनसिद्धान्तोंके विरुद्ध नहीं है। और जो विधान जेनसिद्धा- 
न्तोंके विरुद्ध नहीं होता वह सब महावीर भगवानके अनुकूल 
है। उसे प्रकारान्तरसे जैनसिद्धान्तोंकी व्याख्या अथवा उनका व्याव- 
२ 

हारिक रूप समझना चाहिये और इस दृष्टिसे उसे महावीर भगवानका 
शासन भी कह सकते हैं। परंतु भिन्न शासनोंकी हालतमें महावीर 
भगवानने यही कहा, ऐसा ही कहा, इसी क्रमसे कहा, 
इत्यादिक मानना मिथ्या होगा और उसे प्रायः मिथ्या- 
दर्शन समझना चाहिये। अतः उससे बचकर यथार्थ वस्तुस्थितिको 
जानने और उसपर ध्यान रखनेकी कोशिश करनी चाहिये । इसीमें 
श्रेय और इसीमें सर्वका कल्याण है.। 
यह तो हुई दिगम्बर जेनाचार्योके शासन-मेदकी बात, अब जेताम्बरा - 

चार्यीके शासन-भेदकी लीजिये । खेताम्बरग्रंथोंके देखनेसे माद्ठम होता है 
कि उन्होंने इस प्रकारके मूलगुणोंका कोई विधान नहीं किया और 
इसलिये, इस विषयमें, उनका शासनभेद भी कुछ दिखलाया नहीं जा 
सकता । जेताम्बरग्रन्थोमिं मयमांसादिकके त्यागरूप उक्त मूलगुणोंका 
प्रायः सारा कथन “ भोगोपभोगपरिमाण ” नामके दूसरे गुणत्रतमें 
पाया जाता है। जैसा कि श्रीहेमचंद्राचार्यप्रणीत “ योगशात्त्र ' के निम्न 
वाक्योंसे प्रकट हैः--- 

मध्य मांस नवनीते मधूदुम्बरपंचकस । 

अनंतकायमन्नातफलं रात्रों च भोजन ॥ ३-६॥ 

आमगोरससंपृक्त द्विदर्ल पुष्पितोदन । 

दध्यहद्वितीयातीत कुथितान्न॑ विवजेयेत्‌ ॥ ३-७॥ 

परंतु 'श्रावकप्रज्ञति ” नामके मूल ग्रन्थमें, जो उमाखाति 

जआचार्यका बनाया हुआ कहा जाता है, ऐसा कोई कथन नहीं है । 
अर्थात्‌ , उसके कती आचाये महाराजने “ भोगोपभोगपरिमाण ” नामंके 
गुणब्रतमें उक्त मद्यमांसादिकके त्यागका कोई विधान नहीं किया | हाँ, 
'टीकाकारने उक्त गुणब्रतघारी श्रावकके लिये निरवद्य ( निर्दोष ) आहा- 

रका विधान जरूर किया है। साथ ही, “ वृद्धसंप्रदाय ” रूपसे कुछ 
प्राकृत गद्य भी उद्धृत किया है जिसमें उक्त ब्रतीके मद्य-मांसादिक और 
पंचोदुम्बरादिकके त्यागकी सूचना पाई जाती है। परंतु दृद्धसंप्रदाय'से 
अभिप्राय कौनसे संप्रदाय-विशेषसे है यह कुछ माद्ठम नहीं हुआ। 
आवकधर्मके प्रतिपादन-विषयरमे, श्वेताम्बरसम्प्रदायका सबसे प्राचीन प्रैथ 
$ उवासगदसाओ ' (उपासक-दशा ) सूत्र है, जिसे * उपासका- 
घ्ययन” तथा द्वादशांगवाणीका “सप्तम अंग” भी कहते हैं और 
जो महावीर भगवानके साक्षात्‌ शिष्य “सुधमोस्वामी” गणघरका 
बनाया हुआ कहा जाता है। इस ग्रंथर्म भी, उक्त गुणब्रतका कथन करते 
हुए, मद्य-मांसादिकके त्यागका स्पष्ट रूपसे कोई विधान नहीं किया गया। 
श्रावकपर्म-वेषषक उनके इस स्वप्रधान ग्रन्थमें, कथाओंको छोड़कर, 
श्रावकीय बारह व्रतोंके प्रायः अतीचारोंका हीं वर्णन पाया जाता 
है, ब्रतोंके खरूपादिकका और कुछ भी विशेष वर्णन नहीं है। 
दूसरे शब्दोंमें यों. कहना चाहिए कि इस म्रैथमें श्रात्रकपर्मका 
पूरा विधिविधान नहीं है | इसीसे शायद  श्रावकप्रज्ञति ? के टीका- 
कार श्रीहरिभद्रसूरिने, श्रावकीकि लिये निरबय आहारादिकका 
विधान करते हुए, यह सूचित किया है कि  सूत्रम (उपासक दशामें ) 
देशविरतिके सम्बंधमं नियमित रूपसे 'इदमेव इृदमेव' ऐसा कोई कथन 
नहीं है, क्‍योंकि वहाँ सिर्फ अतिचारोंका उछेंख किया गया है। इस 
लिये देशविरतिकी विधि विचित्र है और उसे अपनी बुद्धिसे पूरा करना 
चाहिए।” हरिभद्रसूरिके वे वाक्य इस प्रकार हैं:--- 

““विचित्रत्वाच देशविरतेश्रित्रो त्रापवादः हृत्यत एवेदमेवे- 
दमेवेति वा सूत्रे न नियमितमतिचाराभिधानाच विचित्रस्तद्विधिः 
स्वधियावसेय इति | ” 

इन वाक्योंसे यह भी भले प्रकार स्पष्ट है कि श्रेताम्बर-पम्प्रदायमें 
“ उपासकदशा ” सूत्रसे बाहर श्रावकधर्मका जो कुछ भी विशेष 
कथन पाया जाता है वह सब पीछेसे आचायोंद्वारा अपनी 
अपनी बुद्धिके अनुसार निधोरित तथा पलवित किया हुआ 
कथन है। और इस लिये उसे भी सिद्धान्ताविरोधकी इश्सि ही ग्रहण 
करना चाहिए और उसमें भी देश-कालानुसार यथोचित फेरफार किया 
जा सकता है। यहाँपर यह बात बड़ी ही विचित्र मादम होती है 
कि श्वेताम्बर आचार्योने, मयमांसादिकके त्यागका यदि विधान किया 
भी है तो वह दूसरे गुणब्रतमें जाकर किया है। और इस लिये 
इससे पहली अवस्थाओंवाले श्रावकों---अहिंसादिक अणुव्तोंके पालने 
बालों---अथवा व्यावहारिक दृष्टिसे जेनीमात्रके लिये उनके सेवनका 
कोई निषेध नहीं है । ऐसा क्‍यों किया गया ? क्‍यों श्रावकमात्र अथवा 
जैनगृहस्थमात्रकें लिये मयमांसादिकके त्यागका नियम नहीं रक्‍खा गया £ 
ओर उनके त्यागकों मूलगुण नहीं बनाया गया ? जब सकलविरतियोेंकि 
लिये मूल्लेत्तरगुणोंकी व्यवस्था है तब देशबिरतियोंके लिये बह क्‍यों नहीं 
रखी गई ? क्यों ऐसा कमसे कम आचरण निर्दिष्ट नहीं किया गया 
जिसका पालन करना सबके लिये---जैनीमात्रके लिये--जरूरी हो और 
जिसके पालनके विना कोई भी “ जेनी” अथवा “ महावीरभगवानका 
उपासक ” ही न कहला सकता हो ? ये सब बातें ऐसी हैं जिनपर विचार 
किये जानेकी जरूरत है। संभव है कि ऐसा करनेमें श्वेताम्बर आचार्योका 
कुछ उद्देश्यमेद हो । बन्धनोंको ढीला रखकर, बौद्धोंके सदृश समाज- 
वृद्धिका उनका आशय हो | परन्तु कुछ भी हो, इस विषयमें, निश्चित 
रूपसे, अभी में कुछ कह नहीं सकता। अवसर मिलनेपर, इस सम्बन्धमें 
अपने विशेष विचार फिर किसी समय प्रकट किये जायेंगे | 


नकली नानक -त-....०२० * पा 


है 

अणुब्रत और रात्रिभोजनविरति 
“-+ई720:० :ण्टट- 

जले » हिंसादिक पापोंकी देशतः निरत्ति (स्थूलरूपसे त्याग ) 
का नाम “ अणुब्रत” और उसकी प्रायः सबेतः निवृत्तिका 
नाम < महात्रत ” है। ब्रतोंकी ये अणु और महत्‌ संज्ञाएँ परस्पर सापेश्षिक 
हैं। वास्तवमें, सर्वसावद्ययोगकी निशृत्तिको “ब्रत” कहते हैं। बह 
निवृत्ति एकदेश होनेसे “ अणुवत्रत” और स्वदेश होनेसे ५ महाव्रत ” कह- 
छाती है। गृहस्थ छोग समस्त सावद्ययोगका--हिंसाकर्मोका---धूरी तौरसे 
त्याग नहीं कर सकते इस लिये उनके लिये आचार्योने अणुरूपसे कुछ 
त्रतोंका विधान किया है, जिनकी संख्या और विषय-संबंधमें कुछ 
आचार्योके परस्पर मत-भेद है। उसी मत-भेदको स्थूलरूपसे दिखलानेका 
अब यत्न किया जाता है। साथ ही, रात्रिभोजनविरतिके सम्बन्धमें जो 
आचायोंका शासनमेद है उसे भी कुछ दिखलानेकी चेष्टा की जायगी:--- 
स्वामी समन्तभद्राचार्यने र्नकरंडश्रावकाचारमें, कुन्दकुन्द्मुनिराजने 
चारित्रपाइड्में, उमास्वातिमुनीन्द्रने तक्तार्थसूत्रमं, सोमदेवसूरिने यश- 
स्तिलकमें, वसुनन्दीआचार्यने श्रावकाचारमें, अमितगतिमुनिने उपासका- 
चारमें और खेताम्बराचार्य हेमचंद्रने योगशाक्षमें अणुब्रतोंकी संख्या पाँच 

दी है जिनके नाम प्राय: इस प्रकार हैं:--- 

१ अहिंसा, २ सत्य, ३ अचौये, ४ अह्मचर्य ५ परिग्रहपरिमाण । 
ये पाँचों त्रत अपने प्रतिपक्षी स्थूल हिंसादिक पापोंसे विरतिरूप वर्णन 
किये गये हैं। यह दूसरी बात है कि किसी किसी मप्रैंथमें इनका दूसरे 
परयोयनामोंसे उल्लेख किया गया है, परंतु नामविषयक आश्यय सबका 
एक है, इसमें कोई विप्रतिपत्ति नहीं है। श्वेताम्बरोंके *उपासकदशा?” 

सूत्रमं भी इन्हींका उछ्लेंख है और उनका ' श्रावकप्रज्ञतति ” नामका ग्रंथ 
भी इन्हींका विधान करता है| इन ब्रतोंकी संख्याके विषय्में श्रीकुन्द- 
कुन्दाचार्य लिखते हैं कि < पंचेवणुव्ययाईं ” ( पंचेत्र अणुब्रतानि ) 
--अर्थात्‌ , अणुव्रत पाँच ही हैं | वसुनन्दी आचार्य भी अपने श्राव- 
काचारमें यही वाक्य देते हैं। सोमदेवने इसका संस्क्तानुवाद दिया है 
और श्रावकप्रज्ञत्तिमें भी यही ( पंचेवरणुव्बयाइं ) वाक्य ज्योंका व्यों 
पाया जाता है। श्रावकप्रज्ञतिके टीकाकार श्रीहरिभद्रसूरि इस वाक्यपर 
लिखते हैं--- 
“पंचेति संख्या। एवकारोज्वधारणे। पंचेव न चत्वारि पट्ढा |” 

अर्थात्‌-- पाँचकी संख्यांके साथ “ एव” शब्द अवधारण अर्थमें है 
जिसका आशय यह है कि अणुव्रत पॉच ही हैं, चार अथवा छह नहीं हैं। 

इस तरहपर बहुतसे आचार्योने अणुव्रतोंकी संख्या सिर्फ पाँच दी 
है और उक्त पाँचों ही ब्रतोंकी अणुत्रत रूपसे वर्णन किया है। परंतु 
समाजमें कुछ ऐसे आचार्य तथा विद्वान्‌ भी हो गये हैं जिन्होंने उक्त 
पॉच व्रतोंको ही अणुब्रत रूपसे खीकार नहीं किया, बढ्कि “ रात्रिभो- 
जनविरति ” नामके एक छठे अणुत्रतका भी विधान किया है। जैसा 
कि नीचे लिखे कुछ प्रमाणेसि प्रकट है--- 
क--“ अस्य ( अणुव्र॒तस्य ) पंचधा्ं बहुमतादिष्यते 

कचि त्तु राज्यमीजनमपि अणुव्रतम्ुच्यते । तथा भवति।”! 
“-सागारधमामस्तयीका । 

इन वाक्योंद्वारा पं० अशाधरजीने, जो १३ वीं शताब्दीके विद्वान्‌ 
हैं, यह सूचित किया है कि “अणुव्रतोंकी यह पंच संख्या बहुमतकी 
अपेक्षासे है। कुछ आचायोंके मतसे “ रात्रिमोजनत्रिरति” भी एक अणु- 
ब्रत है, सो वह अणुत्रत ठीक ही है। 

ख--व्रतत्राणाय कर्तव्य रात्रिभोजनवर्जेनम्‌ । 
सर्वथात्रान्रिवत्तेस्तओक्त पष्ठमणुत्रतम्‌ ॥॥ ५-७० ॥ 
च्ञायारसार: । 


यह वाक्य अश्रावीरनन्दी आचार्यका है, जो आजसे आठसौ वर्ष 
पहले, विक्रमकी १२ बीं शताब्दीमें, हो गये हैं। इसमें कहा गया है 
कि “ ( मुनिको ) अहिंसादिक व्रतोंकी रक्षाके लिये सबथा रात्रिभोजनका 
त्याग करना चाहिये और अन्नकी निवत्तिसे वह रात्रिभोजनका त्याग 
छठा अणुब्रत कहा जाता है, अथवा कहा गया है। 


ग--रात्रावन्ञनपानखादलेश्े म्यश्रतु मये! सत्वानुर्कपया पिरमण 
रात्रिमोजनविरमणं पष्ठमणुव्रतम्‌ ।” 
/ बधादसत्याचोयोचकामाद्थालिवत्तेनम्‌ । 
पंचधाणुव्रतं राज्यभुक्ति! पष्ठमणुत्रतम्‌ ।। 
“-चारित्रसारः । 


ये वचन श्रीनेमिचंद्र सिद्धान्तचकऋ्रतर्तीके शिष्प चाम्रुण्डरायके हैं, 
जो आजसे लगभग एक हजार वषे पहले, विक्रमकी ११ वीं शताब्दीके 
शुरूमें, हो गये हैं । इन वचनोंद्वारा स्पष्टरूपसे यह बतढाया गया है 
कि रात्रिमोजनत्यागको छठा अणुत्रत कहते हैं और यह उन पैच प्रका- 
रके अणुव्रतोंसे भिन्न है जो हिंसाविरति आदि नामेंसे कहे गये हैं। 
यहाँपर इतना विशेष और है कि वीरनन्दी आचायेने तो अन्नसे निवृत्त 
. होनेको छठा अणुवत्रत बतलाया है परंतु चामुंडराय अन्न, पान, खाद्य 
और लछेह्य, ऐसे चारों प्रकारके आहारके त्यागको छठा अणुव्रत प्रतिपादन 
करते हैं। दोनों विद्वानोंके कथनेंमें यह परस्पर भेद क्‍यों ? इसमें जरूर 
कोई गुप्त रहस्य जान पड़ता है। जब महात्रती मुनियोंकों भी रात्रि- 

भोजनके त्यागका त्रतोंसे प्रथक्रूप उपदेश दिया गया है और उनसे 
भोजनका सर्वथा त्याग--चारों प्रकारके आहारका त्याग---कराया गया 
है तब अणुव्रती गृहस्थोको--खासकर ब्रतप्रतिमाधारी श्रावकोंको--इस 
विषयमें उनके बिलकुल समकक्ष रखना--उनसे भी बराबरका त्याग 
कराना--कहाँ तक न्याय्य है, और इससे अणुव्रत और महात्रतके त्यागमें 
परस्पर कुछ विशेषता रहती है या कि नहीं, यह बात हृदयमें जरूर 
खटकती है। ; 


प्रायः ऐसा माछम होता है कि जिन विद्वानोने श्रावककी छठी प्रति- 
माको दिवामैथुनत्यागरूपसे वर्णन किया है--रात्रिमोजनत्यागरूपसे 
नहीं--उन्होंने दूसरी ब्रतप्रतिमामें या उससे भी पहले रात्रिभोजनका 
सर्वथा त्याग करा दिया है। और जिन्होंने छठी प्रतिमाको रात्रिभोजन- 
त्यागरूपसे प्रतिपादन किया है उन विद्वानोंने या तो रात्रिमोजन- 
व्यागका उससे पहले अपने ग्रेथमें उपदेश ही नहीं दिया और या उसका 
कुछ मोटे रूपसे त्याग कराया है। यहॉँपर दोनोंके कुछ उदाहरण 
पाठकोंके सामने रकक्‍्खे जाते हैं जिससे रात्रिभोजनत्याग-विषयमें आचा- 
यॉका मत-मेद और भी स्पष्टताके साथ उन्हें व्यक्त हो जाय;--- 


१ बसुनन्दी आचार्यने, अपने श्रावकाचारमें, छठी प्रतिमा * दिवा- 
मैथुनत्याग ” (दिनमें मैथुन नहीं करना ) करार दी है और रात्रिभोजनका 
त्याग आप पहली प्रतिमावालेके वास्ते आवश्यक ठहराते हैं। आपने 
लिखा है कि 'रात्रिभमोजनका करनेवाला ग्यारह प्रतिमाओंमेंसे पहली 
प्रतिमाका धारक भी नहीं हो सकता।” यथा:--- 


एयादसेस पढग वि जदो णिसिभोयण कुणंतस्स । 
ठाणं ण ठाह तम्हा णिसिश्चत्तं परिहरे णियमा ॥ ३१४ ॥ 

२ अमितगति आचार्यने भी, अपने उपासकाचारमें, छठी प्रातिमाकों 
* दिवामैथुनत्याग ” वर्णन किया है और बे रात्रिभोजनत्यागका विधान 
ब्रतोके उपदेशसे भी पहले करते हैं, जिससे माद्ठम होता है कि वे 
पाक्षिक तथा दर्शनिक श्रावकके लिये उसका नियम करते हैं; जेसा कि 
पहले अष्टमूलगुण-संबंधी लेखमें प्रकट किया गया है । 


३ प॑० वामदेव भी, अपने “भावसंग्रह” में, दशैनिक श्रावक 
अथौत्‌ पहली प्रतिमाधारकके लिये रात्रिभोजनका त्याग आवश्यक बतलाते 
हैं यधा;:--- 

दशनिकः प्रकुर्वीत रात्रिभोजनवजेनम्‌ । 

9 पं० आशाधघरजीका भी मत छठी प्रतिमाके विषयमें “दिवा- 
मैथुनत्याग ” का है। उन्होंने अपने सागारधमीम्रतमें रात्रिमोजनके 
त्यागका विधान पाक्षिक श्रावकसे प्रारंभ किया है और उसे ऋमसे 
बढ़ाया है। पाक्षिक श्रावकसे सामान्यतया भोजनका---अन्नका--त्याग 
कराकर दशैनिक श्रावकके त्यागमें कुछ विशेषता की है---उसके लिये 
दिनके प्रथम मुहृत्ते और अन्तिम मुद्त्तेमं भी भोजनका निषेध किया 
है, और साथ ही, रोगनिद्वत्ति तथा स्वास्थ्यरक्षाके लिये रात्रिकों जल- 
फल-घृत-दुग्धादिकका सेवन भी दूषित ठहराया है---और अन्‍्तर्मे फिर 
त्रतिक श्रावकसे चारों प्रकाकेक भोजनका सदाके लिये त्याग कराकर 
इस रात्रिमोजनके कथनको प्रूरा किया है। 


५ श्रीचाम्रुंडराय भी इसी प्रकारके विद्वानोंमें हुए हैं। उन्होंने भी 
चारित्रसारमें छठी प्रतिमा “ दिवामैथुनत्याग ” स्थापित की है। और 
इसलिये बे दूसरी प्रतिमार्मे ही पूरी तौरसे रात्रिमोजनके त्यागका विधान 
करते हैं | उनके वे विधिवाक्य ऊपर उद्धृत किये-जा चुके हैं। 

ये तो हुए प्रथम प्रकारके विद्वानोंके उदाहरण, अब दूसरे प्रकारके 
विद्वानोंके भी कुछ उदाहरण, लीजिये:--- 


६ खामीसमन्तभद्राचार्यने, रत्नकरंडकर्में  रात्रिभोजनबिराते ” को 
छठी प्रतिमा बतलाया है, और उससे पहले ग्रंथभरमें कहीं भी रात्रिभो- 
जनके त्यागका विधान नहीं किया है। वे चारों प्रकारके आहारका इसीः 
प्रतिमामें त्याग कराते हैं। यथा:--- 





अन्न पान खाद्य॑ लेग्य॑ नाभ्नाति यो विभावयोम्‌ । 
स च रात्रिश्नुक्तिविरतः सत्वेष्चनुकम्पमानमना) ॥ 


७ बअह्मनेमिदत्तने भी अपने “ धर्मोपदेशपीयूषवर्ष ” नामके श्राव- 
काचारमें, समन्तभद्रके सदृश “रात्रिभोजनविरति” को ही छठी प्रतिमा 
करार दिया है और उसी तरहपर चारों प्रकारके आहारका उसमें त्याग 
कराया है। यथा:--- 


अन्न॑ पान॑ तथा खाद्य॑ लेह् रात्रो हि सवेदा । 

नेव अंक्ते पवित्रात्मा स षष्ठः श्रावको मतः ॥ 
परंतु नेमिदत्तने इससे पहले भी अपने पग्रंथमें रात्रिभोजनका कुछ: 
त्याग कराया है। लिखा है कि ' रात्रिमें यदि सामान्यतया जल, ताम्बूल 
और ओऔषधका ग्रहण करते हो तो करो परन्तु फलछादिकको ग्रहण न करना 
चाहिये ” और इसके समर्थनमें एक प्राकृत वाक्य भी दिया है। यथा:--- 


/ सामान्यतो निशायां च जल ताम्बूलमोषधं । 
गृहन्ति चेव गृहन्तु नेव ग्राह्म॑ फलादिक ॥ 
यदुक्त। तम्बोली सहु जलमुइृवि, जो अंथविए सूरे । 
भोग्गासणि फल अहिलसई, ते किउ दंसणु दूरि ॥” 


अणुब्रत ओर रात्रिभोजनविरति २ 

कविराजमल् भी इसी प्रकारके विद्वानोंमें हुए हैं। उन्होंने * छाठी- 
संहिता” नामक अपने श्रावरकाचारमें “रात्रिभोजनत्रिरति” को छठी 
प्रतिमा करार देकर, यद्यपि रात्रिभोजनका सरत्रींगत्याग उसीमें कराया है 
परन्तु पहली प्रतिमामें भी उसके एकदेश त्यागका विधान किया है--- 
जिसे आप “दिग्मात्र' द्याग बतलाते है---और लिखा है कि ९ पहली 
प्रतिमामें रात्रिको अन्नमात्रादि स्थूल भोजनका निषेध है किन्तु जलादिकके. 
पीने और ताम्बूछादिकके खानेका निषेध नहीं है। इनका तथा औषघा- 
दिकके लेनेका स्वेथा निषेध छठी प्रतिमामें होता है।” यथाः--- 


ननु रात्रिभ्रक्तित्यागो नात्रोद्ेश्यस्वया कचित्‌ । 

पष्ठसंज्ञिकविख्यातप्रतिमायामास्ते यतः । ४१ ॥ 

सत्यं सवोत्मना तत्र निशाभोजनवजेन । 

हेतोः किंलत्र दिग्मात्र सिद्ध स्वानुभवागमात्‌ ॥ ४२ ॥, 

अस्ति कश्रिद्विशेषो<्त्र स्वल्पाभासो5र्थतो महान । 

सातिचारोअत्र दिग्मात्रे तत्रातीचारवर्जितः ॥ ४३ ॥ 

निषिद्धमन्नमात्रादिस्थूलभोज्य व्रते दशः । 

न निषिद्ध जलायत्र ताम्बूलायपि वा निशि ॥ ४४॥ 

तत्र ताम्बूलतोयादि निषिद्धं यावदंजसा | 

प्राणान्तेषि न भोक्तव्यमोषधादि मनीषिणा ।।| ४५ ॥ 
“छवितीयः सगेः । 


वीरनन्दी आचायका श्रावकाचार-विषयक कोई ग्रंथ मुझे उपलब्ध 
नहीं हुआ | परन्तु चूँकि आपने, रात्रिभोजनके त्यागमें, सिर्फ अन्नकी 
निदृत्तिसे ही छठे अणुत्रतका होना सूचित किया है इसलिये आप इस 
द्वितीयवर्गके ही विद्वान्‌ माद्धम होते हैं और संभवत: यही वजह है कि. 


२८ जैनाचायोंका शासनभेद 

आपके और चामुंडरायके छठे अणुव्रतके स्वरूपकथनमें परस्पर भेद 
पाया जाता है | यदि ऐसा नहीं है---अथीत्‌ , वीरनन्दी प्रथम व्गेके 
विद्वानोंमें शामिल हैं----तों कहना होगा कि आपके उपर्युल्लिखित पद्यमें 
“अजन्नात्‌ ” पद उपल्क्षण है और इसलिये उसकी निद्ृत्तिसे छठे अणु- 
ब्रतमें रात्रिके समय अन्न, पान खाद्यादिक सभी प्रकारके आहारका त्याग 
कराया गया है। ऐसी हाल्तमें फिर महाव्रत और अणुव्रतके त्यागर्मे 
कोई विशेषता नहीं रहेगी | परंतु विशेषता रहो अथवा मत रहो, और 
वीरनन्दी प्रथम वर्गेके विद्यान्‌ हों अथवा दूसरे वर्गेके, पर इसमें सन्देह 
नहीं कि ऊपरके इन सब अवतरणोंसे रात्रिभोजन-विषयक आचा- 
योंका शासनभेद बहुत कुछ व्यक्त हो जाता है और साथ ही 
छठी प्रतिमाका नाम ओर स्वरूपसंबन्धी कुछ मतभेद भी 
पाठकोंके सामने आ जाता है। अत्तु । 


अब मैं फिर अपने उसी छठे अणुब्रतपर आता हूँ, और देखता हूँ 
कि उसका कथन कितना पुराना है--- 


घ--विक्रमकी १० वीं शताब्दीके विद्वान्‌ श्रीदेवसेन आचार्य, 
अपने “दशैनसार” नामक ग्रंथमें, कुमारसेन नामके एक मुनिके द्वारा 
विक्रमराजाकी मृत्युसे ७५३ वषेबाद काप्टासंघकी उत्पत्तिका वर्णन करते 
हुए, लिखते हैं कि कुमारसेनने छठे अणुत्रतका (छह च अणुव्वदं 
णाम ) विधान किया है। इससे माछुम होता है कि रात्रिमोजनत्याग 
नामका छठा अणुवत्रत आजसे बारहसौ वर्षले भी अधिक समय पहले 
माना जाता था। परंतु इस कथनसे किसीको यह नहीं समझ लेना 
चाहिये कि कुमारसेन नामके आचार्यने ही इस अणुत्रतकी ईजाद की 
है---उन्होंने ही सबसे पहले इसका उपदेश दिया है । ऐसा नहीं है । 


अणुब्रत और रात्रिभोजनविरति २९, 

उनसे पहले भी कुछ आचार्योद्वारा यह अणुव्रत माना जाता था; जैसा 
कि, इस लेखमें, इसके बाद ही दिखलाया जायगा और इसलिये कुमार- 
सेनके द्वारा इस ब्रतके विधानका सिफ इतना ही आशय लेना चाहिये 
कि उन्होंने इसे अपने सिद्धान्तोंमे स्वीकार किया था । 


छरू--श्रीपूज्यपाद स्वामीने, अपने “ सर्वार्थसिद्धे ” नामक प्रंथके 
सातवें अध्यायमें, प्रथम सूत्रकी व्याख्या करते हुए, “ रात्रिभोजन- 
विर्मण ” नामके छठे अणुब॒तका उल्लेख इस प्रकारसे किया है;--. 


“४ ननु च पष्ठमणुत्रतमस्ति रातज्रिभोजनविरमर्ण तदिहोपसं- 
ख्यातव्यं। न भावनास्वन्तभावात्‌। अहिंसाव॒तभावना हि वक्ष्यंते। 
तत्र आलोकितपानभोजनभावना कार्येति। ” 


इससे माद्धम होता है कि श्रीप्ृज्यपादके समयमें, जिनका अप्तिल- 
काल विक्रमकी छठी शताब्दीका प्रायः पूरा माना जाता है, रात्रि- 
भोजनविरमण नामका छठा अणुव्रत प्रचलित था। 


परन्तु चूँकि उमास्वाति आचार्यने तचार्थसूत्रमे इस छठे अणु- 
ब्रतका विधान नहीं किया इसलिये, आचाये प्रृज्यपादने अपने प्रैथमें 
इसका एक विकल्प उठाकर--अथोत्‌ , यह प्रइंन खड़ा करके 
कि “जब रात्रिमोजनविरमण नामका छठा अणुब्रत भी है तत्र यहाँ 
ब्रतोकि प्रतिपादक इस सूत्रमँ उसका भी सम्मेलन और परिगणन 





+ देवसेनाचायने “दशनसार” अंथमें लिखा है कि श्रीपूज्यपादके शिष्य 
वजनन्दीके द्वारा वि० सं० ५२६ में द्वाविड्संघकी उत्पत्ति हुई है। पूज्यपाद- 
स्वामी गंगराजा “दुर्विनीत” के समयमें हुए हैं। दुर्विनीत राजा उनका 
शिंष्य था, जिसका राज्यकाल ई० सन्‌ ४८२ से ५२२ तक कहा जाता है । 
इससे पूज्यपादका उक्त समय प्रायः ठीक मालम होता है । 





३० जनाचार्योंका शासनभेद 


होना चाहिये था” उत्तरमें बतछाया है कि (इस व्रतका अहिंसाव्रतकी 
आलोकितपानभोजन नामकी भावनामें अंतर्भाव है? इसलिये 
यहाँ प्रथक रूपसे कहने और गिननेकी जरूरत नहीं हुई। और 
इस तरहपर उक्त प्रइनंके उत्तरकी भरपाई करके सूत्रकी अनुपपत्ति 
अथवा त्रुटिका परिहार किया है। यद्यपि इस कथनसे आचार्यमहोदयका 
छठे अणुत्रतके विषयमें कोई विरुद्ध मत मादुम नहीं होता---बल्कि कथन- 
शैलीसे उनकी इस विषयर्म प्रायः अनुकूलता ही पाई जाती है---तो भी 
प्रायः मूल प्रंथंक अनुरोधादिसे उस समय उन्होंने उक्त प्रकारका उत्तर देना 
ही उचित समझा ऐसा जान पड़ता है । अकलंकदेवने भी, अपने राज- 
वार्तिकर्म पृज्यपादके वाक्योंका प्रायः अनुसरण और उद्धरण करते हुए, 
रात्रिभोजनविरतिको छठा अणुब्रत प्रकट किया है (तदपि पष्ठमणुत्रतं ) 
और उसके विषयमें वे ही त्रिदव्प उठाकर उसे आलोकितपानभोजन 
नामकी भावना अन्तर्भूंत किया है #। साथ ही, आलोकितपानभो- 
जनमें प्रदीपादिके विकल्पोंको उठाकर और नानारंभदोषादिकके द्वारा 
उनका समाधान करके कुछ विशेष कथन भी किया है। परन्तु 
बसस्‍्तुतः रात्रिभोजनत्रिति नामके छठे अणुव्रतक्ा आलोकितपानभोजन 
नामकी भावनाम अन्तर्भाव होता है या नहीं, यह बात अभी 
'विचारणीय है। और इसके लिये सबसे पहले हमें अहिंसाणुव्रतका 
स्वरूप देखना चाहिये । अथौत्‌ , यह मादूम करना चाहिये कि 
अहिंसाणुद्रतकं धारकके वास्ते कितनी और किसप्रकारकी हिंसाके 
'त्यागका विधान किया गया है। यदि अहिंसा अणुत्तके स्वरूपमें-- 
अर्दिसा महात्रतके स्वरूपमें नहीं--रात्रिभोजनका त्याग नियमसे 


जल्‍िलजन ना ५ ५3.33 ननननननननीनायख। 





* यथाः--स्यान्मतामह रांत्रभोजनविरत्युपसंख्यानं कतेंव्य तद्पि 
षष्टमणुत्बतमिति । तन्न । कि कारणं भावनान्तभांवात्‌ । 
“-राजवार्तिकम्‌ । 


अणुन्नत ओर रात्रिभोजनविराति ३१ 


आफ. ि>मव.टट3>९० अर कना 
(33५ ७२9७-अ ०३३७ ७०ही कक १५ 3५रान न ७३३. धर" न्‍भ नस <-रक ५ न .>मस७ अमर ॥म, ' 








ब५न्‍- जना क.०० 5७. 2७५.ड २३ 08म5ना ३ १9०-3/%--कक पकने 0. 


आजाता है तब तो उसकी भावनामें भी उसका समावेश हो 
सकता है और यदि मूल अहिंसा अणुब्रतके स्वरूपमें ही रात्रिभोजनका 
त्याग नहीं बनता--लाज्ञमी नहीं आता---तब फिर उसकी भावनामें 
ही उसका समावेश कैसे हो सकता है। क्योंकि भावनाएँ ब्रतोंकी 
स्थिरताके लिये कही गई हैं। जो बात मूलमें ही नहीं उसकी 
फिर स्थिरता ही कया की जा सकती है? अतः सबसे पहले 
हमें अहिंसाणुत्नतके स््ररूपको सामने रखना चाहिये और तब उसपरसे 
विचार करना चाहिये कि उसकी आलोकितपानभोजन ( देखकर 
खानापीना ) नामकी भावना रात्रिमोजनविरतिका अन्तभाौत्र होता 
है या नहीं | अहिंसाणुत्रतका स्ररूप स्वामीसमृतभद्राचायेने इसप्रकार 
बतलाया है-- 
संकव्पात्कृतकारितमननायो गत्रयस्प चरसत्वान्‌। 
न हिनस्ति यत्तदाहुः स्थूलवधाहिरमर्ण निपुणा! ॥ 

इस ख्रूपमें अणुब्रतीके लिये स्थूलरूपसे त्रसजीबोंकी सिर्फ 
संकरपी दिंसाके त्यागका विधान किया गया है । आरंभी* और 
विरोधी हिंसाका वह प्रायः त्यागी नहीं होता । श्रीहेमचंदाचाये 
भी अपने योगशा्धमें “निरागखसजंतूनां हिंसां संकल्पतस्त्यजेत्‌ ' 
इस वाक्यके द्वारा संकल्पसे निरपराधी त्रसत जीवोंकी हिंसाके त्यागका 
विधान करते हैं। रांत्रिमोजनमें दिनकी अपेक्षा हिंसाकी अधिक 
संभावना जरूर है परन्तु वह उक्त संकलपी हिंसा नहीं होती 
जिसके त्यागका ब्रती श्रावकके लिये नियम किया गया है ओर 


क्जजलजजिखिि नल पा 


* ग्रहवाससेवनरतो मंदकषायप्रवर्तितारंभः । 
आर॑भजां स हिसां शक्‍नोति न रक्षितुं नियतम्‌ ॥ ६--७ ॥ 
--उपासकाचारे, अमितगति: । 


३२ जैनाचायोंका शासनभेद _ 

इसलिये अहिंसाणुब्रतकी प्रतिज्ञामें रात्रिभोजनका त्याग नहीं 
आता । उसके लिये जुदा ही नियमादिक करनेकी जरूरत होती है । 
इसी लिये गृहस्थोंको रात्रिभोजनके त्यागका प्रथक्‌ उपदेश दिया गया है । 
कुछ आचार्योनि अद्ठिंसाणुत्रतके बाद, कुछने पाँचों अणुत्रतोंके बाद, कुछने 
भोगोपभोगर्परिमाण नामके गुणब्रतमें और कुछने अणुव्रतोंक कथनसे भी 
पहले इसका वर्णन किया है । और अनेक आचार्येने स्पष्ट तौरपर इसे छठा 
अणुव्रत ही करार दिया है जैसा कि ऊपर दिखलाया गया है। अतः यह एक 
पृथक्‌ त्रत जान पड़ता है और उक्त आलोकितपानभोजन नामकी भाव- 
नामें इसका अन्तर्भाव नहीं होता | हाँ, महात्रतियोंके त्यागकी इृष्टिसे, जिसमें 
सब प्रकारकी हिंसाकों छोड़ा जाता है और गोचरीके भी कुछ विशेष 
नियम हैं, आलोकितपानभोजन नामकी भावनामें रात्रिभोजनके त्यागका 
समावेश जरूर हो सकता है। और संभवत: इसीपर लक्ष्य रखते हुए 
श्रीपृज्यपाद और अकलंकदेवने अपने अपने प्रंथोंमें उक्त प्रकारके उत्त- 
रका विधान किया जान पड़ता है। ऐसा माद्म होता है कि विकव्पको 
उठाकर उसका उत्तर देते समय उनकी दृष्टि अहिसाणुत्रतके खरूपपर 
नहीं पहँची---उनंके सोमने उस समय अहिंसा महात्रतके खरूपका 
नकशा और मुनियोंके चरित्रका चित्र ही रहा है, और इस लिये, उन्होंने 
उसीके ध्यानमें रात्रिमोजनविरमण नामके छठे अणुव्रतकोी अ्दिसाव्रतकी. 
आलोकितपानभोजन नामकी भावनामे अन्तभूत कर दिया है। मेरा यह 
खयाल और भी इढ होता है जब में राजवार्तिकर्मे उन विशेष विकद्पोंके 
उत्तर-प्रत्युत्तरोंकोी देखता हूँ जो आलडोकितपानमोजनंके सम्बन्धमें उठाए 
गये हैं; वे सब मुनियोंसे ही सम्बंध रखते हैं । जैसे कि, दीपादिकके 
प्रकाशमें देखभालकर रात्रिकों भोजनपानकरनेमें जो आरंभ दोष होता 
है उसे यदि परकृतप्रदीपादि हेतुसे हठाया भी जाय तो भी भोजनके. 


अणुबत और राजिभोजनविरति । ३३ 

वास्ते मुनियोंका रात्रिकों विहारादिक नहीं बन सकता; क्योंकि आचार- 
शाक्षका ऐसा उपदेश है;--- 


“४ ज्ञाना55दित्यसंद्रियप्रकाशपरीक्षितमार्गंंण. युगमात्रपूवो- 
पेक्षी देशकाले प्येव्य यतिः भिक्षां शुद्धाम्रपादीयते हृत्याचारों 
पदेश! | ” 

आचारशाद्भकी यह विधि रात्रिकों नहीं बन सकती---इसके लिये 
आदित्य ( सूर्य ) के प्रकाशकी खास जरूरत है। अतः परक्वतप्रदीपादिके 
कारण आरंभदोष न होते हुए भी, विहारादिक न बन सकनेसे, मुनियोके 
रात्रिकों भोजन नहीं बनता। इसी तरहपर आगे और भी, दिनको 
भोजन लाकर उसे रात्रिकों खाने आदिके विकल्प उठाए गये हैं 
और उनका फिर मुनियोकि सम्बन्धमें ही परिहार किया गया है, जिन 
सबसे यह बिलकुल स्पष्ट हो जाता है कि म्रुनिधमको लक्ष्य करके दी 
राजिभोजनविरसमणका आलोकितपानभोजन नामकी भावनामें 
अन्तभाव किया गया है; श्रावकधर्म अथवा उक्त छठे अछु- 
व्रतको लक्ष्य करके नहीं | वास्तवमें अहिंसादिक ब्रतोंकी पाँच पाँच 
भावनाएँ भी प्रायः मुनियोंको---महात्रतियोंको---लक्ष्य करके ही कही गई 
हैं; जेसा कि शात्त्रोंमें दिये हुए इंयोसमिति, भक््यशुद्धि, शनन्‍्या- 
गारावास आदि उनके नामों तथा स्वरूपसे प्रकट है और जिनके 
विषयमें यहाँ विशेष लिखनेकी जरूरत नहीं है। महात्रतोंकी अखिरतामें 
मुनिर्योेके एक भी उत्तरगुण नहीं बन सकता, अतः ब्रतोंकी स्थिरता 
संपादन करनेके लिये ही मुनियोके वास्ते इन सब भावनाओंका खास 
तौरसे विधान किया गया है, जैसा कि “ छोकवार्तिक ! में श्रीविद्यानंद 
आचार्यके निम्न वाक्यसे प्रकट है- 


है 


३७ जेनाचायोंका शासनभेद- 


तत्स्थैयाथ विधातव्या भावना पंच पंच तु । 
तदस्थेयें यतीनां हि संभाव्यो नोत्तरो गुणः ॥ 

अणुत्रती श्रावकके लिये इन भावनाओंमेंसे आलोेकितपानभौजन 
नामकी भावनाका प्राय: इतना ही आशय हो सकता है कि, मोटे रूपसे 
अच्छी तरह देख भालकर भोजनपान किया जाय--बैसे ही विना 
देखे भाले अन्धेरे आदिम अनापशनाप भोजन न किया जाय | इससे 
अधिक, रात्रिमोजनके त्यागका अथे उससे नहीं लिया जा सकता | 
उसके लिये जुदा प्रतिज्ञा करनी होती है। यह भावना है, इसे व्रत 
अथवा प्रतिज्ञा नहीं कह सकते | ब्रत कहते हैं “ अभिसंधिक्ृत नियम! 
को---अर्थात्‌ , यह काम मुझे करना है अथवा यह काम में नहीं 
करूँगा, इस प्रकारके नियमविशेषको; और भावना नाम है पुनः पुनः 
संचिन्तन और समीहन” का। आलोकितपानभोजन नामकी भावनामें 
इस प्रकारका चिन्तन और समीहन किया जाता है कि मेरे अहिंसा- 
व्रतकी शुद्धिकि लिये देख भालकर भोजन हुआ करे |” इससे पाठक 
समझ सकते हैं कि यह चिन्तन और समीहन कहाँ तक उस रात्रि- 
मोजनविरति नामके त्रत अथवा अणुत्रतकी कोटिमें आता है, जिसमें 
इस प्रकारका नियम किया जाता है कि में रात्रिकों असुक अमुक 
प्रकारके आहारका सेवन नहीं करूँगा । अस्तु; यहाँ में अपने पाठकों- 
पर इतना और प्रकट किये देता हूं कि श्रीविद्यानंद आचारयने, अपने 
< छोकवार्तिक” के इसी प्रकरणमें, छठे अणुत्रतका उल्लेख नहीं किया है; 
बल्कि रात्रिभोजनविरतिको अहिंसादिक पाँचों व्रतोंके अनन्तर ही अस्तित् 
रखनेवाला एक पृथक व्रत सूचित करते हुए उसे उक्त प्रकारके प्रश्नों 
तथा विकबल्पोंके साथ, आलोकितपानभोजन नामकी भावनामें अंतर्भूत 
किया है । जेसा कि उनके निम्न वाक्योंसे प्रकट हैः--- 


++._सामकर- 


किन गा 7 


अणुबत और राजिमोजनविरति श्५ 

“ननु पंचसु व्रतेष्वनंतर्भावादिद्द रात्रिभोजनविरत्युपसंख्या- 


मिति चेन्न, भावनान्तभोवात्‌ । तत्रानिदे शादयुक्तो इन्‍्तमोव इति 


चेन्न, आलोकितपानभोजनस्य वचनात्‌ । ” 


इससे माठुम होता है कि विद्यानन्द आचायैकी दृष्टि श्रीपूज्यपाद और 
अकलंकदेवकी उस सदोष उक्ति पर पहुँची है, जिसके द्वारा उन्होंने 
उक्त छठे अणुत्रतको आलोकितपानभोजन नामकी भावनामें अंतर्भूत 
किया था; और इस ढिये उन्होंने उसका उपयुक्त प्रकारसे संशोधन 
करके कथनके पूर्वापर संबंधकी एक प्रकारसे ठीक किया है। वास्ततमें 
वार्तिककारोंका काम भी प्रायः यही होता है। वे, अपनी समझ और 
शक्तिके अनुसार, उक्त, अनुक्त, और दुरुक्त तीनों प्रकारके अर्थोकी 
चिन्ता, विचारणा और अभिव्यक्ति किया करते हैं। उक्तार्थोमें जो 
उपयोगी और ठीक होते हैं उनका संग्रह करते हैं, रेषको छोड़ते हैं; 
अनुक्तार्थोंकों अपनी ओरसे मिलाते हैं और दुरुक्तार्थोका संशोधन करते 


हैं---जैसा कि श्रीहेमचंद्राचार्य-प्रतिपादित “वार्तिक” के निम्न लक्षणसे 


अकटठ है जा: 
“उक्तानुक्तदुरुक्तार्थचिन्ताकारि तु वातिकम्‌ ।” 


अकलंकदेव भी वार्तिककार हुए हैं। उन्होंने भी अपने राजब्रातिकर्मे 
ऐसा किया है। परन्तु उनकी दृष्टि पृज्यपादकी उक्त सदोष उक्ति पर 
नहीं पहुँची, ऐसा मालुम होता है | अथवा कुछ पहुँची भी है, यदि 
उनके “तद॒पि पृष्ठमणुव्रतें' इस वाक्यका “वह (रात्रिमोंजनत्रिरति ) 
भी छठा अणुव्रत है” ऐसा अर्थ न करके “बह छठा अणुव्रत भी है 


यह अथ किया जाय | ऐसी हालतमें कहा जायगा कि उन्होंने प्रृज्य- 


पादकी उस दुरुक्तिका सिर्फ आंशिक संशोधन किया है। क्योंकि छठे 


- जैनाचायोंका शासनभेद 


'अरकजीििल्‍नी- 

अणुब्रतका उल्लेख करके उन्होंने फिर आलोकितपानभोजन नामकी, 
भावनामें उसकी उसी तरह सिद्धि नहीं की जिस तरह कि महा- 
ब्रतिंओंकी इृष्टिसे रात्रिभोजनविराति नामके त्रतकी की है। और महा- 
ब्रतियोंकी दृष्टिसे जो आरंभदोषादिक हेतु प्रयुक्त किये गये हैं उनकी 
अणुव्रती गृहस्थोंके सम्बन्धमें अनुपपत्ति है---वे उनके नहीं बनते--- 
इसलिये उनसे उक्त विषयकी कोई सिद्धि नहीं होती। मेरी रायमें 
श्रावकोंके छठे अणुव्रतकी, आलोकितपानभोजन नामकी मावनामें कोई 
सिद्धि नहीं बनती; जैसा कि ऊपर कुछ विशेष रूपसे दिखलाया 
गया है। 


इस संप्रर्णकथनसे यह बात भले प्रकार समझमें आसकती है कि 
/ रात्रिमोजनविरति ” नामका व्रत एक खतंत्र व्रत है। उसके धारण और 
पालनका उपदेश मुनि और श्रावक दोनोंकों दिया जाता है---दोानोंसे 
उसका नियम कराया जाता है--वह अणुब्रतरूप भी है और 
महाव्रतरूप भी । महात्रतोंमे भले ही उसकी गणना न हो---वह छठे. 
अणुव्रतके सददृश छठा महात्रत न माना जाता हो--ओऔर चाहे मुनियोकि 
मूल्गुणेमि भी उसका नाम न हो परंतु इसमें संदेह नहीं कि उसका 
अस्तित्व पेचमहात्रतोंक अनंतर ही माना जाता है और उनके साथ ही 
मूलगुणके तौरपर उसके अनुष्ठानका प्रथकू रूपसे विधान किया जाता 
है, जैसा कि इस लेखके झुरूमें उद्धृत किये हुए ( आचासारके ” वाक्य 
और ' मूलाचार !के निम्नवाक्यसे भी प्रकट है;--- 


“४ तेसि चेव वदाणं रक्खई रादिभोयणविरत्ती । ” 
ऐसी हाल्तमें रात्रिभोजनविरतिकी यदि छठा महात्रत मान लिया 


5, 


जाय अथवा महाव्रत न मानकर उसके द्वारा मुनियोके मूलगुणोंमें एककी 


अणुब॒त और रात्रिभोजनविरति ३७ 


वृद्धि की जाय---बे २८ के स्थानमें २९ स्वीकार किये जायँं---तो 
इसमें जेनधर्मके मूल सिद्धान्तोंस कोई विरोध नहीं आता। मूलेत्तर गुण 
हमेशा एक ही प्रकारकेे और एकही संख्यामें नहीं रहा करते। वे 
सेमयकी आवश्यकताओं, देशकालकी परिस्थितियों और प्रतिपादों 
(वशिष्यों ) की योग्यता आदिके अनुसार बराबर बदला करते हैं---उनमें 
फेरफारकी जरूरत हुआ करती है। महावीर भगवानसे पहले अजित- 
नाथ तीर्भकरपर्यत व्रत एक था; क्योंके बाईस तीर्थकरोंने * सामायिक ! 
चारित्रका उपदेश दिया है, “छेदोपस्थापना ” चारित्रका नहीं । छेदोप- 
स्थापनाका उपदेश श्रीऋषभदेव और महावीर भगवानने दिया है; 
जैसा कि श्रीवट्केराचार्यके निम्न वाक्यसे प्रकट है;--- 


#बावीसे तित्थयरा सामाइय॑ संजम॑ उवदिसंति । 
छेदोवद्वावणिय पुन भयवं उसहो य वीरो ये ॥७-३२॥ 
“सूलछाचार । 
सामायिक चारित्रकी अपेक्षा त्रत एक होता है, जिसे अहिंसात्रत 
अथवा सर्वेसावय््यागत्रत कहना चाहिये। वही व्रत छेदोपस्थापना 
चारित्रकी अपेक्षा पंच प्रकारका--अभर्थात्‌ अहिंसा, सत्य, अस्तेय, 
ब्रह्मचये, और अपरिग्रह रूपसे वर्णन किया गया है; जैसा कि श्रीपूज्य- 
पाद आचायके निम्न वाक्यसे प्रकट है।:--- 
४ स्वेसावद्यनिश्वत्तिलक्षणसामायिकापेक्षया एक॑ ब्रते, 


तदेव छेदोपस्थापनापेक्षया पंचविधमिहोच्यते । 
--सर्वार्थैसिद्धि । 





# यह गाथा इवेताम्बरोंकी ' आवश्यकनियुक्ति 'में भी, जिसे भद्गबाहु श्रुतकेव- 
लीकी बनाई हुईं कहा जाता है, नं० १२४६ पर, साधारणसे पाठ भेदके साथ, 
पाई जाती है । 


३८ जैनाचायोंका शासनभेद 


सात मर तन गत. ९७० उानन 4. दाम नम 4. /7“ 22५0० 2 >मानव; पका. 5०...» 3०# ५ नम 4 जगत मम न्‍नतारन्‍ान 9 6 पिन पटाने मीन मर जग 2 पन पटानी १ कनकननाओ ५ 49 कि जन जना+न्‍जम पा. #नबन 3 >तन अर मरी य८री यार >मनरा 


इससे स्पष्ट है कि जब महावीर भगवानसे पहले अजितनाथ तीभैकर- 
पर्यत ब्रतोंमें सत्यत्रतादिककी कव्पना नहीं थी, अविभक्तरूपसे एक 
अहिंसाव्रत माना जाता था--सिर्फ अहिंसाकों धम और हिंसाको पाप 
गिना जाता था---तब उस वक्त मुनियोंके ये अद्वाइस मूल गुण भी 
नहीं थे और न श्रावकोंके वतेमान बारह व्रत बन सकते हैं---उनकी 
संख्या भी कुछ और ही थी। यह सब भेदकव्पना महावीर भग- 
वानके समयसे हुई है| संभव है कि महावीर भगवानको अपने 
समयमें मुनियोंकोी रात्रिमोजनके द्यागकी प्रथकरूपसे उपदेश देनेकी 
जरूरत न पड़ी हों, उस वक्त आलोकितपानभोजन नामकी भावना 
आदिसे ही काम चल जाता हो और यह जरूरत पीछेके कुछ आचा- 
योंको द्वादशवर्षीय दुष्कालके समयसे पेदा हुईं हो, जब कि बहुतसे मुनि 
रात्रिको भोजन करने छगे थे और शायद परंकृतप्रदीप” और 
* दिवानीत ” आदि हेतुओंसे अपने पक्षका समर्थन किया करते थे । 
और इस लिये दुरदर्शी आचार्योने उस वक्त मुनियोंके लिये महाव्रतोंके 
साथ---उनंके अनन्तर ही--रात्रिभोजनविरतिका एक प्रथक व्रतरूपसे 
विधान करना आवश्यक समझा | वहीं विधान अबतक चला आता है। 
ऐसी ही हालत छठे अणुब्रतकी जान पड़ती है। उसे भी किसी 
समयके आचायोंने ज़रूरी समझ कर उसका विधान किया है। परन्तु 

१ भोजन हम दीपकके प्रकाशमें अच्छी तरहसे देख भालकर करते हैं, 
ओर दीपकको दूसरेने स्वयं जलाया है इसलिये हमें उसका आरंभादिक दोष भी 
नहीं लगता । 

२ भोजनके लिये रात्रिको विहार करने आदिका जो दोष आता था सो ठीक, 
परन्तु हम दिनमें विषथधिपूर्वक गोचरीके द्वारा भोजन ले आते हैं और रात्रिको 
परक्ृषत प्रदीपके प्रकाशमें अच्छी तरह देख भालकर खा लेते हैं, इसलिये हमें कोई 
दोष नहीं लगता । 


अणुब॒त ओर रात्रिभोजनवि एंति ३९, 


'फमरननमप जम सक>न्‍ीी कही ७५ जाग, अर 3० की ही अअलरीओ अर यममीकजरीकिननीफ तर नरक जन किला >वाफिलीी जि जा नीयत 3»-ह कक के की % #5 ०७ .#3ञ./ ७५४ 5८ जे 5 4543७ नरीिि जब आर नीच तर धर. ५ 2. तर 5>मफ-> पानी चेक. 


इन सब विधि-विधानोंका जैनसिद्धान्तों अथवा महावीर भगवानके 
शासनके साथ कोई विरोध नहीं है---सबका आशय और उद्देश्य सावय 
कर्मोको छुड़ानेका है--यह नहीं कहा जा सकता कि अमुक आचायने 
छठे अणुब्रतका विधान करके अथवा मुनिर्योके लिये प्रथकरूपसे एक 
नये ततकी इंजाद करके महावीर भगवानकी आज्ञाका उल्लंघन किया 
अथवा उन्मार्ग कैलाया है। ऐसा कहना भूल होगा। महावीर भग- 
वानने सावयकर्मोाके व्यागका एक नुसखा (ओषधिकह्प ) बतछाया था, 
जो उस समय उनके शिष्पोंकी प्रकृृतिके बहुत अनुकूल था। उनके 
इस बतलानेका यह आशय नहीं था कि दूसरे समयोंमें---शिष्योंकी 
प्रकृति बदल जानेपर भी---उसमें कुछ फेरफार न किया जाय | इसी- 
लिये उसमें अविरोधदष्टिसे फेरफ़ार किया गया है और अब भी उसी 
द्वश्सि किया जा सकता है। आज यदि कोई महात्मा, वर्तमान देश- 
कालकी परिस्थितियों और आवश्यकताओंके अनुसार अणुव्रतोंकी संख्यामें 
एक नये ब्रतकी वृद्धि करना चांहे---अर्थात्‌ , (उदाहरणके तौर पर, 
* स्वदेशवस्तुव्यवहार ' नामका सातत्रां अणुव्रत स्थापित करें, तो वह 
खुशीसे ऐसा कर सकता है। उसमें भी कोई आपत्ति किये जानेकी जरूरत 
नहीं है। क्योंकि अहिंसाब्रतकी रक्षाके लिये ( “ अहिसावतरश्षा्थ' इति 
सोमदेव:) अथवा पाँचों व्रतोंकी रक्षाके लिये ( 'तेसिं चेव वदाणं रक्‍्ख्टँ 
इति वह्ठकेरः ) जिस प्रकार रात्रिभोजनत्रिरति 'का विधान किया गया है 
उसी प्रकार अपरिग्रह---परिमितपरिग्रह---जतकी रक्षाके लिये अथवा 
अहिंसादिक पाँचों ही ब्रतोंकी रक्षाके लिये “ स्वदेशवस्तुब्यवहार ” नामका 
त्रत बहुतही उपयोगी जान पड़ता है। आजकल इसकी बड़ी जरूरत 
भी है--विदेशी वस्तुओंके प्रबल प्रचारके कारण मनुष्योंका नाकों 
दम है, उनमें इतनी ज्रूरतें बढ़ गई हैं और इतनी विद्ासप्रियता 


छ० ज्ैनाचायोंका शासनभेद्‌ 

छागई है कि उन सबके चक्करमें पड़कर उन्हें धमकर्मकी प्रायः कुछ भी 
नहीं सूझती । और इसलिये धमैकमंका सब विधि विधान पुस्तकोंमें ही 
रखा रह जाता है---उन्हें अपनी क्त्रिम आवश्यकताओंको पूरा करनेसे 
ही फुर्सत नहीं मिलती । इन सब आपत्तियोंसे बचनेके लिये “ स्वदेश- 
वस्तुव्यवहार ” नामका व्रत एक अमोघ शात्लका काम देगा। ऐसे महान्‌ 
उपयोगी ब्रतका विधान कभी महावीर भगवानके शासनके विरुद्ध नहीं हो 
सकता और न वह जैनसिद्धान्तोंके ही विरुद्ध कहा जा सकता है | अस्तु । 


यहाँ, श्वेताम्बर आचार्योका इश्टसि, में सिर्फ इतना और बतलाना 
चाहता हैं के उन्होंने रात्रिमोजनविरतिकों छठा अणुब्रत तो नहीं 
माना, परन्तु साधुके २७ मूलगुणोंमें उसे पंचमहात्रतोंके बाद छठा 
व्रत जरूर माना है। श्रावकोंके लिये श्रीहेमचन्द्राचार्यने रात्रि- 
भोजनके व्यागका विधान “ भोगोपभागपरिमाण ” नामके दूसरे गुणब्रतमें 
किया है। परन्तु श्रावकप्रज्ञात्तिके कर्ता आचायैका उक्त गुणव्रतमें वैसा 
कोई विधान नहीं है। उसके टीकाकार श्रीहरिभद्रसूरि भी वहाँ रात्रि- 
भोजनके ल्यागका कोई उल्लेख नहीं करते । उन्होंने  वृद्धसम्प्रदाय ! 
रूपसे जो प्राकृत गद्य अपनी टौकामें उद्धृत किया है उसमें भी रात्रि- 
भोजनके त्यागकी कोई विधि नहीं है। श्वेताम्बरसम्प्रदायका मुख्य ग्रन्थ 
उपासकद शांगसूत्र भी इस विषयमें मौन है--वह उक्त गुणब्रतका 
वर्णन करते हुए रात्रिभोजनके त्यागका कुछ भी उल्लेख नहीं करता | 
इन सब बातोंसे ऐसा मादुम होता है कि उनके यहाँ “भोगोपभोग- 
परिमाण ! नामके गुणत्रतमे रात्रिभोजनके त्यागका कोई खास नियम नहीं 
है । अन्यथा, श्रावकप्रज्ञतिके कर्ता या कमसे कम उसके टीकाकार उसका 
वहाँ उल्लेख ज़रूर करते । सम्भव है कि इस विषयमें उक्त सम्प्रदायके 


मुणवत और शिक्षावत ४१ 





आचार्योमं और भी मतभेद हो जो अभीतक अपनेकों माद्धम नहीं 
हुआ | 

इस तरह आचार्येकि शासनमेद-द्वारसे यह अणुव्रतोंकी संख्या 
आदिका कुछ विवेचन किया गया है। अणुव्रतेकि स्वरूप-विषयक विशेष 
भेदकों फिर किसी समय दिखलानेका यत्न किया जायगा । 

गुणत्रत ओर शिक्षात्रत 
>न्‍्ञंल्े जतेल 5 करन 

ज्जै पा » अँणुव्रतेंके पश्चात्‌ , श्रावकके बारह व्रतोंमें तीन गुणव्रतों 
और चार शिक्षात्रतोंका विधान पाया जाता है । इन सातों ब्रतोंको 

सप्त शीलब्रत भी कहते हैं | गुणब्रतोंसे अभिप्राय उन ब्रतोंका है जो 
अणुत्रतोंके गुणार्थ अर्थात्‌ उपकारके लिये नियत किये गये हैं---भावना- 
भूत हैं---अथवा जिनके द्वारा अणुव्रतोंकी वृद्धि तथा पुष्टि होती है| 
और रिक्षात्रत उन्हें कहते हैं जिनका मुख्य प्रयोजन शिक्षा अर्थात 
अभ्यास है--जो शिक्षाके स्थानक तथा अभ्यासके विषय हैं---अथवा 
शिक्षाकी---विद्योपादानकी-- जिनमें प्रधानता है और जो विशिष्ट श्रुत- 
ज्ञानमावनाकी परिणतिद्वारा निवोह किये जानेके योग्य होते हैं । इनमें 
गुणब्रत प्रायः यावज्जीबिक कहलाते हैं; अर्थात्‌ , उनके घारणका नियम 
प्राय: जीवनभरके लिये होता है---वे प्रतिसमय पालन किये जाते हैं--- 
ओर रशिक्षात्रत यावजजीविक न होकर प्रतिदिन तथा नियत दिवसादिकके 
विभागसे अम्यसनीय होते हैं---उनका अभ्यास प्रतिसमय नहीं हुआ 
करता, उन्हें परिमितकालभावित समझना चाहिये | यही सब इन दोनों 

प्रकारके व्रतोंमें परस्पर उल्लेखयोग्य भेद पाया जाता है # । यद्यपि इन दोनों 
जातिके व्रतोंकी संख्यामें कोई आपत्ति माछम नहीं होती-- प्रायः सभी 
आचार्यनि, जिन्होंने मुणत्रत और शिक्षात्रतका विधान किया है, गुणब्रतोंकी 
संख्या तीन और शिक्षात्रतोंकी संख्या चार बतछाई है--तो भी इनके 
मेद तथा खरूपादिकके प्रतिपादनमें कुछ आचार्यौके परस्पर मत-भेद है। 
उसी मत-भेदको स्थूलरूपसे दिखछानेका यहाँपर यत्न किया जाता हैः-- 


# यथा:--- 
१--अनुचृं हणाहुणानामाण्यान्ति मुणवतान्यायोंः । 
--इति स्वामिसमन्तभद्रः । 
२--“ शुणाथमणुव॒तानामुपकाराथेब्रतं गुणब्तं । शिक्षाये अभ्या- 
साय व्रतं देशावकाशिकादीनां प्रतिदिवसाभ्यसनीयत्वातू । अतणव 
मुणवतादस्य भेदः । शुणब्रतं हि प्रायो यावजीविकमाहुः। अथवा 
शिक्षाविद्योपादानं शिक्षाप्रधान ब्रत॑ शिक्षाब्तं देशावकाशिकादे- 
विंशिष्टश्रतशञानभावनापरिणतत्वेनेव निवोह्त्वात्‌ ।” “शिक्षात्रतत्वं 
चास्य शिक्षाप्रधानत्वात्‌ परिमितकालं भवित्वात्वय ।” 
--इ्त्याशाधर:, स्वसागरघर्माम्तटीकार्यां । 
३--“ अणुबतानां परिपालनाय भावनाभूतानि मुणबतानि।” 
“शिक्षापदानि च शिक्षात्रतानि वा तत्र शिक्षा अभ्यास+ स च 
चारित्रनिबन्धनविशिष्टक्रियाकछापविषयस्तस्यथ पदानि स्थानानि 
तदहिषयानि वा ब्रतानि शिक्षात्रतानि ।” 
“-इति श्रावकप्रज्ञप्तिटीकायां, हरिभद्रः । 
४--“/ शीछ॑ च गुणशिक्षाबतं | तत्र गुणबतानि अणुब्नताना भाव- 
नाभूतानि । यथाणुबतानि तथा गुणबतान्यपि सकृदृग्रहीतानि याव- 
ज्जीव॑ भावनीयानि ।”...“शिक्षापभ्यासस्तस्याः पदानि स्थानानि 
अभ्यासविषयस्तान्येव ब्तानि शिक्षापदव॒तानीति । मुणब्रतानि तु 
न प्रतिदिवसभ्राह्याणि सकृद ग्रहणान्येव । 
--इंति तत्त्वार्थसृत्रस्य स्वस्वटीकायां सिद्धसेनगणि: यशोभद्रथ्व । 

(१) श्रीकुन्दकुन्दाचाय, अपने “चारित्रपहुड” में, इन त्रतेंके 
मेदोंका प्रतिपादन इस प्रकारसे करते हैंः--- 
दिसविदिसमाण पढम अणत्थदंडस्स वज्जणं विदिय । 
भोगोपभोगपरिमा इयमेव गुणव्वया तिण्णि ॥ २५ ॥ 
सामाइय॑ च पढम विदियं च तहेव पोसहं भणिय । 
तइये अतिद्वीपु्ज चउत्थे संलेहणा अंते ॥ २६ ॥ 
अर्थात्‌ू--१ दिशाविदिशाओंका परिमाण, २ अनर्थदंडका त्याग 
और ३ भोगोपमोगका परिमाण, ये ही तीन गुणत्रत हैं। १ सामायिक, 
२ प्रोषष, ३अतिथिप्रजन और 9 अन्‍्तमें सल्लेखना, ये चार शिक्षात्रत हैं। 
“ देवसेन' और 'शिवकोठि' नामके आचार्योने भी अपने अपने 
प्रन्थोंमें इसी मतका प्रतिपादन किया है । यथाः--- 
दिसिविदिसिपच्क्खाणं अणत्थदंडाण होह परिदारों । 
भोओपभोपसंखा एएहु गुणव्वया तिण्णि॥ ३५४ ॥ 
देवे थुवइ तियाले पव्वे पव्वे सुपोप्तहोवासं । 
अतिहीण संविभागो मरणंते कुणगह सलिहर्ण ॥ ३५० ॥ 
--भावसंग्रहे, देवसेनः | 
(यहाँ “देवे थुवह तियाले (त्रिकालदेववन्दना ) से * सामायिक ! 
का अभिप्राय है | 
गुणब्रतानामादं स्थादिखते तद हद्वितीयकरम | 
अनर्थदण्डविरतिस्तृतीय प्रणिगचते ॥ १६॥ 
भोगोपभोगसंख्याने, शिक्षाव्रतमिदं भवेत्‌ । 
सामायिक ग्रोषधोपवासो5तिथिषु पूजनम्‌ ।। १७ ॥ 
मारणान्तिकसलेख इत्येव॑ तच्चतुष्टयम्र ।.... १८ ॥ 
रत्नमालायां, शिवकोटिः । 

(२) तच्ार्थसूत्रके प्रणेता श्रीउमास्वाति आचारयने यद्यपि अपने 
सूत्रमें “गुणत्रत' और 'शिक्षात्रत' ऐसा स्पष्ट नामोल्लेख नहीं किया, तो भी 
सातवें अध्यायमें सप्तऔील ब्रतोंका जिस ऋमसे निर्देश किया है उससे 
माद्धम होता है कि उन्होंने १ दिखिरति, २ देशविरति, ३ अनर्थदण्ड- 
विरतिकोी युणव्रत; और १ सामायिक, २ प्रोषबोपवास, रे उपभोगपरि- 
भोगपरिमाण, 9 अतिथिसं॑विभागको शिक्षाव्रत माना है| यथा;--- 


दिग्देशानथेद्डविरतिसामायिकप्रोषधोपवासो पे भोग परि भो ग- 
परिमाणातिथिसंविभागवतसम्पत्नश्व । 

इस सूत्रकी टीकार्में---' सर्वार्थसिद्धिमे ---श्रीपूज्यपाद आचार्य भी 
“४ दिग्विरतिः, देशविरतिः, अनथेदंडविरतिरिति। एतानि त्रीणि 
गुणवतानि ” इस वाक्यके द्वारा पहले तीन ब्रतोंको ग्रणत्रत सूचित 
करते हैं। और इसलिये बाकीके चारों ब्रत शिक्षात्रत हैं, यह स्वतः स्पष्ट 
हो जाता है; क्‍योंकि शील्व्रत गुणशिक्षात्रतात्मक कहलाते हैं । 

सप्तशीलानि गुणव्रतशिक्षात्रतव्यपदेशभांजीति । 

ऐसा, छोकवार्तिकमें, श्रीविद्यानन्द आचार्यका भी वाक्य है | 

इससे उमास्वाति आचार्यका शासन, और संभवतः उनके समर्थक 
श्रीपूज्यपाद और विद्यानन्दआचार्यका शासन भी, इस विषयर्मे, कुन्दकुन्दा- 
चाये आदिके शासनसे एकदम विभिन्न जान पड़ता है। उमास्ातिने 
सलेखनाको रिक्षात्रतोंमं तो क्‍या, श्रावकके बारह ब्रतोंमें भी वर्णन 
नहीं किया; बल्कि व्रतोकि अनन्तर उसे एक जुदा ही धम प्रतिपादन 
किया है, जिसका अनुष्ठान मुनि और श्रावक दोनों किया करते हैं। 
इसके सिवाय, उन्होंने गुणब्रतोंमें 'देशविराति' नामके एक नये ब्रतकी 
कढ्पना की है और, साथ ही, भोगोपभोगपरिमाण व्तको गुणवतोंसे 

निकाल कर शिक्षात्रतोंमें दाखिल किया है। तच्षार्थसृत्रके ठीकाकारों 
पूज्यपाद, अकलंकदेव और विद्यानन्दमेंसे किसीने उनके इस 
कथनपर कोई आपत्ति नहीं की | बल्कि विद्यानन्दने एक वाक्यद्वारा 
साफ तौरसे सल्लेखनाकी अलग दिखलाया है और यह प्रतिपादन किया. 
है कि “जिसप्रकार मुनियोंके महाव्रत और शीलत्रत सम्यक्त्वपूर्वक तथा 
सल्लेखनान्त होते हैं उसी प्रकार गृहस्थके पंच अणुब्रत और गुणब्रत- 
रिक्षाव्रके विभागकी लिये हुए, सप्तगीर्वत भी सम्यक्लपू्वक तथा 
सलेखनान्त समझने चाहियें। अर्थात्‌, इन व्रतोंसे पहले सम्यक्त्वकी 
ज़रूरत है और अन्तमें---.म्ृत्युके संनिकट होनेपर---सलछेखना, संन्यास 
अथवा समाधिका विधान होना चाहिये | ? वह वाक्य इस प्रकार है:--- 


“ तेन गृहस्थस्य पंचाणुत्रतानि सप्ततीलानि गुणव्रतशिक्षाव्रत- 
व्यपदेशभांजीति द्वादशदी क्षाभेदा! सम्यक्त्वपूवेकाः सलेखनांताथ 
महाव्रततच्छी लवत्‌ । 

इस वाक्यमें गृहस्थके बारह्रतोंको “द्वादश दीक्षाभेद ' प्रकट किया 
है, जिससे उन लोगोंका बहुत कुछ समाधान हो सकता है जो अभी- 
तक यह समझे हुए हैं कि श्रावकके बारहतेंका युगपत्‌ ही ग्रहण होता 
है, क्रमशः अथवा व्यस्त रूपसे नहीं | 

हाँ, श्वेताम्बर टीकाकारोंमें श्रीसिद्सेनगणि ओर यशोंभद्रजीने 
उमाखातिके उक्त सूत्रपर कुछ आपात्ति जरूर की है । उन्होंने, 
दिगिरतिके बाद देशविरतिके कथनकों परमागमके ऋमसे विभिन्न 
सूचित करते हुए, एक प्रश्न खड़ा किया है और उसके द्वारा यह 
विकल्प उठाया है कि, जब परमागमर्मे ग्रुणब्रतोंका क्रमसे निर्देश 
करनेके बाद शिक्षात्रतोंका उपदेश दिया गया है तो फिर सूत्रकारं 

( उमास्वाति ) ने उसके विरुद्ध मिन्नक्रम किस लिये रखा है। अर्थात्‌ 
दिविरत्यादि गुणत्रतोंका कथन पूरा किये बिना ही बीचमें “ देशविरति ! 
नामके रिक्षात्रतका उपदेश क्यों दिया है? और फिर आगे स्त्रयं ही इस 
क्रमभंगके आरोपका समाधान किया है। यथा।--- 


४ संग्रति ऋमनिर्दिष्ट देशवतमुच्यते | अन्राह वक्ष्यति भग- 
वान्‌ देशब्तं। परमार्षप्रवचनक्रमंः केमथ्योद्धिन्रः सृत्रकारेण । 
आर्षे तु गुणबतानि क्रमेणादिश्य शिक्षात्रतान्युपदिष्टानि सृत्र- 
कारेण त्वन्यथा। तत्रायमभिप्रायः पूवेतो योजनशतपरिमित 
गमनमभिशहीतं न चास्ति संभवो यत्अतिदिवस तावती दिगवगा- 
द्याउतस्तदनंतरमेबोपदि््ट देशवरतमिति । देशे भागेज्वस्थापन 
प्रतिग्रदिन प्रतिप्रहर प्रतिक्षणमिति सुखावबोधार्थमन्यथाक्रम: ।”! 

इस अवतरणमें ऋमभंगके आरोपका जो समाधान किया गया है 
और उसका जो अभिप्राय बतछाया गया है, वह इस प्रकार हैः-.. 


४ पहलेसे सो योजन गमनका परिमाण ग्रहण किया था, परंतु यह 
संभव नहीं कि प्रति दिन इतने परिमाणमें दिशाओंका अवगाहन हो 
सके इस लिये उसके ( दिखतके ) बाद ही देशत्रतका उपदेश दिय- 
गया है। इस तरह सुखसे समझमें आनेके लिये € सुखावबोधार्थ ) 
सूत्रकारने यह मिन्नक्रम रक्खा है।! 

जो विद्वान निष्पक्ष विचारक हैं उन्हें ऊपरके इन समाधानवाक्योंसे 
कुछ भी संतोष नहीं हो सकता | वास्तबमें इनके द्वारा आरोपका कुछ 
भी समाधान नहीं हो सका । देशब्रतकोीं दिखतके अनन्तर रखनेसे वह 
भले प्रकार समझमें आ जाता है, बादकों रखनेसे वह समझमें न 
आता या कठिनतासे समझमें आता, ऐसा कुछ भी नहीं है। और 

इस लिये “ सुखावबोध ” नामके जिस हेतुका प्रयोग किया गया 
है वह कुछ कार्यसाधक माद्धम नहीं होता। सूत्रकार जैसे विद्वानोंसे 
ऐसी बड़ी गलती कभी नहीं हो सकती कि वे, जानते बृझते और 
मानते हुए भी, ख्वामस्वाह एक जातिके ब्रतको दूसरी जातिके व्रतोंमें 
शामिल कर दें, उन्हें ऐसी बातोंका खास खयाछ रहता है और इसी 
लिये उन्होंने अपने सूत्रमें अनेक बातोंको, किसी न किसी विशेषताके 
प्रतिपादनार्थ, अछग अलग विभक्तियोंद्वारा दिखलानेकी चेथ्व भी की है। 
यहाँ क्रमनिर्देशसे ही गुणत्रत और शिक्षात्रत अछग हो जाते हैं, इस 
लिये किसी विभक्तिद्वारा उन्हें अलग अलग दिखलानेकी जरूरत 
नहीं पड़ी । हाँ, दिग्देशानथे दंडके बाद “ विरति ” शब्द लगाकर इन 
तीनों व्रतोंकी एकजातीयता और दूसरे व्रतोंसे विभिन्नताकों कुछ सूचित 
जरूर किया है, ऐसा माद्धम होता है | यदि उमास्वातिकों “देशबिरति ! 
नामके व्रतका रिक्षाव्रत होना इष्ट होता तो कोई बजह नहीं थी कि वे 
उसका यथास्थान निर्देश न करते। तक्तार्थौधिगमभाष्यमें भी, जिसे 
स्वयं उमास्वातिका बनाया हुआ भाष्य बतलाया जाता है, इस विषयका 
कोई स्पष्टीकरण नहीं है। यदि उमास्वातिने सुखावबोधके लिये ही ( जो 
प्रायः सिद्ध नहीं है ) यह क्रमभंग किया होता और त्तार्थाधिगममाष्य 
खयं उन्हींका ख्ोपज्ञ टीकाग्रंथ था तो वे उसमें अपनी इस बातका 
स्पष्टीकरण जरूर करते, ऐसा हृदय कहता है। परंतु वैसा नहीं पाया 
जाता और न उनकी इस सुखावबोधिनी वृत्तिका खेताम्बर सम्प्रदायमें 
पीछेसे कुछ अनुकरण देखा जाता है। इस लिये, विना इस बातको 
खीकार किये कि उमाखाति आचार्य “देशविरति ” नामके ब्रतकों गुणत्रत 
और “ उपभोगपरिभोगपरिमाण ” नामके अतको शिक्षात्रत मानते थे, उक्त 
क्रममंगके आरोपका समुचित समाधान नहीं बनता। मुझे तो ऐसा 

माद्म होता है कि खेताम्बरसम्प्रदायके आगम पग्रेधोंसे तत्त्वार्थसूत्रकी 
विधि ठीक मिलानेके लिये ही यह सब खींचातानी की गई है। अन्यथा, 
उमासखाति आचारयका मत इस विषयमें वही माछूम होता है जो इस 
नम्बर ( २ ) के झुरूम दिखछाया गया है और जिसका समर्थन 
श्रीपृज्यपादादि आचार्योंके वाक्योंसे भले प्रकार होता है। और भी बहु- 
तसे आचार्य तथा विद्वानू इस मतको माननेवाले हूए हैं, जिनमेंसे 
कुछके वाक्य नीचे उद्धृत किये जाते हैं:--- 


दिग्देशानर्थद्‌डानां विरतिख्रितयाश्रयम्‌ । 
गुणबतत्रयं सहर्धिः सागारयतिषु स्मृतम ॥। 
आदों सामायिक कर्म श्रोषधोपासनक्रिया । 
सेव्यार्थनियमो दाने शिक्षाव्रतचतुष्टय ॥ 

“-यशस्तिलके, सोमदेवः । 

( यहाँ “सेब्याथैनियम” से उपभोगपरिभोगपरिमाणका और “दान! 
से अतिधिसंविभागका अर्थ समझना चाहिये। ) 

स्थवीयरसीं विरतिमभ्युपगतस्य श्रावकस्य व्रतविशेषों गुण- 
व्रतत्रयं शिक्षाव्रतचतुष्टय॑ शीलसप्रकमित्युच्यते । दिग्विरतिं!, 
देशविरतिः, अनर्थंदंडविरति!, सामायिकं, ग्रोपधोषवास!, उप- 
भोगपरिभोगपरिमाणं, अतिथिसंविभागश्रेति । 

“चारित्रसारे, श्रीचामुंडरायः । 
दिग्देशानथ्थदंडे भ्यो विरतियाँ विधीयते 
जिनेश्वरसमाख्यातं त्रिवि्ध तद्ग॒णबत ॥ 

--सुंभाषितरंत्नसंदोहे, अभितगातिः । 

श्िक्षात्रते चतुर्मेद सामायिक्रमुपोषितम । 
भोगोपभोगसंख्यानं संविभागो5्शनेअतिथे! ॥ १९-८३ ॥ 
--धर्मेपरीक्षायां, अमितगतिः । 
दिग्देशानर्थदंडेम्यो यत्त्रिधा विनिवर्तनम्‌ | द 
पोतायते भवाम्भोधो त्रिविध तहणवतम्‌ ॥ 
भोगोपभोगसंख्यान॑ ....। तृतीय तत्तदारूय स्थात्‌....॥ 
--धर्मेशमॉम्युद्ये, श्रीहरिचंद्रः । 
ऊपरके इन सब अवतरणोंसे साफ प्रकट है कि श्रौसोमदेवर्सरि, 
चामंडगाय, अमितगति आचार्य और श्रीहरिचंद्रजीने दिग्विरति, 
देशविरति, अनर्थदंडविरति इन तीनोंको गुणत्रत और सामायिक, प्रोष- 
घोपवास, भोगोपभोगपरिमाण, अतिथिसंबिभाग, इन चारोंको शिक्षात्रत 
वर्णन किया है । साथ ही, इन सभी विद्वानोंनि भी सल्लेखनाकों श्राव- 
कके बारह व्रतोंसे अलग एक जुदा धर्म प्रतिपादन किया है| इस लिये 
इनका शासन भी, इस विषयर्म श्रीकुंदकुदाचायके शासनसे विभिन्न 
है। परंतु उसे उमास्वातिके शासनके अनुकूछ समझना चाहिये । 


(३ ) स्वामी समंतभद्र अपना शासन, इस विषयमें, कुंदकुंद और 
उमासातिके शासनसे कुछ मिन्नाभिन्नर्पसे स्थापित करते हुए, अपने 
८ रत्नकरंडक ” नामके उपासकाध्ययनमें, इन व्रतोंका प्रतिपादन इस 
प्रकारसे करते हैं:--- 


दिखतमनर्थदंडवर्त च भोगोपभोगपरिमाणम्‌ । 
अनुबंदणादुणानामाख्यान्ति गुणवतान्यायो! ॥ 
देशावकाशिक वा सामयिक श्रोषधोपवासी वा । 
बेय्यावृत्ये शिक्षात्रतानि चत्वारि शिष्टानि ॥ 


है. 

जतेके द्वारा ग्रुणोंकी ( भणुत्रतोंकी अथवा समन्तभद्ग-प्रतिपादित अष्ट 
मूल्गुणोंकी ) वृद्धि तथा पुष्टि होनेसे आये पुरुष इन्हें गुणत्रत कहते हैं । 
देशावकाशिक, सामायिक, प्रोषधोपवास और वैय्यावृत्य, ये चार शिक्षा- 
ब्रत बतलाये गये हैं | 

इससे स्पष्ट है कि गुणत्रतोंके सम्बन्धर्में स्वामी समन्तभद्र और कुन्द- 
कुन्दाचायंका शासन एक है। परन्तु शिक्षात्रतोंके सम्बन्धमं वह एक 
नहीं है। समंतभद्रने * सलेखना ” को शिक्षात्रतोंमे नहीं रकखा बल्कि 
उसकी जगह “देशावकाशिक ” नामके एक दूसेरे त्रतकी तजवीज की 
है और उसे रिक्षात्रतोंमें सबसे पहला स्थान प्रदान किया है । रही 
उमाखातिके साथ तुलनाकी बात, समन्तभद्रका शासन उमास्वातिके 
शासनसे दोनों ही प्रकारके त्रतोंमिं कुछ विभिन्न है । उमास्त्रातिने जिस 
5देशविरति ” ब्रतको दूसरा गुणव्रत बतलाया है समन्तमभद्वने उसे “ देशा- 
'बकारिक ” नामसे पहला शिक्षात्रत प्रतिपादन किया है । और समन्त- 
भद्रने जिस “भोगोपभोगपरिमाण ”! नामके ब्रतको गुणब्रतोंमं तीसरे 
नम्बर पर खखा है उसे उमास्वातिने रिक्षात्रतोंमे तीसरा स्थान प्रदान 
किया है। इसके सिवाय, “अतिथिसंविभाग ” के स्थानमें “वैय्यावृत्य ? 
को रखकर समन्तभद्रने उसकी व्यापकताको कुछ अधिक बढ़ा दिया है। 
उससे अब केवल दानका ही प्रयोजन नहीं रहा बल्कि उसमें संयमी पुरु- 
थोंकी दूसरी प्रकारकी सेवा हहछ भी आ जाती है| इसी बातका स्पष्टी- 
करण करनेके लिये आचार्यमहादयने, अपने प्रम्थमें, दानार्थ-प्रतिपादक 
पयसे भिन्न एक दूसरा पद्य भी दिया है जो इस प्रकार है।--- 

व्यापत्तिव्यपनोदः पदयोः संवाहन च गुणरागाव । 
वेयाइत्यं यावानुपग्रहोउन्योपि संयमिनाम्‌ ॥ 

पं० आशाधरजीने अपने सागारधर्मामृतमें इन ब्रतोंका कथन प्राय; 
स्वामी समन्तभद्गके मतानुसार ही किया है । ग़ुणबरतोंका कथन प्रारंभ 
करते हुए, टीकामें, “ आहुन्न॑वन्ति स्वामिमतानुसारिणः ! इस वाक्यके 
द्वारा उन्होंने स्वामी समनन्‍्तभद्रके मतकी औरोंसे मिन्नता और अपनी 
उसके साथ अनुकूछ्ताको खुले शाब्दोंमें उद्घोषित किया है । परन्तु 
शिक्षात्रतोंका प्रारंभ करते हुए टीकामें ऐसा कोई वाक्य नहीं दिया, 
जिसका कारण शायद यह मादठ्म होता है कि उन्होंने समन्तभद्रके 
* वैय्यावय ” नामक चोथे शिक्षात्रतके स्थानमें उमास्वातिके * आतिथि- 
संविभाग ! वब्रतकों ही रखना पसंद किया है । और उसका लक्षण भी 
दानाथै-प्रतिपादक किया है। यथा;--- 

व्रतमतिथिसंविभागः पात्रविशेषाय विधिविशेषेण । 

द्रव्यविशेषवितरणं दातृविशेषस्य फलविशेषाय ॥ ५-४१॥ 

४ देशावकाशिक ? ब्रतका वर्णन करते हुए, टीकामें, पं>» आशाधर- 
. जीने लिखा है कि, शिक्षाकी प्रधानता और परिमितकाल-भावितपनेकी 
वजहसे इस ब्रतको शिक्षाब्रतत्वकी प्राप्ति है। यह दिखतके समान 
यावज्जीतिक नहीं होता। परन्तु तच्वा्थेप्तत्र आदिकमें जो इसे 
शुणव॒त माना सो वहाँ इसका लक्षण दिखतको संक्षिप्त करने 
मात्र विवक्षित मालूम होता हे । साथ ही, वहाँ इसे दूसरे गुण- 
त्तादिकोंका संक्षेप करनेके लिये उपलक्षण रूपसे प्रतिपादित समझना 
चाहिये । अन्यथा, दूसरे ब्रतोंके संक्षेपकों यदि अछंग अछग ब्रत कर 
दिया जाता तो ब्रतोंकी “बारह ” संख्यामें विरोध आता। यथा।--- 

“ शिक्षाव्रतत्व॑ चास्य शिक्षाप्रधानत्वात्परिमितकालभाविला- 
चोच्यते । न खल्वेतदिग्वतवद्यावज्जीविकमपीष्यति | यत्तु तत्ा- 
थोदों गुणव्रतत्वमस्य श्रूयते तदिखितसंक्षेपणलक्षणत्वमात्रस्येव 


भक 

विवशध्ित्वाह॒क्ष्यते । दिखतसंध्षेपकरणं चात्ना(न्य)गुणव्रतादि 
संक्षेपकरणस्पाप्युपलक्षण द्रष्टन्ये । एपामपि संक्षेपस्थावश्यकते 
व्यत्वात्तित्रते च संक्षेपकरणस्य भिन्नव्रतत्वे गुणाः स्युद्गोदशेति 
संख्याविरोधः स्यात्‌ । ” 

प॑० आशाधरजीके इन वाक्योंसे यह बात और भी स्पष्ट हो जाती है 
कि उमास्वातिका शासन, चाहे वंह किसी भी विवक्षासे* क्यों न हो, 
इस विषयर्म समन्तभद्रके शासनसे और उन श्वेताम्बर आचार्योंके शासनसे 
विभिन्न है जिन्होंने “देशाबकाशिक ” को शिक्षात्रत प्रतिपादन किया है । 

(9 ) स्वामिकार्तिकेयने, अपने “अनुपेक्षा” प्रन्थमें देशाव- 
काशिकको चौथा रिक्षात्रत प्रतिपादन किया है। अर्थात्‌ , शिक्षात्रतोंमें 
उसे पहला दर्जा न देकर अन्तका दर्जा प्रदान किया है । साथ ही, 
उसके स्वरूपमे- दिशाओंके परिमाणको संकोचनेके साथ साथ इन्द्रियोंके. 
विषयोंकी अर्थात्‌ भोगोपभोगके परिमाणकों भी संकोचनेका विधान 
किया है। यथा:--- 


पुव्वपमाणकदाणं सव्वदिसीणं पुणोवि संवरण । 
इन्द्रियविसयाण तहां पुणोवि जो कुणदि संत्रण ॥ ३६७ ॥ 
वासादिकयपमाण्ण दिणेदिणे लोहकामसमणत्थं । 
सावज्जवज्जणट्टं तस्स चउत्थ वर्य होदि ॥ ३६८ ॥ 


+ पं० आशाधरजीने जिस विवक्षाका उल्लेख किया है उसके अनुसार “ देश- 
व्रत ” गरुणत्रत हो सकता है आर उसका नियम भी यावज्जीवके लिये किया जा 
सकता है। इसी तरह भोगोपभोगपरिमाण यावज्जीविक भी होता है, ऐसा न मान- 
कर यदि उसे नियतकालिक ही माना जावे तो इस विवक्षासे वह शिक्षात्रतोमें भी. 
जा सकता है। विवक्षासे केवल विरोधका परिहार द्ोता है । परंतु शासनमेद: 
और भी अधिकताके साथ दृढ तथा स्पष्ट हो जाता है । 

इस तरह उनके इस व्रतका क्रम तथा विषय समनन्‍्तभद्रके ऋम तथा 
विषयसे कुछ भिन्न है और इस भिन्नताके कारण दूसरे शिक्षात्रतोंके 
क्रममें भी मिन्नता आ गई है---उनके नम्बर बदल गये हैं । इसके 
सिवाय, स्वामिकार्तिकेयने “वैय्याबृत्य ! के स्थानमें “ दान” का ही विधान 
किया है *। इन सब विभिन्नताओंके सिवाय, अन्य प्रकारसे उनका 
शासन, इस विषयमें, समन्तभद्रके शासनसे प्रायः मिलता ज्ुछुता है । 
और इस लिये यह कहनेमें कोई संकोच नहीं हो सकता कि स्वामि- 
कार्तिकेयका शासन कुन्दकुन्द, उमास्वाति, प्ृज्यपाद, विद्यानन्द, सोम- 
देव, अमितगति और कुछ समन्तभद्रके शासनसे भी भिन्न है। 

(५) श्रीजिनसेनाचार्य , * आदिपुराण ? के १ ०वें पवेमें , लिखते हैं; --- 


दिग्देशानथेदंडेम्यो विरतिः स्थाह्णवतम्‌ । 
भोगोपभोगसंख्यानमप्याहुस्तद्णवतम्‌ ॥ ६५ ॥ 
समतां प्रोषधविधि तथेवातिथिसंग्रहम । 
मरणान्ते च संन्यासं प्राहु) शिक्षावतान्यपि ॥ ६६॥ 
अथोत--दिगिरति, देशविरति, अनर्थदंडविरति, ये (तीन ) गुणब्रत 
हैं; भोगोपभोगपरिमाणकी भी गुणब्रत कहते हैं। समता ( सामायिक ), 
प्रोषयविधि, अतिथिसंग्रह (अतिथिप्रजन ) और मरणके संनिकट होने पर 
संन्यास, इन (चारों ) को शिक्षात्रत कहते हैं । 
इससे माद्म होता है किं श्रीजिनसेनाचायका मत, इस विषय, 
समन्तभद्रके मतसे बहुत कुछ भिन्न है। उन्होंने देशविरतिको शिक्षा- 
बरतें न रख कर उमास्वाति तथा प्रृज्यपादादिके सदश उसे गुणव्रतोमें 


* “द्वाणं जो देदि सर्य णवदाणविहीहिं संज़ञत्तो ॥ 
सिक्‍खावय च तिदियं तस्स हचे......॥ 

रखा है, और साथ ही संन्यास (सलेखना) को भी शिक्षात्रत 
प्रतिपादन किया है । इसके सिवाय, भोगोपभोगपरिमाणको भी जो 
उन्होंने गुणत्रत सूचित किया है उसे केवल समन्तभद्रादिके मतका 
उल्लेख मात्र समझना चाहिये । अन्यथा, ग़ुणव्रतोंकी संख्या चार हो 
जायगी, और यह मत प्रायः सभासे भिन्न ठहरेगा | हाँ, इतना ज़रूर 
है कि इसमें गुणव्रतसम्बन्धी प्रायः सभी मर्तोंका समावेश हो जायगा | 
रिक्षात्रतोके सम्बन्ध्में आपका मत, कुन्दकुन्दको छोड़कर, उमाखाति, 
पज्यपाद, विद्यानन्द, सोमदेव, अमितगति, समन्तभद्र और स्वामि- 
कार्तिकेय आदि प्रायः सभी आचार्योंसे भिन्न पाया जाता है । 


(६) श्रीवसुनन्दी आचायने, अपने श्रावकाचारमें, शिक्षात्रतोंके 
१ भोगविरति, २ परिभोगनिव्त्ति, ३ आतिथिसंविभाग और ४ सल्लेखना, 
ये चार नाम दिये हैं। यथा:--- 


“तु भोयविरह भणियं पढमे सिक्‍्खावय्य सुत्ते |” 

४ त॑ परिमोयणिवुत्ति विद्यिं सिक्खावयं जाणे।”! 

“ अतिहिस्स संविभागो तिदिय सिक्‍्खावय म्ुणेयव्वं । 

“ सलेखणं चउत्थ सुत्ते सिखावयं भणिय ।” 

इससे स्पष्ट है कि वछुनन्दी आचायेका शासन, इस विषयमें, पहले 
कहे हुए सभी आचार्योंके शासनसे एकदम विभिन्न है । आपने भोग- 
. परिभोगपरिमाण नामके ब्रतको, जिसे किसीने गुणव्रत और किसीने 
शिक्षात्रत माना था, दो टुकड़ोंमें विभाजित करके उन्हें शिक्षात्रतोंमें सबसे 
पहले दो ब्रतोंका स्थान प्रदान किया है और भोगविरतिके सम्बन्धमें 
लिखा है कि उसे सूत्रमें पहछा शिक्षाव्रत बतछाया है। माद्धठम नहीं 
बह कौनसा सूत्र-अ्न्‍न्थ है, जिसमें केवल भोगविरतिको प्रथम शिक्षात्रत 


शुणत्रत ओर शिक्षात्रत प्षुः 


प्रतिपादन किया है। इसके सिवाय, आपने सामायिक्र और प्रोषधो- . 
पवास नामके दो व्रतोंको, जिन्हें उपयुक्त सभी आचार्योने शिक्षात्रतोंमें 
रक्‍्खा है, इन ब्रतोंकी पंक्तिमेसे ही कतई निकाल डाला है। शायद 
आपको यह खयाल हुआ हो कि, जब 'सामायिक” और  प्रोषधोपवरास ! 
नामकी दो प्रतिमाएँ ही अलग हैं तब ब्रतिक प्रतिमामें इन दोनों ब्रतेंके 
रखनेकी क्‍या जरूरत है और इसी लिये आपको वहाँसे इन ब्रतेंके. 
निकालनेकी ज़रूरत पड़ी हो, अथवा इस निकालनेकी कोई दूसरी ही 
बजह हो । कुछ भी हो, यहाँ में, इस विषयमें, कुछ विशेष विचार 
उपस्थित करनेकी जरूरत नहीं समझता | परन्तु इतना ज़रूर कहूँगा 
कि बारह ब्रतोंमें---ब्रतिक प्रतिमामें--सामायिक और प्रोषधोपवास 
शीलरूपसे निर्दिष्ट हैं और अपने अपने नामकी प्रतिमाओंमें वे ब्रत- 
रूपसे प्रतिपादित हुए हैं #। “शील ”का छक्षण अकलंकदेव और 
विद्यानन्दने, अपने अपने वार्तिकोंमें “ब्रतपरिरक्षण” किया है। पृज्य- 
पाद भी “ब्रतपरिरक्षणाथे शीर्ूूँ” ऐसा लिखते हैं। जिस प्रकार 
परिधियाँ नगरकी रक्षा करती हैं उसी प्रकार “शील” ब्रतोंकी पालना 
करते हैं, ऐसा श्रीअम्नतचन्द्र आचार्यका कहना है » । श्वेताम्बराचार्य 
श्रीसिद्सेनगणि और यशोभद्रजी भी अणुब्रतोंकी इढ़ताके लिये 
शील्व्रतोंका उपदेश बतछाते हैं ७। अतः अहिंसादिक अर्तोंकी रक्षा, 
* यत्पाकू सामायिकं शीर्॑ तदूवतं प्रतिमावतः ।. 
यथा तथा प्रोषधोपवासो<पीत्यत्र युक्तिवाऋ ॥ 
--सागारधमासते, आशाघरः। - 
» परिघय इव नगराणि बतानि किछ पालयन्ति शीछानि | 
“-पुरुषार्थसिद्धएपायः । 

# प्रतिपन्नस्याणुब॒तस्यागारिणस्तेषामवाणुब्तानां दार्द्यापादनाय 

शालछोपदेशः । “-तत्त्वाथसूत्रटीका । 

परिपाठना और इृढता सम्पादन करना ही सप्तशीलोंका मुख्य 
उद्देय है । और इस दृष्टिसे सप्तशीछोंमें वर्णित सामायिक और 
प्रोषधोपवासको नगरकी परिधि और रास्यकी दति ( धान्‍्यकी बाड़ ) के 
समान अणुब्रतोंके परिरक्षक समझना चाहिये । वहाँ पर मुख्यतया 
रक्षणीय व्रतोंकी रक्षाके लिय उनका केवल अभ्यास होता है, वे स्वतन्त्र 
त्रत नहीं होते | परन्तु अपनी अपनी- प्रतिमामें जाकर वे खतन्त्र व्रत 
बन जाते हैं और तब परिधि अथवा वृति (बाड़) के समान दूसरोंके 
केवल रक्षक न रहकर नगर अथवा रास्यकी तरह स्वयं प्रधानतया 
रक्षणीय हो जाते हैं और उनका उस समय निरतिचार पालन किया 
जाता है*।| यही इन व्रतोंकी दोनों अवस्थाओंमें परस्पर भेद पाया 
जाता है। 








माद्ठम नहीं उक्त वतुनन्दी सैद्धान्तिकने, श्रीकुन्दकुन्द, शिवकोटि, 
तथा देवसेनाचाय ओर जिनसेनाचार्यने भी, सलेखनाको शिक्षात्रतोंमे 

+ सातिचार और निरतिचारका यह मतभेद “ लाटीसंहिता ?के निम्न वाक्यसे 
जाना जाता हैः--- 


“४ खातिचारं तु तत्र स्यादत्रातीचारवजितम्‌ । ” 
इस संहितामें यह भी लिखा हैं कि व्रतप्रतिमामें यदि किसी समय किसी 
वजहसे इन सामायिकादिक ब्रतोंका अनुष्ठान न किया जाय तो उससे ब्रतको द्वानि 


नहीं पहुँचती, परन्तु अपनी प्रतिमामें जाकर उनके न करनेसे जरूर हानि पहुँचती 
है। जैसा कि सामायिक-विषयके उसके निम्न वाक्योंसे प्रकट हैंः--- 
तत्र हेत॒ुबशात्क्रापि कुयोत्कुयोश्नवा क्चित्‌ । 
सातिचारबतत्वादा तथापि न ब्रतक्षातिः ॥ 
अज्ञावदय त्रिकालेडपि कार्ये सामायिकं च यत्‌ । 
अन्यथा ब्रतंहानिः स्यादतीचारस्य का कथा ॥ 

क्यों रक्खा है, जबकी रिक्षात्रत अम्यासके लिये नियत किये 
गये हैं और सल्लेखना मरणके सन्रिकट होनेपर एक बार ऋण 
की जाती है, उसका पुनः पुनः अनुष्ठान नहीं होता और 
इसलिये उसके द्वारा प्रायः कोई अभ्यासविशेष नहीं बनता । 
दूसरे, प्रतिमाओंका विषय अपने अपने प्रूषंगुणोंक साथ क्रम-विदृद्ध 
बतलाया गया है। अर्थात्‌, उत्तर-उत्तरकी प्रतिमाओंमें, अपने अपने 
गुणोंके साथ, परर्व-पृर्षकी प्रातिमाओंके सारे गुण विद्यमान होने चाहियें# । 
बारह वर्तोमें सलेखनाको स्थान देनेसे “त्रतिक” नामकी दूसरी प्रतिमार्मे 
उसकी पूर्ति आबश्यक हो जाती है। विना उस गुणकी पूर्तिक अगली 
प्रतिमा आरोहण नहीं हो सकता और सलेखनाकी प्रूतिपर शरीरकी 
ही समाप्ति हो जाती है, फिर अगली प्रतिमाओंका अनुष्ठान कैसे बन 
सकता है? अतः सलेखनाको शिक्षाव्रत मानकर दूसरी प्रतिमार्मे 
रखनेसे तीसरी सामायिकादि प्रतिमाओंका अनुष्ठान अशक्य हो जाता 
है और वे केवछ कथनमात्र रह जाती हैं, यह बड़ा दोष आता है। 
इस पर विद्वानोंकों विचार करना चाहिये । इसी लियें प्रसंग पाकर यहाँ 
पर यह विकल्‍प उठाया गया है। सम्मव है कि ऐसे ही किन्हीं 
कारणेसि समन्तभद्र, उमास्राति, सोमदेव, आमितगति और स्वामि- 
कार्तिकेयादि आचारयौंने सल्लेखनाको शिक्षात्रतोंमें धान न दिया हो, अथवा 
चसुनन्दी आदिकका सलेखनाको शिक्षाव्रत करार देनेमें कोई दूसरा ही 
हैतु हो । उन्हें प्रतिमओंके विषयका अपने पूर्व गरुणोंके साथ विश्ृद्ध 

*+ आवकपदानि देवेरेकादश देशितानि येषु खलु । 
स्वगुणाः पूर्वेगुणेः सह तिष्ठन्ते ऋमविद्वुद्धाः ॥ 


--रत्नकरण्डके, समन्तभद्र: । 


"८ जेनाचायोंका शासनमेद 


होना ही इष्ट न हो । कुछ भी हो, उसके माद्म होनेकी ज़रूरत है + 
ओर उससे आचायाँका शासनमेद और भी अधिकताके साथ ब्यक्त होगा ।: 


गुणब्रतोंके सम्बन्धमें भी वसुनन्दीका शासन समन्तमद्रादिके शासनसे 
विभिन्न है उन्होंने दिग्विरति, देशविरति और संभवतः अनर्थदंडविरतिकों 
गुणत्त करार दिया है। अनर्थदंडके साथमें “संभवतः ” शब्द इस 
वजहसे लगाया गया है कि उन्होंने अपने प्रन्थमें उसका नाम नहीं दिया।. 
और लक्षण अथवा स्वरूप जो दिया है वह इस प्रकार हैः--- द 


अयदंडपासविकय कूडतुलामाणकूरसत्ताणं । 
ज॑ संगहो ण कीरइ ते जाण गुणव्वय तिदियें ॥ 


इसमें छोहेके दंड-पाशकों न बेचने और झूठी तराजू, झूठे बाद. 
तथा कर जन्तुओंके संग्रह न करनेको तीसरा ग्ुणत्रत बतलाया गया है।. 
अनर्थ॑दंडका यह रुक्षण अथवा स्वरूप समन्तभद्रादिकके पंचभेदात्मक. 
अनर्थदंडके लक्षणं तथा स्वरूपसे बिलकुल विलक्षण माद्धम होता है |. 
इसी तरह देशविरतिका लक्षण भी आपका औरोंसे विभिन्न पाया जाता, 
है। आपने उस देशमें गमनके त्यागको देशत्रिरति बतलाया है जहाँ 
ब्रतमंगका कोई कारण मौजूद हो *|। और इस ढिये जहाँ ब्रतमंगका 
कोई कारण नहीं उन देशोमें गमनका त्याग आपके उक्त ब्रतकी सीमासे 
बाहर समझना चाहिये । दूसरे आचार्येके मतानुसार देशावकाशिक. 
ब्रतके लिये ऐसा कोई नियम नहीं है| वे कुछ कालंके लिये दिगत- 
द्वारा ग्रहण किये हुए क्षेत्रके एक खास देशमें स्थितिका संकल्प करके. 





+ वयसंगकांरणं होईं जम्मि देसास्मि तत्थ णियमेण । 
कीरइ गमणणियत्ती ते जाण शुणब्बयं बिदियं ॥ २१४॥ 


गुणबत और शिक्षात्रत ५९ 

अन्य संपूर्ण देशों-भागों-के त्यागका विधान करते हैं चाहे उनमें व्रतमं- 
गका कोई कारण हो या न हो । जैसा कि देशावकाशिक बतके निम्न 
लक्षणसे प्रकट है;--- 

स्थास्थामीदमिद यावदियत्कालमिहास्पदे । 

इति संकल्प्य संतुष्टस्तिष्टन्देशावकाशिकी ॥ 


“-इत्याशाघरः । 

यहाँ पर मुझे इन बरतोंके लक्षणादिसम्बन्धी विशेष मतमेदको दिखलाना' 

इष्ट नहीं है। वह बसुनन्दीसे पहले उछेख किये हुए आचार्यो्मे भी, थोड़ा 
बहुत, पाया जाता है। और इन व्रतेकि अतिचारोंमें भी अनेक आचार्योके- 
परस्पर मतभेद है, इस संपूर्ण मतभेदको दिखलानेसे लेख बहुत बढ़: 
जायगा | अतः रक्षण, खरूप तथा अतीचारसंबंधी विशेष मतमेदको 
फिर किसी समय दिखलानेका यत्न किया जायगा | यहाँ, इस समय, सिर्फ: 
इतना ही समझना चाहिये कि इन दोनों प्रकारके व्रतोंके भेदादिकप्रति- 
पादनमें आचार्यौके परस्पर बहुत कुछ मतभेद है । इन त्ररतोंका विषयक्रम 
कक्षारके पठनक्रम (कोस ०००४७८) की तरह समय समयपर बदलता 
रहा है। और इस लिये यह कहना बहुत कठिन है कि महावीर भगवानने 
इन विभिन्न शासनोंमेंसे कौनसे शासनका प्रतिपादन किया था | संभव 
है कि उनका शासन इन सबोंसे कुछ विभिन्न रहा हो। परंतु इतना 
ज़रूर कह सकते हैं कि इन विभिन्न शासनोंमें परस्पर सिद्धान्तमेद नहीं 
हे--जैनसिद्धान्तोंस कोई विरोध नहीं आता--और न इनके प्रतिपादनमें 
जैनाचार्योका परस्पर कोई उद्देश्यमेद पाया जाता है। सबोंका उद्देश्य 
' सावद्य कर्मेके व्यागकी परिणतिकों क्रमशः बढ़ाने--उसे अणुव्तोंसे 
महांत्रतोंकी ओर ले जाने---और लोभादिकका निग्रह कराकर संतोषके 
साथ शांतिप्ूूवेंक जीवन ब्यतीत करानेका माद्धम होता है| हाँ दृष्टिमेद, 


अपेक्षामेद, विषयमेद, ऋममेद, प्रतिपादकोंकी समझ औरं प्रतिपादोंकी 
स्थिति आदिका भेद अवश्य है, जिसके कारण उक्त शासनोंको विभिन्न 
ज़रूर मानना पड़ेगा। और इस लिये यह कभी नहीं कहा जा 
सकता कि महावीर भगवानने ही इन सब विभिन्न शासनोंका 
विधान किया था--उनकी वाणीमें ही ये सब मत अथवा इनके 
अतिपादक शास्त्र इसी रूपसे प्रकट हुए थे। ऐसा मानना और 
'समझना नितान्त भूलसे परिपूर्ण तथा वस्तुस्थितिके विरुद्ध होगा | अतः 
श्रीकुदकुंदाचार्यने गुणवरतोंके संबंधमें, ' एवं, शब्द लगाकर--इयमेव 
गुणव्वया तिण्णि' ऐसा लिखकर---जो यह नियम दिया है कि, दिशा- 
विदिशाओंका परिमाण, अनर्थदंडका त्याग और भोगोपभोगका परिमाण, ये 
ही तीन गुणवत हैं, दूसरे नहीं, इसे उस समयका, उनके सम्प्रदायका 
अथवा खास उनके शासनका नियम समझना चाहिये | और श्रीअमित- 
गतिने “जिनेश्वरसमाख्यातं त्रिविर्ध तदशुणवर्त' इस वाक्‍्यके द्वारा 
दिग्विरति, देशविरति और अनर्थदंडविरतिको जो जिनेन्द्रदेवका कहा 
हुआ गुणबत्रत बतलछाया है उसका आशय प्रायः इतना ही लेना चाहिये 
कि आमितगति इन व्रतोंकी जिनेंद्रदेवका---महावीर भगवानका---कहा 
हुआ समझते थे अथवा अपने शिष्योंको इस ढंगसे समझाना उन्हें इष्ट 
था| इसके सिवाय, यह मान लेना ठीक नहीं होगा कि महावीर भग- 
वानने ही इन दोनों प्रकारके गुणब्रतोंका प्रतिपादन किया था । 
इसी तरह अन्यत्र भी जानना । 


वास्तवमें हर एक आचाये उसी मतका प्रतिपादन करता है 
जो उसे इष्ट होता है और जिसे वह अपनी समझके अनुसार 
सबसे अच्छा तथा उपयोगी समझता है। और इस लिये इन 


शुणवघत ओर शिक्षात्रत द््‌ 





विभिन्न शासनोंकों आचार्योक्रा अपना अपना मत समझना 
चाहिये। मेरी रायमें ये सब शासन भी, जैसा कि पहले प्रकट 
किया जा चुका है, पापरोगकी शांतिके नुसखे ( ?7०४०८०४७ध४०॥७ ) हैं 
--ओषधिकल्प हैं--जिन्हें आचार्योने अपने अपने देशों तथा समयोंके 
शिष्योंकी प्रकरति और योग्यता आदिके अनुसार तय्यार किया था। 
और इस लिये सवे देशों, सवे समयों ओर सर्व प्रकारकी 
प्रकृतिके व्यक्तियोंके लिये अम्गक एक ही चनुसखा उपयोगी 
होगा, ऐसा हठ करनेकी जरूरत नहीं हे | जिस समय: 
और जिस प्रकारकी प्रकृति आदिके व्यक्तियोंके लिये जैसे ओषधि- 
कल्पोंकी जरूरत होती है, बुद्धिमान वैय, उस समय और उस, 
प्रकारकी प्रकृति आदिके व्यक्तियोंके लिये वैसे ही ओषाधिकल्पोंका प्रयोग 
किया करते हैं । अनेक नये नये ओषधिकल्प गढ़े जाते हैं, पुरानोंमें . 
फेरफार किया जाता है और ऐसा करनेमें कुछ भी आपत्ति नहीं होती, . 
यदि वे सब रोगशांतिके विरुद्ध न हों। इसी तरहपर देशकालानुसार 
किये हुए आचार्योंके उपयुक्त भिन्न शासनोंमें भी प्रायः कोई आपत्ति 
नहीं की जा सकती। क्‍योंकि वे सब जैनसिद्धान्तोंके अविरुद्ध हैं । हाँ, 
आपेक्षिक इृश्सि उन्हें प्रशस्त अप्रशास्त, सुगम दुर्गेम, अल्पविषयक बहु- 
विषयक, अल्पफलसाधक बहुफलसाधक इत्यादि जरूर कहा जा सकता 
है, और इस प्रकारका भेद आचायोंकी योग्यता ओर उनके तत्तत्का- 
छीन विचारों पर निर्भर है। अस्तु । 


इसी सिद्धान्ताविरोधकी दाष्टिसे यदि आज कोई महात्मा वत्तेमान 
देशकालकी परिस्थितियोंकी ध्यानमें रखकर उपयुक्त शीछतोंमें भी कुछ 
फेरफार करना चाहे और उदाहरणके तौरपर ९ क्षेत्र ( दिग्देश )- 


“६२ जैनाचायोंका शासनभेद 


परिमाण, २ अनर्थंदंडविरति, ३२ भोगोपभोगपरिमाण, ४ आंव- 
इयकतानुत्पादन, ५ अन्तःकरणानुवर्तन, ५ सामायिक और ७ 
निष्कामसेवा ( अनपेक्षितोपकार ) नामके सप्तरील्व्रत, अथवा गुणब्रत 
और रिक्षात्रत, स्थापित करे तो वह ख़ुर्शासि ऐसा कर सकता है| उसमें 
कोई आपत्ति किये जानेकी जरूरत नहीं है और न यह कहा जा सकता 
है कि उसका ऐसा विधान जिनेंद्रदेवकी आज्ञाके विरुद्ध है अथवा महा- 
'वीर भगवानके शासनसे बाहर है; क्योंकि उक्त प्रकारका विधान जैन- 
सिद्धान्तोंके विरुद्ध नहीं है। और जो विधान जेनसिद्धान्तोंके विरुद्ध 
नहीं होता वह सब महावीर भगवानके अनुकूल हे। उसे प्रका- 
'रान्तरसे जैनसिद्धान्तोंकी व्याख्या अथवा उनका व्यावहारिक रूप सम- 
झना चाहिये, और इस दृश्टिसे उसे महावीर भगवानका शासन भी कह 
सकते हैं। परंतु भिन्न शासनोंकी हालतमें महावीर भगवानने यही 
कहा, ऐसा ही कहा, इसी क्रमसे कहा इत्यादिक मानना मिथ्या 
होगा और उसे प्रायः मिथ्यादरीन समझना चाहिये। अतः उससे 
बचकर यथार्थ वस्तुस्थितिकों जानने और उसपर ध्यान रखनेकी 
कोशिश करनी चाहिये। इसीमें वास्तविक हित संनिहित है। और यह 
बात पहले भी बतलाई जा चुकी है। 


यहाँ खेताम्बर आचार्योकी दृश्िसि में, इस समय, सिर्फ इतना और 
'बतला देना चाहता हूँ कि, खेताम्बरसम्प्रदायमें अमतौरपर १ दिखत, 
२ उपभोगपरिमोंगपरिमाण, ३ अनथथेदंडबिरति, इन तीनको गुणन्रत 
और १ सामायिक, २ देशावकाशिक, ३ प्रोषधोपवास, 9 अतिथि 

१ जरूरतोंकों बढ़ने न देना, प्रत्युत घटाना। २ अन्तःकरणकी आवाजके 
“विरुद्ध न चलना। 


मुणव॒त और शिक्षात्रत द्३े 


संविभाग, इन चारको शिक्षात्रत माना है#। उनका ' श्रावकमप्रज्ञप्ति 
नामक प्रंथ भी इन्हींका विधान करता है और, “ योगशात्ञ 'में, श्रीहेम- 
चंद्राचायेने भी इन्हीं ब्रतोंका, इसी ऋमसे, प्रतिपादन किया है। 
तचार्थसूज्रके टीकाकार श्रीसिद्धसेनगणि और यशोभद्रजी, अपनी 
अपनी टीकाओंमें, लिखते हैं:--- 

/ गुणवतानि त्रीणि दिग्भोगपरिभोगपरिमाणानर्थदंडविरक्ति- 
संज्ञानि....शिक्षापदव्रतानि सामायिकदेशावकाशिकप्रोषधो पव्रासा- 
तिथिसंविभागारूयानि चत्वारि | 

इससे भी उक्त व्रतोंका समर्थन होता है। बल्कि इन दोनों टीका- 
कारोंने जिस प्रंकारसे उमास्वातिपर आपषेक्रमोछंघनका आरोप छगाकर 
उसका समाधान किया है, और जिसका ऊपर उल्लेख किया जा चुका है, 
उससे ऐसा माद्धम होता है कि ज्लेताम्बरसम्प्रदायके आगमग्रैथीम मी, 
जिन्हें वे गणघर सुधमोस्वामी आदिके बनाये हुए बतलाते हैं, इन्हीं 
सब व्रतोंका इसी ऋमसे विधान किया गया है। परंतु उनमें गुणब्रत 
और शिक्षात्रतका विभाग भी किया गया है या कि नहीं, यह बात 
अभी संदिग्ध है। क्योंकि * उपासकदशा ' नामके आगम मप्रैथमें, जो 
द्वादशांगवाणीका सातवाँ अंग कहलाता है, ऐसा कोई विभाग नहीं है। 
उसमें इन ब्रतोंको, उमास्वातिके त्तार्थसूत्र, तत्वार्थापरिगममाष्य और 

* ये सब ब्त प्रायः वही हैं जो ऊपर स्वामी समंतभद्वाचार्यके शासनमें 
दिखलाये गये हैं ओर इस लिये इवेताम्बर आचार्योका शासन, इस विषयमें, प्रायः 
समंतभद्रके शासनसे मिलता जुलता है। सिर्फ दो एक ब्रतोंमें, ऋ्मेद अवश्य 
है। समंतभद्रने अनर्थदंडविरतिको दूसरे नम्बर पर रक्खा है और थहाँ उसे तीसरा 
स्थान प्रदान किया गया है। इसी तरह शिक्षात्रतोमें देशावकाशिकको यहाँ पहले 
नम्बर पर न रख कर दूसरे नम्बर पर रक्‍्खा गया है। इसके सिवाय, चोथे 
शिक्षाव्रतेके नाममें भी कुछ परिवर्तन हे ॥ फ 


६७ जेनाचायोंका शासनभेद्‌ 


सूत्रकी उक्त दोनों टीकाओंकी तरह, शीलब्रत भी नहीं लिखा, बल्कि 
सात शिक्षात्रत बतछाया है। यथा:--- 

“ समणस्स भगवओ महावीरस्स अंतिए पंचाणुव्वह्यं सत्तसि- 
क्खावइय॑ दुवालसविहं गिहिधम्मं पडिवज्जाहि। 

इसके सिवाय, “ अतिथिसंविभाग ” को “यथा संविभाग ! ब्रत 
प्रतिपादन किया है। इससे ऐसा माद्म होता है कि श्वेताम्बर संप्रदायमें 
पहले इन ब्रतोंको सात शिक्षाव्रत माना जाता था, बादमें दिगम्बर 
सम्प्रदाय की तरह इनके गुणत्रत और शिक्षात्रत ऐसे दो विभाग किये 
गये हैं। साथ ही, इन्हें “ शील ” संज्ञा भी दी गई है। इसी तरह यथा- 
संविभागके स्थानमें बादको अतिथिसंविभागका परिवर्तन किया गया 
है। संभव है कि इस बादके संपूर्ण परिवर्तनकों कुछ आचार्योने स्वीकार 
किया हो और कुछने स्वीकार न किया हो। और यह भी संभव है कि. 
दूसरे आगमम्रैथोंमें पहले हीसे गुणत्रत और शिक्षात्रतके ब्यपदेशकों लिये. 
हुए इन ब्रतोंका शील्वतरूपसे त्रिधान हो और चौथे शिक्षात्रतका नाम 
अतिथिसंविभाग ही दिया हो | परंतु इस पिछली बातकी संभावना बहुत ही 
कम---प्रायः नहींके बराबर---जान पडती है; क्योंकि ख्ेताम्बर सम्प्रदायके 
प्रौढ विद्वान हरिभद्रसूरिने, 'श्रावकप्रज्ञति! की टीकामें “विचित्रत्वाच् 
देशविरतेः ' नामका जो वाक्य दिया है, और जो “अष्ट मूलगुण” नामक 
प्रकरणमें उदघ्ृत किया जा चुका है, उससे यह साफ़ ध्वनित होता है कि 
“उपासकदशा'से भिन्न खेताम्बरोकि दूसरे आगमम्रथोमे देशविरति (श्रावक) 
की कोई विशेष विधि नहीं है। इसीसे हरिभद्रसूरि देशविरतिकी विधिको 
* विचित्र” तथा * अनियमित” बतलाते हैं और उसे अपनी बुद्धिसे पूरा 
करनेकी अनुमति देते हैं | इत्यलम्‌ | 

सरसावा जि० सहारनपुर 
ता० ११ जून, सन १९२० 





जुगलकिशोर घुझ्तार 


४ ५५ हल्‍म- जद पारनण चना न जड 


पारिशिष्ट 
(क) 
जेनतीथेकरोंका शासनभेद 

जैनसमाजमें, श्रीवह्केराचार्यका बनाया हुआ “ मूलाचार ” नामका 
एक यत्याचार-विषयक प्राचीन ग्रन्थ सर्वत्र प्रसिद्ध है। मूल ग्रन्थ प्राकृत - 
भाधामें है, और उसपर बसुनन्दी सेद्धान्तिककी बनाई हुई “आचार- 
वृत्ति” नामकी एक संस्क्ृत टीका मी पाई जाती है। इस ग्रन्थमें, सामा- 
यिकका वर्णन करते हुए, ग्रन्थकर्ता महोदय लिखते हैं:-- 


बावीस॑ तित्थयरा सामाइयं संजमं उवदिसंति । 

छेदोवहावणिय पुण भय उसहो य वीरों य ॥ ७-३२ ॥ 

अर्थात्‌--अजितसे लेकर पार्श्वनाथ पर्यन्त बाइस तीथकरोंने * सामा- 
यिक ! संयमका और ऋषभदेव तथा महावीर भगवानने  छेदोपस्थापना ” 
संयमका उपदेश दिया है। 

यहाँ मूल गाथार्मे दो जगह (च?” (य) शब्द आया है। एक चकारसे 
परिहारविश्वद्धि आदि चारित्रका भी ग्रहण किया जा सकता है। और 
तब यह निष्कर्ष निकलता है कि ऋषणभदेव और महावीर भगवानने 
सामायिकादि पाँच -प्रकारके चारित्रका प्रतिपादन किया है, जिसमें 
छेदोपस्थापनाकी यहों प्रधानता है । रोष बाईस तीर्थकरोंने केबछ सामा- 
यिक चारित्रका प्रतिपादन किया है। अस्तु। आदि और अन्तके 
दोनों तीर्थकरोंने छेदोपस्थापन संयमका प्रतिपादन क्‍यों किया है !? इसका 
उत्तर आचार्यमहोदय आागेकी दो गाथाओंमे इस प्रकार देते' हैः 

५ 


६ जनाचार्योका शासनमेद 

आचक्खिदुं विभजिदुं विण्णादुं चावि सुहृदरं होदि । 
एदेण कारणेण दु महव्वदा पंच पण्णत्ता ॥ ३३॥ 

आदीए दुग्बिसोधणे णिह्वणे तह सुह् दुरणुपालेया । 
पुरिमा य पच्छिमा वि हु कप्पाकप्पं ण जाणंति ॥ २३४ ॥ 


टीका--“ ... ... येस्मादन्यस्मै प्रतिपादयितुं स्वेच्छानुष्ठातुं विभक्तुं विज्ञातु 
चापि भवति सुखतरं सामायिकं तेन कारणेन महात्रतानि पंच प्रज्ञपत्तानीति ॥३३४” 
“ आदितीर्थ शिष्या दुःखेन शोध्यन्ते सुष्ठु ऋजुत्वभावा यतः। तथा च पश्चिमतीर्थे 
शिष्या दुःखेन प्रतिपाल्यन्ते सुष्द वक्रस्वभावा यतः । पूर्वकालझ्िष्या: पश्चिम- 
कालशिष्याश्व अपि स्फुर्ट कल्प॑ योग्य अकल्पं॑ अयोग्य न जानन्ति यतस्तत आदो 
निधने च छेदोपस्थापनमुपदिशत इति ॥ ३४ ॥ ”? 


अर्थात्‌- पांच महात्रतों (छेदोपस्थापना)का कथन इस वजहसे किया 
गया है कि इनके द्वारा सामायिकका दूसरोंकीं उपदेश देना, खय॑ अनुष्ठान 
करना, प्रथक प्रथक रूपसे भावनामें छाना और सविशेषरूपसे समझना 
सुगम हो जाता है। आदिम तीर्थमें शिष्य मुश्किल्से शुद्ध किये जाते 
हैं; क्योंकि वे अतिशय सरल्खभाव होते हैं। और अन्तिम तीथमें 
शिष्यजन कठिनतासे निवांह करते हैं; क्योंकि वे अतिशय वक्रसभाव 
होते हैं । साथ ही, इन दोनों समयेंके शिष्य स्पष्टरूपसे योग्य अयोग्यको 
नहीं जानते हैं। इसलिये आदि ओर अन्तके तीर्थमें इस छेदोप- 
स्थापनाके उपदेशकी जृरूरत पेदा हुई हे । 


यहाँपर यह भी प्रकट कर देना ज़रूरी है कि छेदोपस्थाप- 
नाम॑ दिंसादिकके भेदसे समस्त सावद्कमेका त्याग किया जाता 





नि तू 








१ इससे पहले, टीकामें, गाथाका शब्दार्थ मात्र दिया है । 


परिशिष्ट . ६७ 





'५३-य२१५०२+५७२ जप अराकक> मरी काट 


डै# | इसलिये छेदोपस्थापनाकी ' पंचमहाव्रत ' संज्ञा भी है, और इसी 
लिये आचार्यमहोदयने गाथा नं० ३३में छेदोपस्थापनाका “ पंचमहात्रत ! 
शब्दोंसे निर्देश किया है। अस्तु | इसी ग्रन्थमें, आगे “ प्रतिक्रमण ! का 
वर्णन करते हुए, श्रीवृ्केरसामीने यह भी लिखा है;--- 


सपडिकमणो धम्मो पुरिमस्स य पच्छिमस्स जिणस्स । 
अवराहपडिकमण मज्स्चिमयाणं जिणवराणं ॥ ७--१२५॥। 














चल बी 


+ “ तत्त्वार्थराजवार्तिक ”में भद्दाकलछंकदेवने भी छेदोपस्थापनाका ऐसा ही 
स्वरूप प्रतिपादन किया है। यथा:-- 


“ खावय कर्म हिसादिभेदेन विकल्पनिवृत्तिः छेदोपस्थापना । ” 

इसी अंथमें अकलंकदेवने यह भी लिखा है कि सामायिककी अपेक्षा ब्रत एक द्ै 
ओर छेदोपस्थापनाकी अपेक्षा उसके पाँच भेद हैं। यथा:--- 
.._ “सव्वेसावयनिवृत्तिछक्षणसामायिकापेक्षया एकं बतं, भेदपरतंत्र- 
9 अछेदोपस्थापनापेक्षया पंचविर्ध बतम्‌ |”? 

श्रीपूज्यपादाचार्यने भी “स्वार्थसिद्धि” में ऐसा ही कद्ा हैं। इसके सिवाय, 
भीवीरनन्दी आचायने, “ आचारसार ' ग्रंथके पॉँचवें अधिकारमें, छेदोपस्था- 
पनाका जो निम्न स्वरूप वर्णन किया दे उससे इस विषयका और भी स्पष्टीकरण दो 
जाता हैं। यथा:--- 


बतसमितिगुप्तिगेः पंच पंच त्रिभिमेतः । 

छेदेभभदेसुपेत्याथे स्थापन स्वस्थितिक्रिया ॥ ६॥ 

छेदोपस्थापन प्रोक्त सवेसावयवजेने | 

ब्रतं हिसाइनतस्तेया5अक्मरसंगेष्वसंग मः ॥ ७॥ 

अर्थात्‌---पाँच ब्रत, पाँच समिति और तीन ग्रुप्ति नामके छदों-भंदोंके द्वारा 

अर्थको प्राप्त होकर जो अपने आत्मामें स्थिर होने रूप क्रिया है उसको छेदोप- 
स्थापना या छेदोपस्थापन कहते हैं । समस्त सावयके त्यागमें छेदोपस्थापनाको 
ईट्िंसा, झूठ, चोरी, मैथुन (अब्रह्म ) ओर परिप्रदसे बिरति रूप त्रत कह्दा है ६ 

जावे दु अप्पणो वा अण्णदरे वा भवे अदीचारो । 

तावे दु पडिकमण्ण मज्झिमयाणं जिणवराणं ॥ १२६ ॥ 

इरियागोयरसुमिणादि सव्वमाचरदु मा व आचरदु । 

पुरिमचरिमा दु सब्वे सब्वे णियमा पडिकमदि ॥ १२७ ॥ 

अथात्‌--पहले और अन्तिम तीर्थंकरका धर्म, अपराधके होने और 
न होनेकी अपेक्षा न करके, ग्रतिक्रमण-सहित प्रवर्तता है। पर मध्यके 
बाईस तीर्थकरोंका घम अपराधके होनेपर ही प्रतिक्रमणका विधान करता 
है। क्योंकि उनके समयमें अपराधकी बहुलता नहीं होती | मध्यवर्ती 
तीरधैकरोंके समयमें जिस व्रतमें अपने या दूसरोंके अतीचार लगता है 
उसी व्रतसम्बन्धी अतीचारके विषयमें प्रतिक्रमण किया जाता है। 
विपरीत इसके, आदि और अन्तके तीर्थकरों (ऋषभदेव और महात्रीर ) 
के शिष्य इयों, गोचरी और सप्नादिसे उत्पन्न हुए समस्त अतीचारोंका 
आचरण करो अथवा मत करो उन्हें समस्त प्रतिक्रमण-दण्डकोंका 
उच्चारण करना होता है। आदि और अन्‍्तके दोनों तीर्थकरोंके शिष्योंको 
क्यों समस्त प्रतिक्रमण-दण्डकोंका उच्चारण करना होता है और क्यों 
मध्यवर्ती तीरथंकरोंके शिष्प वेसा आचरण नहीं करते ? इसके उत्तरमें 
आचार्यमहोदय लिखते हैं;--- 


मज्म्िमया दिदबुद्धी एयरग्गमणा अमोहलक्खा य। 

तम्हा हु जमाचरंति ते गरहंता विसुज्ञंति ॥ १२८ ॥ 

पुरिमचरमा दु जम्हा चलचित्ता चेव मोहलक्खा य । 
तो सव्वपडिकमर्ण अंधलयधोडयदिद्वंतो ॥ १२९॥ 
- . अर्थात--मध्यवर्ती तीर्थकर्ोंके शिंष्य विस्मरणशीढ्तारहित इढबुद्धि 
स्थिरचित्त और. मूढ़तारदित परीक्षापर्वक कार्य करनेवाले ह्वोते हैं | इस 

लिये प्रकटरूपसे वे जिस दोषका आचरण करते हैं उस दोषमें आत्म- 
निन्दा करते हुए शुद्ध हो जाते हैं । पर आदि और अनन्‍्तके दानों 
तीरथकरोंके शिष्य चलचित्त , विस्मरणशील और मूढमना होते हैं---शाद्लका 
बहुत बार प्रतिपादन करने पर भी उसे नहीं जान पाते | उन्हें ऋमशः 
ऋजुजड ओर वृक्रजड समझना चाहिये---इसलिये उनके समस्त 
प्रतिक्रमणदण्डकोंके उच्चारणका विधान किया गया है और इस विषयमे 
अन्धे घोड़ेका इशन्त बतलछाया गया है। टीकाकारने इस दृश्टन्तका 
जो स्पष्टीकरण किया है उसका भावार्थ इस प्रकार है-- 


सफर आय... गज नी३न्‍क ना - नस य हर 








* किसी राजाका घोड़ा अन्धा हो गया। उस राजाने वैद्यपुत्रसे 
घोड़ेके लिये ओषधि प्छी । वह वेद्यपुत्र वैधक नहीं जानता था, और 
वैय किसी दूसरे ग्राम गया हुआ थधा। अत: उस वैथ्पुत्रने घोड़ेकी 
आँखको आराम पहुँचानेवाली समस्त ओषधियोंका प्रयोग किया और 
उनसे बह घोड़ा नौरोग हो गया । इसी तरह साधु भी एक प्रतिक्रमण- 
दण्डकम स्थिरचित्त नहीं होता हो तो दूसरेमें होगा, दूसरेमें नहीं तो 
तीसरेमें, तीसरेमें नहीं तो चोथेमें होगा, इस प्रकार स्वेप्रतिक्रमण-दण्डकोका 
उच्चारण करना न्याय है। इसमें कोई विरोध नहीं है; क्योंकि सब ही 
प्रतिक्रमण-दण्डक कर्मके क्षय करनेमें समथ हैं । 


मूलाचारके इस सम्पूण कथनसे यह बात स्पश्तया बिदित होती है 
कि समस्त जेनतीथेकरोंका शासन एक ही प्रकारका नहीं रहा 
है। बल्कि समयकी आवश्यकतानुसार--लोकस्थितिको देखते 
हुए---उसमें कुछ परिवतेन जरूर होता रहा है । और इसलिये 
जिन छोगोंका ऐसा खयाल है कि जैनतीर्थकरोंके उपदेशमें परस्पर र॑चमात्र 
भी भेद या परिवतेन नहीं होता--जो वचनवर्गणा एक तीथ्थकरके मुँदरसे 

भी फेरफार नहीं होता--त्रह खयाल निर्मूठ जान पड़ता है। शायद 
ऐसे लोगेनि तीर्थंकरोंकी वाणीको फोनोग्राफके रिकार्डोमें भरे हुए 
मज़मूनके सदश समझ रक्‍्खा है!! परन्तु वाह्तवर्में ऐसा नहीं है। 
ऐसे लोगोंकों मूलाचारके उपयुक्त कथनपर खूब ध्यान देना चाहिये। 


पं० आशाधरजीने भी, अपने “ अनगारघर्मामृत ! प्रन्थ और उसकी 
खोपज्ञ-टीकामें, तीथकरोंके इस शासनमेदका उल्लेख किया है। जैसा कि 
आपके निम्नवाक्योंसे प्रकट हैः--- 


४८ जआदिमान्तिमतीर्थकरावेब ब्रतादिभेदेन सामायिकमुपदिशतः सम 
ना$जितादयो द्वार्वशतिरिति सहेतुर्के व्याचष्टि--. 


दुःशोधमजुजडेरिति पुरुरिव वीरोइदिशद्भतादिभिदा । 
दुष्पाल॑ वक्रजडेरिति साम्ये नापरे सुपटुशिष्या! ॥ ९-८७॥ 


टीका--अदिशदुपदिष्वान्‌ । कोषसों ! वीरोडन्तिमतीथंकर: । कि तत्‌ 
सास्य॑ सामायिकाख्य चारित्रम्‌। कया? बतादिभिदा व्रतसमितिमुप्तिभेदेन । 
कुतो द्वेतो: ? इति | किमिति # भवति । कि तत्‌ ? साम्यम्‌। कीद्शम्‌ ? 
दुष्पाल पालयितुमशक्यम्‌। कैः ! वऋजडैरनाजवजाड्योपेतैं: शिष्येममेति । 
क इव ? पुरुरिव। इव शब्दों यथार्थ: । यथा पुरुरादिनाथः साम्य॑ ब्रतादिमि- 
दाषदिशत्‌ । कुतों हेतोः? इति। किमिति ः भवति । कि तत्‌ ? सास्य॑। 
कीटशम्‌ ? दुःशोर्घ शोधयितुमशक्यम्‌। कै: ऋज्ञुजडैराज॑वजाड्योपेतैः शिष्यै- 
मंमेति । तथा5परेषजितादयो द्वार्विशतिस्तीरथंकरा त्रतादिभिदा साम्य नादिशन्‌ । 
साम्यमेव त्रतमिति कथयन्ति सम स्वशिष्याणामग्रे । कीदशास्ते ! सुपटुशिष्या+ 
यतः ऋजुवक्रजडत्वाभावात्‌ सुष्ठु पटवो व्युत्पन्नतमाः शिष्या येषां त एवम्‌ ॥ ”? 

कट निन्दागहालोचनाभियुक्तों युक्तेन चेतसा । 
पठेद्वा धृणुयाच्छुद्धये कर्मम्तान नियमाव्‌ समान्‌ ॥८-६२॥ 


टीका--पढेद्ुचरेत्‌ साधुः शुणुयाद्वा आचार्यादिभ्य आकर्णयेत्‌ । कान १ 
नियमान्‌ ग्रतिक्मणदण्डकान्‌ । क्िंविशिश्न्‌ ! समान्‌ सवोन्‌ ।... ...इदमत्र 
तात्पर्य, यस्मादैदंयुगीना दुःखमाकालानुभावाद्कजडीभूताः: स्वयमपि छूतं॑ ब्रता- 
झतिचारं न स्मरन्ति चलचित्तत्वाच्रासकृत्प्रायशोपराध्यन्ति तस्मादीयांदिषु दोषो 
भवतु वा मा भवतु तेः सर्वातिचारविशुद्धयर्थ स्व प्रतिक्ररणदण्डकाः प्रयोक्तव्या: । 
तेषु यन्न क्रचिचित्तं स्थिर भवति तेन सर्वोद्पि दोषो विशोध्यते | ते हि सर्वेष्पि 
कमेघातसमर्था: । तथा चोक्तम्‌--- 


*+ सप्रतिक्रमणो धर्मों ज़िनयोरादिमान्त्ययोः । 
अपराधे प्रतिक्रान्तिमेंध्यमानां जिनेशिनाम्‌॥ 
यदोपजायते दोष आत्मन्यन्यतरत्र वा। 
तदेव स्यात्पतिक्रान्तिमध्यमानां जिनेशिनाम्‌ ॥ 
इंयॉगोचरदुःस्वप्नप्रभ्नतों वर्तेतां न वा। 
पौरस्त्यपश्चिमाः सर्वे प्रतिक्रामन्ति निश्चितम्‌ ॥ 
मध्यमा एकचित्ता यद्मूढटढबुद्धयः । 
आत्मनालुषप्टितं तस्माद्वहेंमाणा; सजन्ति तम्‌॥ 
पौरस्त्यपश्चिमा यस्मात्समोहाश्व छचेतसः । 
ततः सर्व प्रतिक्रान्तिरन्‍धो श्वो पत्र निदशेनस्‌ ॥ ” 


और श्रीपूज्यपादा चार्यने अपनी “ चारित्रभक्ति ! में, इस विषयका 
एक पद्म निम्प्रकारसे दिया हैः--- 

#* ये पाँचों पद्म, जिन्हें पं० आशाघरजीने अपने कथनके समर्थनमें उद्धृत 
किया है, विऋ्रमकी प्रायः १३ वीं शताब्दीसे पहलेके बने हुए किसी प्राचीन ग्रेथके 
पद्म हैं। इनका सब आशय क्रमशः वहीं है जो मूलाचारकी उत्त गाथा 
नं० १२५से १२९का है। इन्हें उक्त गाथाओंक्नी छाया न कहकर उनका पद्मानुवाद 
कहना चाहिये । 

तिस्रः सत्तमगुप्तयस्तनुमनो भाषानिमित्तोदयाः 
पंचेयादिसमाश्रयाः समितयः पंचव्रतानीत्यपि । 
चारित्रोपहितं त्रयोदशतयं पूर्व न दिष्ट॑ परे- 
राचारं परमेष्ठटिनो जिनपतेवीराज्ममामो वयम्‌ ॥ ७॥ 

इसमें कायादि तीन गुति, इंयोदि पंच समिति और अहिंसादि पंच 
महाव्रतरूपसे त्रयोदश प्रकारके चारित्रकों “चारित्राचार ” प्रतिपादन करते 
हुए उसे नमस्कार किया है और साथही यह बतछाया है कि “यह 
तेरह प्रकारका चारित्र महावीर जिनेन्द्रसे पहलेके दूसरे तीथे 
करोंद्वारा उपदिष्ट नहीं हुआ है '--अर्थात्‌ , इस चारित्रका उपदेश 
महावीर भगवानने दिया है, ओर इसलिये यह उनन्‍्हींका खास शासन है। 
यहाँ “ बीरात्‌ पूर्व न दिष्टे परः ” शब्दों परसे, यद्यपि, यह स्पष्ट घ्वनि 
निकलती हैं कि महावारे भगवानसे पहलेके किसी भी तीर्थकरने--- 
ऋषभदेवने भी--इस तेरह प्रकारके चारित्रका उपदेश नहीं दिया है, 
परन्तु ठीकाकार प्रभाचन्द्राचार्यने ' परे!” पदके वाच्यकों भगवान्‌ 
“अजित तक ही सीमित किया है--ऋषभदेव तक नहीं | अथीत्‌ , 
यह सुझाया है कि--पार्श्वनाथसे लेकर अजितनाथपर्यत पहलेके बाईस 
तीर्थकरोंने इस तेरह प्रकारके चारित्रका उपदेश नहीं दिया है---उनके 
उपदेशका विषय एक प्रकारका चारित्र (सामायिक) ही रहा है---यह तेरह 
प्रकारका चारित्र श्रीवधवमान महावीर और आदिनाथ (ऋषभदेज)के द्वारा 
उपदेशित हुआ है। जैसा कि आपकी टीकाके निम्न अंशसे प्रकट है।--- 

«6, परे: अन्यतीर्थकरे: । कस्मात्परे: ? घीरादनन्‍्यतीर्थकरात्‌ । किं- 
विशिष्टात्‌ ! जिनपतेः... ... । परेरजितादिभिजिननाथेस्रयोदशभेदमिन्नं चारित्र न 
कथितं सर्वसावद्वविरतिलक्षणमेक॑चारित्र तवविनिर्दिष्णट तत्कालीनशिष्याणां ऋजु- 


वक्रजडमतित्वाभावात्‌ । वधमानल्वामिना तु वक्रजडमतिभव्याशयवशात्‌ आदि- 
देवेन तु ऋजुजडमतिविनेयवशात्‌ त्रयोदशविधं निर्दिष्ट आचारं नमामो वयम्‌ । ” 


परिशिष्ट रे 

संभव है कि “परे” पदकी इस सीमाके निधोरित करनेका उद्देश्य 
मूलाचारके साथ प्रृज्यपादके इस कथनकी संगतिको ठीक बिठलाना रहा 
हो | परन्तु वास्तवमें यदि इस सीमाको न भी निधौरित किया जाय और 
यह मान लिया जाय कि ऋषभदेवने भी इस त्रयोदशविधरूपसे चारित्रका 
उपदेश नहीं दिया है तो भी उसका मूलाचारके साथ कोई विरोध नहीं 
जाता है| क्योंकि यह हों सकता है कि ऋषमभंदेवने पंचमहात्रतोंका 
तो उपदेश दिया हो---उनका छेदोपस्थापना संयम अ्हिंसादि पंच- 
भेदात्मक ही हो--किन्तु पेंचसमितियों और तीन गुप्तियोंका उपदेश न 
दिया हो, और उनके उपदेशकी जरूरत भगवान्‌ महावौरको ही पड़ी 
हो। और इसी लिये उनका छेदोपस्थापन संयम इस तेरह प्रकारके 
चारित्रभेदकी लिय हुए हों, जिसकी उनके नामके साथ खास प्रसिद्धि 
पाई जाती है। परन्तु कुछ भी हो, ऋषभंदेवने भी इस तेरह प्रकारंके 
चारित्रका उपदेश दिया हो या न दिया हो, किन्तु इसमें तो सन्देह नहीं 
कि शेष बाईस तीर्थंकरोंने उसका उपदेश नहीं दिया है। 


यहाँपर इतना और भी बतला देना ज़रूरी है कि मगवान्‌ महा- 
वीरने इस तेरह प्रकारके चारित्रमेसे दस प्रकारके चारित्रकों--पंचमहा- 
# ३ / ३ अं जा. 


ब्रतों और पंचसमितियोंको--मूलगुणोंमें स्थान दिया है। अर्थात्‌, 
साधुअओंके अद्वाईस# मूलगुणोंमें दस मूलगुण इन्हें करार दिया है। 

+ अद्राईंस मूलगुणोंके नाम इसप्रकार हूँ:--- 


१ अहिंसा, २ सत्य, ३ अस्तेय, ४ ब्रह्मबचय, ५ अपरिग्रह (ये पाँच महात्रत ); 
६ ईया, ७ भाषा, ८ एषणा, ५ आदाननिक्षेपण, १० प्रतिष्ठापन, (ये पांच 
समिति); ११-१५ स्पशेन-रसन-प्राण-चश्षु-श्रोत्र-निरोध (ये पंचेंद्रियनिरोध ); 
१६ सामायिक, १७ स्तव, १८ वन्दना, १९ प्रतिक्रमण, २० प्रत्याख्यान, 


७छ जैनाचायोंका शासनभेदे 

तब यह स्पष्ट हे कि श्रीपा््थनाथादि दूसरे तीथेकरोंके मूलगुण 
भगवान्‌ महावीरद्वारा प्रतिपादित मूलगुणोंसे भिन्न थे ओर 
उनकी संख्या भी अद्वाईस नहीं हो सकती--दसकी संख्या तो 
एकदम कम हो ही जाती है; और भी कितने ही मूलगुण इनमें ऐसे 
हैं जो उस समयके शिष्योंकी उक्त स्थितिको देखते हुए अनावश्यक 
प्रतीत होते हैं। वास्तवमें मूलगुणों- और उत्तरगुणोंका सारा विधान 
समयसमयके शिष्योंकी योग्यता और उन्हें तत्तत्ककीन परिष्थितियोंमें 
सन्मार्गपर स्थिर रख सकनेकी आवश्यकतापर अबवरुम्बित रहता है। इस 
दृष्टिसे जिस समय जिन ब्रतनियमादिकोंका आचरण सर्रोपरि मुख्य तथा 
आवश्यक जान पड़ता है उन्‍हें मूलगुण करार दिया जाता है और 
शोषको उत्तरगुण। इसीम्े सर्वे समयोंके मूलगुण कभी एक प्रकारके 
नहीं हो सकते | किसी समयके शिष्य संक्षेपप्रिय होते हैं अथवा 
थोड़ेमें ही समझ लेते हैं और किसी समयके विस्ताररुचिवाले अथत्रा 
विशेष खुलासा करनेपर समझनेवाले | कभी छोगोंमें ऋज्ञुजड़ताका 
अधिक संचार होता है, कभी वक्रजड़ताका और कभी इन दोनोंसे 
अतीत अवस्था होती है :। किसी समयके मनुष्य स्थिरंचित्त, इढबुद्ठि 
और बलवान होते हैं और किसी समयके चलचित्त, विस्मरणशील और 
निर्बेहल । कभी छोकमें मूढ़ता बढ़ती है और कभी उसका जहास होता 
है । इस लिये जिस समय जेसी जेसी प्रकृति ओर योग्यताके 
शिष्योंकी-- उपदेशपात्रोंकी--बहुलता होती हे उस उस वक्तकी 
जनताको लक्ष्य करके ती्थकरोंका उसके उपयोगी वेसा ही 
उपदेश तथा वसा ही व्रत-नियमादिकका विधान होता हे । 
२१ कायोत्सग (ये षडावश्यक क्रिया); २२ लोच, २३ आचेलक्य, २४ अस्नान, 
२५७५ भरृूशयन, २६ अदन्तघर्षण, २७ स्थितिभोजन, और २८ एकभक्त । 


परिशिष्ट ५ 

उसीके अनुसार मूलगुणोंमें भी हेरफेर हुआ करता है। परंतु इस भिन्न 
प्रकारके उपदेश, विधान या शासनमें परस्पर उद्देश्य-मेद नहीं होता । 
समस्त जैनतीथैकरोंका वही मुख्यतया एक उद्देश्य “आत्मासे कर्म- 
मलको दूर करके उसे शुद्ध, सुखी, निर्दोष ओर स्वाधीन बनाना ' 
होता है। दूसरे शब्दोंमें यों कहिये कि संसारी जीवोंको संसाररोग दूर 
करनेके मार्गपर लगाना ही जैनतीर्भकरोंके जीवनका प्रधान लक्ष्य होता 
है। अस्तु॥ एक रोगको दूर करनेके लिये जिस प्रकार अनेक ओष- 
धियाँ होती हैं और वे अनेकप्रकारसे व्यवहारमें छाई जाती हैं; रोग- 
शांतिके लिये उनमेंसे जिसवक्त जिस ओषधिको जिसविधिसे देनेको 
ज़रूरत होती है वह उसवक्त उसी वाधिसे दी जाती है---इसमें न कुछ 
विरोध होता है और न कुछ बाघा आती है | उसी प्रकार संसाररोग या 
कमरोगको दूर करनेके भी अनेक साधन और उपाय होते हैं, जिनका 
अनेक प्रकारसे प्रयोग किया जाता है| उनमेंसे ती4ंकर भगवान्‌ अपनी 
अपनी समयकी स्थितिके अनुसार जिस जिस उपायका जिस जिस 
रीतिसे प्रयोग करना उचित समझते हैं उसका उसी रीतिसे प्रयोग 
करते हैं। उनके इस प्रयोगमें किसी प्रकारका विरोध या बाघा उप- 
स्थित होनेकी संभावना नहीं हो सकती | इन्हीं सब बातोंपर मुलाचारके 
विद्वान्‌ आचार्यमहोदयने, अपने ऊपर उल्लेख किये हुए वाक्योंद्वारा, 
अच्छा प्रकाश डाला है और अनेक युक्तियोंसे जैनतीथंकरोंकि शासन- 
भेदको भलेप्रकार प्रदर्शित और सूचित किया हैं । इसके सिवाय, 
दूसरे विद्वानोंने भी इस शासनभेदकों माना तथा उसका समर्थन किया 
है, यह और भी विशेषता है* | 

+ इवेताम्बरग्रन्थोमें भी जनतीर्थकरोंके शासन-मेदका उल्लेख मिलता है, जिसके 


० 


कुछ अवतरण परिशिष्ट (ख)में दिये गये हैं । 





७६ ज्ैनाचायोंका शासनभेद 

आशा हैं इस लेखकों पढ़कर सर्वसाधारण जेनीभाई, सत्यान्वेषी 
और अन्य ऐतिहासिक विद्वान्‌ ऐतिहासिक क्षेत्रमें कुछ नया अनुभव 
प्रात्त करेंगे और साथ ही इस बातकी खोज लगायँगे कि जैनतीर्थकरोंके 
शासनमें और किन किन बातोंका परस्पर भेद रहा है । 


जुगलकिशोर मुख्तार 
--ै+-- 


परिशिष्ट 
(ख) 


३ मे ७ 


बेताम्बरोंके यहाँ भी जैनतीथैकरोंके शासनभेदका कितना ही उलेख 
मिलता है, जिसके कुछ नमूने इसप्रकार हैं:--- 


(७ 9००५ [ 


(१) “ आवश्यकनियुक्ति 'में, जो भद्गबाह श्रुतकेत्रछीकी रचना कही 
जाती है, दो गाथाएँ निम्नप्रकारसे पाई नाती हैं--- 


सपडिकमणो धम्मो पुरिमस्स य पच्छिमस्स य जिणस्स । 

मज्म्िमयाण जिणाणं कारणजाए पडिकमणं ॥ १२४४ ॥ 

बावीसं तित्थयरा साम्राइयसंजम उवद्संति । 

छेओवद्वावणयं पुण वयन्ति उसभो य वीरो य ॥ १२४६॥ 

ये गाथाएँ साधारणसे पाठभेदके साथ, जिससे कोई अर्थमेद नहीं 
होता, वे ही हैं जो “ मूछाचार 'के ७ वें अध्यायमें ऋ्रश: नं० १२८ 
ओर ३२ पर पाई जाती हैं । और इसलिये, इस विषयमें, नियुक्तिकार 
और मूलाचारके कतो श्रीवष्केराचार्य दोनोंका मत एक जान पड़ता है । 


िकफनन-न नल ला निएएख डा 


१ ' कारणाजाते' अपराध एबोत्पन्ने सति प्रतिक्रमण भवति--इति हरिभद्रः । 





परिशिष्ट ७७. 

(२) “ उत्तराष्ययनसूत्र ” में “ केशि-गौतम-संवाद ” नामका एक प्रक- 
रण (२३ वॉँ अध्ययन ) है, जिसमें सबसे पहले पाश्चनाथके शिष्य 
( तीथेरिष्य ) केशी स्वामीने महावीर-शिष्य गौतम गणघरसे दोनों तीर्थ 
करोंके शासनभेदका कुछ उल्लेख करते हुए उसका कारण दयौफ्त किया 
है और यहाँतक पूछा है कि धमकी इस द्विविध प्ररूपणा अथवा मतभेद 
पर क्‍या तुम्हें कुछ अविश्वास या संशय नहीं होता है ” तब गौतम- 
स्वामीने उसका समाधान किया है | इस संवादके कुछ वाक्य ( भाव- 
विजयगणाीकी व्याख्यासहित ) इसप्रकार हैंः--- 

चाउज्जामो अ जो धम्मो, जो इमो पंचसिक्खिओ | 
देसिओ वद्धमाणेणं, पासेण य महाम्नुणी ॥ २३ ॥ 


व्याख्या--चतुयांमो हिंसात्रतस्तेयपरिग्रहोपरमात्मकव्र॒तचतुष्करूप:, पंचशि- 
क्षित: स एव मैथुनविरतिरूपपंचमहात्रतान्वित: ॥ २३ ॥ 
एककज्जपवन्नाणं, विसेसे कि नु कारणं । 
धम्मे दुविहे मेहावी ! कहं विप्पचओ न ते १ ॥ २४ ॥ 
व्याख्या+--“ धम्मेति ' इत्थ धर्म साधुधर्मे द्विविघे हे मेघाविन कथ॑ विप्रत्ययः 
अविश्वासो न ते तव ? तुल्ये हि सर्वज्ञत्वे कि कृतोअयं मतभेद: ? इति ॥ २४ ॥ 
एवं तेनोक्ते--- 
तओ केसिं ब॒व॑त तु, गोअमो इणमब्बवी । 
पण्णा समिक्खए धम्म-तत्तं तत्तविणिच्छय ॥ २५॥ 
व्याख्या-- बुवंतं तुत्ति ! ब्रुवन्तमेवाइनेनादरातिशयमाह, प्रज्ञाबुद्धिः समीक्ष्यते 
पश्यति, किं तदित्याह--- धम्मं-तत्तंति ? बिन्दोलेंप धर्मतत्त्वं धर्मपरमार्थ, तत्त्वानां 
जीवादीनां विनिश्चयो यस्मात्तत्तथा, अर्य भावः--न वाक्यश्रवणमात्रादेवार्थनिर्णय 
स्यात्तिन्तु प्रज्ञाशशादेव ॥ २५ ॥ ततश्व-- 
पुरिमा उज्जुजडा उ, वकजडा य पच्छिमा । 
मज्झिमा उज्जुपण्णा उ; तेण धंम्मे दुह्ा कए ॥ २६॥ 


७८ ज्ैनाचार्योका शासनभेद 

व्याख्या-- पुरिमत्ति ! पूर्वे प्रथभजिनमुनयः ऋजवश्व प्रांजलतया जडाश्व 
दुष्प्रज्ञापपतया ऋजुजडा:, “तु” इति अस्माद्धेतोः वक्राश्व वकप्रकृतित्वाजडाश्व 
निजानेककुविकल्पे: विवक्षितार्थावगमाक्षमत्वादृकजडा:, चः समुचये, पश्चिमाः 
पश्चिमजिनतनया: । मध्यमास्तु मध्यमाईतां साधवः, ऋजवश्च ते प्रज्ञाश्व सबोध- 
' त्वेन ऋजुप्रज्ञा: । तेन हेतुना धर्मों द्विधा कृतः। एककायग्रपन्नत्वेषि इति प्रक्रम: ॥२६॥७ 
यदि नाम पूर्वादिमुनीनामीदशत्वं, तथापि कथमेतद्‌ द्वेविध्यमित्याइ--- 

पुरिमाणं दुव्विसोज्ञो उ, चरिमाणं दुरणुपालओ । 

कप्पो मज्य्िमगाणं तु, सुविसोज्ञो सुपालनो ॥ २७ ॥ 

व्याख्या--पूर्वेषां दुःखेन विशोध्यो निर्मलतां नेतुं शक्‍्यो दुर्विशोध्यः, कल्प» 
इति योज्यते, ते हि ऋजुजडत्वेन गुरुणानुशिष्यमाणा अपि न तद्वाक्यं सम्यगव- 
बोदु प्रभवन्तीति तुः पूतोी। चरमाणां दुःखेनानुपाल्यते इति दुरनुपाल: स एव 
दुरनुपाल: कल्पः साध्वाचार: । ते हि कर्थचिज्ञानन्तोडपि कक्रजडत्वेन न यथा- 
बदनुष्ठातुमीशते । मध्यमकानां तु विशोध्य: सुपालक: कल्प इतीद्वापि योज्यं, ते 
हि ऋजुप्रज्ञत्वेन सुखेनव यथावजानन्ति पालठयन्ति च अतस्ते चतुर्यामोक्तावपि 
पंचममपि याम॑ ज्ञातुं पालयितुं च क्षमाः । यदुक्त---“ नो अपरिग्गहिआए, इत्थीए 
जेण होइ परिभोगो । ता तब्विरईए चिअ, अबंभविरदइत्ति पण्णाणं ॥ १॥ इति 
तदपेक्षया श्रीपाश्वस्वामिना चतुर्यांमों धर्म उच्तः पूर्वपश्चिमास्तु नेदशा इति 
श्रीकषभश्रीवीरस्वापिभ्यां पंचत्रतः । तदेव॑ विचित्रप्रज्ञविनेयानुग्रहाय धर्मस्य 
द्वैविध्य न तु तात्त्विक । आद्यजिनकथन चेह प्रसंगादिति सूत्रपंचकार्थ: ॥ २७ ॥ 

इस संवादकी २६ वीं और २७ बीं गाथामें शासनमेंदका जो कारण 
बतलाया गया है--- मेदमें कारण भूत तत्तत्काडीन शिष्पोंकी जिस परिस्थिति- 
विशेषका उल्लेख किया गया है---त्रह सब वही है जो मृलाचारादि दिगम्बर 
प्रंथोंमे वर्णित है। बाकी, पाश्चनाथके “चतुर्याम” घमका जो यहाँ उल्लेख किया 
गया है उसका आशय यदि वही है जो ठीकाकारने भ्र्टिंसादि चार ब्रतरूप 
'बतलाया है, तो वह दिगम्बर सम्प्रदायंके कथनसे कुछ भिन्न जान पड़ता है। 

(३)  प्रज्ञापनासूत्र' की मंल्यगिरि-टीकामें भी तीथैकरोंके शासन 
'मेदका कुछ उछेख मिलता है । यथा:--- 

“ यद्यपि स्वमपि चारित्रमविशेषतः सामायिक्त तथापि छेदादिविशेषेर्विशिष्य- 
साणमर्थतः शब्दान्तरतश्व॒ नानात्व॑ भजते, प्रथर्म पुनरविशेषणात्‌ सामान्यशब्द 
एवावतिष्ठते सामायिक्रमिति तच् द्विधा--इत्वर॑ यावत्कथिकं च, तत्रेत्वरं भरतेरावतेघु 
प्रथमपश्चिमती थकरतीर्थेष्वानारोपितमहाब्रतस्य॒शैक्षकस्य विज्ञेयें, यावत्कथिकं च॑ 
अ्रत्रज्याप्रतिपत्तिकालादारभ्याप्राणोपरमात्‌ , तच्च भरतेरावतभाविमध्यद्वाविंशतिती थ॑- 
'करतीथान्तरगतानां विदेहतीर्थकरतीथान्तरगतानांच साधूनामवसेयं तेषामुपस्थाप- 
नाया अभावात्‌ | उक्त च--- 

सब्वमिण सामाइय छेयाइविसेसियं पुण विभिन्न । 
अविसेसं सामाइय ठियमिह सामन्नसन्नाए ॥ १॥ 
सावज्जजोगविरइ त्ति तत्थ सामाइयं दुद्दा तं च। 
इत्तरमावकह  ति य पढम॑ पढमंतिमजिणाणं ॥ २॥ 
तिध्थेसु अणारोवियवयस्स सेहस्स थोवकाछीयं । 
सेसाण यावकहियं तित्थेसु विदेहयाणं च ॥ ३॥ 

तथा छेद: पूवपर्यायस्य उपस्थापना च महा्रतेषु यस्मिन्‌ चारित्रे तच्छेदोपस्था- 
'पनं, तच्च द्विविधा--सातिचारं निरतिचारं च, तत्र निरतिचारं यदित्वरसामायिकवत- 
शैक्षकस्य आरोप्यते तीर्थान्तरसंक्रान्ती वा, यथा पाश्वनाथतीर्थाद्‌ वर्धमानतीर्थ 
संक्रामतः पंचयामप्रतिपत्ता, सातिचारं यन्मूलगुणघातिनः पुनत्नतोचारणं, उक्त च--- 

सेहस्स निरइयारं तित्थन्तरसंकमे व तं होज्ञा । 
मूलगुणघाइणी साइयारमुभयं चर ठियकप्पे ॥ १॥ 

* उभये चेति ' सातिचारं निरतिचारं च “स्थितकल्पे ' इति प्रथमपश्चिमती र्थकर: 

प्तीर्थकाले। ”? 


इस उल्ेखमें अजितसे पाश्चनाथपयत बाईस तीथंकरोंके साधुओंके जो 
छेदोपस्थापनाका अभाव बतलाया है और महात्रतोंमें स्थित होनेरूप 
चारित्रकों छेदोपस्थापना लिखा है वह मूलाचारके कथनसे मिलता जुल्ता 
है । शेष कथनको विशेष अथवा भिन्न कथन कहना चाहिये । 

